Apstiprināts ar

Sabiedrisko elektronisko plašsaziņas līdzekļu padomes

2024. gada 20. decembra lēmumu Nr. 67/1-1

Grozīts ar

Sabiedrisko elektronisko plašsaziņas līdzekļu padomes

2025. gada 20. jūnija lēmumu Nr. 34/1-1

Valsts SIA “Latvijas Sabiedriskais medijs” stratēģiskais ietvars un plāns sabiedriskā pasūtījuma izpildei 2025. gadā

**SATURA RĀDĪTĀJS**

SATURA RĀDĪTĀJS……………………………………………………………... 2

TERMINI UN SAĪSINĀJUMI …………………………………………………… 3

IEVADS…………………………………………………………………………… 4

I STRATĒĢISKAIS IETVARS…………………………………………………… 5

1.1. Darbības modelis……………………………………………………………... 5

1.2. Vispārējie stratēģiskie mērķi………………………………………………….. 9

1.3. Nefinanšu mērķi …………………………………………………………….. 11

1.4. Finanšu mērķi un rādītāji ……………………………………………………. 15

1.5. Programmas un pakalpojumi ………………………………………………... 17

1.6. Informācija par auditoriju…………………………………………………… 26

II PLĀNS SABIEDRISKĀ PASŪTĪJUMA IZPILDEI …………………………. 51

2.1. Prioritāšu izpildes plāns …………………………………………………….. 54

2.2. Uzdevumu izpildes plāns …………………………………………………… 62

2.3. Sasniedzamie sabiedriskā labuma rezultatīvie rādītāji……………………… 81

2.4. Sabiedriskā pasūtījuma plāna apjoms……………………………………….. 83

2.5. Iekšējās kvalitātes vadības sistēmas darbības plāns………………………… 84

III INFORMĀCIJA PAR BUDŽETU……………………………………………. 84

IV RĪCĪBAS PLĀNS VALDEI MĒRĶU UN UZDEVUMU IZPILDEI………… 85

PIELIKUMI

“Sabiedriskā pasūtījuma plāna apjoms un izpilde 2025. gadā”

“Iekšējās kvalitātes vadības sistēmas darbības plāns un izpilde 2025. gadā”

“Bilances plāns un izpilde 2025. gadā”

“Peļņas vai zaudējumu aprēķina plāns izpilde 2025. gadā”

“Naudas plūsmas plāns un izpilde 2025. gadā”

”Ieguldījumu investīcijās plāns un izpilde 2025. gadā”

“Attīstībai plānotais finansējums 2025.-2028. gadā”

Rīcības plāna valdei mērķu un uzdevumu izpildei 2025. gadā kopsavilkums

**TERMINI UN SAĪSINĀJUMI**

Koncepcija – Koncepcija par apvienota sabiedriskā elektroniskā plašsaziņas līdzekļa izveidošanu un darbību

KPK – Korporatīvās pārvaldības kodekss

Latvijas Sabiedriskais medijs – valsts sabiedrība ar ierobežotu atbildību “Latvijas Sabiedriskais medijs”

LR – valsts sabiedrība ar ierobežotu atbildību “Latvijas Radio”

“LSM.lv” – sabiedrisko mediju vienotais ziņu portāls, multimediālā platforma

LTV – valsts sabiedrība ar ierobežotu atbildību “Latvijas Televīzija”

MK – Ministru kabinets

NEPLP – Nacionālā elektronisko plašsaziņas līdzekļu padome

SEPLPL – Sabiedrisko elektronisko plašsaziņas līdzekļu un to pārvaldības likums

SEPLP – Sabiedrisko elektronisko plašsaziņas līdzekļu padome

VK – Valsts kanceleja

PPKDKSPL – Publiskas personas kapitāla daļu un kapitālsabiedrību pārvaldības likums

**IEVADS**

Sabiedrisko elektronisko plašsaziņas līdzekļu padome (turpmāk – SEPLP) ir izstrādājusi un 2024. gada 20. decembrī ar lēmumu Nr.67/1-1 apstiprinājusi valsts sabiedrības ar ierobežotu atbildību “Latvijas Sabiedriskais medijs” (turpmāk – Latvijas Sabiedriskais medijs) stratēģisko ietvaru un plānu sabiedriskā pasūtījuma izpildei 2025. gadā. 2025. gada 20. jūnijā ar lēmumu Nr. 34/1-1 Padome ir veikusi grozījumus tajā. Šis dokuments aizvieto vidēja termiņa darbības stratēģiju pārejas periodam – apvienota sabiedriskā elektroniskā plašsaziņas līdzekļa pirmajam darbības gadam –, un izņēmuma kārtā arī ietver sabiedriskā pasūtījuma izpildes plānu 2025. gadam. Dokumenta izstrāde ir saskaņota ar Valsts kanceleju (VK).

Sabiedrisko elektronisko plašsaziņas līdzekļu darbību kā speciālais likums regulē Sabiedrisko elektronisko plašsaziņas līdzekļu un to pārvaldības likums (turpmāk – SEPLPL), un tā 9. panta trešā daļa nosaka, ka “ar sabiedrisko pasūtījumu tiek īstenots sabiedriskā elektroniskā plašsaziņas līdzekļa vispārējais mērķis un vidējā termiņa darbības stratēģija, kas izstrādāta atbilstoši Publiskas personas kapitāla daļu un kapitālsabiedrību pārvaldības likumam un šim likumam, kā arī sabiedriskā pasūtījuma gada plāns, kas izstrādāts un apstiprināts atbilstoši šim likumam”.

Dokumenta izstrādē iespēju robežās ņemts vērā PPKDKSPL regulējums, kas nosaka, kā izstrādā un izvērtē uzņēmuma vidēja termiņa darbības stratēģiju, kā arī attiecīgās VK izstrādātās vadlīnijas un KPK.

Tāpat ņemti vērā MK 2016. gada 9. februāra noteikumu Nr. 95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme”, 2.1. punkts, kas paredz, ka, “ja pārskata gadam nav apstiprināta stratēģija, tad pārskatā ietver informāciju par citos kapitālsabiedrības iekšējos plānošanas dokumentos pārskata gadam noteiktajiem nefinanšu mērķiem, kurus ir apstiprinājis kapitāla daļu turētājs vai padome (ja tāda izveidota)” un 2.2. punkts – “ja pārskata gadam nav apstiprināta stratēģija, tad pārskatā ietver informāciju par citos kapitālsabiedrības iekšējos plānošanas dokumentos pārskata gadam noteiktajiem finanšu mērķiem, kurus ir apstiprinājis kapitāla daļu turētājs vai padome (ja tāda izveidota)”.

Šāda īpaša politikas plānošanas dokumenta izstrāde 2025. gadam izriet no pārmaiņu procesa divu uzņēmumu apvienošanas kontekstā, jo attiecīgi SEPLPL pārejas noteikumu 10. punkts paredz, ka: “Līdz 2024. gada 31. decembrim Sabiedrisko elektronisko plašsaziņas līdzekļu padome īsteno visas normatīvajos aktos noteiktās darbības, kas nepieciešamas, lai reorganizētu apvienošanās (saplūšanas) ceļā valsts sabiedrību ar ierobežotu atbildību "Latvijas Radio" un valsts sabiedrību ar ierobežotu atbildību "Latvijas Televīzija", nodibinātu valsts sabiedrību ar ierobežotu atbildību "Latvijas Sabiedriskais medijs" un ierakstītu to komercreģistrā no 2025. gada 1. janvāra. Sabiedrisko elektronisko plašsaziņas līdzekļu apvienošanai nepieciešamie izdevumi tiek segti no Sabiedrisko elektronisko plašsaziņas līdzekļu padomei piešķirtajiem valsts budžeta līdzekļiem.” un 11. punkts paredz, ka: “Līdz valsts sabiedrības ar ierobežotu atbildību "Latvijas Sabiedriskais medijs" ierakstīšanai komercreģistrā un valsts sabiedrības ar ierobežotu atbildību "Latvijas Radio" un valsts sabiedrības ar ierobežotu atbildību "Latvijas Televīzija" izslēgšanai no komercreģistra Latvijas Sabiedriskā medija funkcijas turpina pildīt valsts sabiedrība ar ierobežotu atbildību "Latvijas Radio" un valsts sabiedrība ar ierobežotu atbildību "Latvijas Televīzija", bet ne ilgāk kā līdz 2025. gada 7. janvārim.”

Tādējādi SEPLP 2024. gada laikā veica visas nepieciešamās un normatīvajos aktos paredzētās darbības reorganizācijas procesa īstenošanai, tajā skaitā jaunā uzņēmuma valdes apstiprināšanai, vienota sabiedriskā pasūtījuma gada plāna un budžeta izstrādei. Kapitālsabiedrības “Latvijas Sabiedriskais medijs” vidēja termiņa darbības stratēģija 2026.-2029. gadam tiks izstrādāta pēc SEPLP sagatavotās gaidu vēstules līdz 2025. gada 1. jūnijam.

Latvijas Sabiedriskā medija darbības pamatu nosaka SEPLPL, Koncepcija un tās detalizācijas dokuments, SEPLP lēmumi un citi normatīvie akti.

Jau 2022. gada 7. februārī apstiprinātajā Koncepcijā tika definēts: “SEPLP uzskatīja par nepieciešamu jau no apvienošanas procesa sākotnējās stadijas darbā iesaistīt sabiedrisko mediju darbiniekus, jo SEPLP apzinās mediju uzņēmumu specifiku, kurā žurnālisti un citi radošie darbinieki ir uzņēmuma liela vērtība, kā arī sava veida pieredzes un ekspertīzes krātuve. Sabiedrisko mediju uzņēmumu galvenā funkcija ir izcila un kvalitatīva satura radīšana sabiedriskā pasūtījuma ietvaros, tādēļ jebkādos uzņēmumu procesos galvenokārt jāvadās no satura ražošanas vajadzībām, no kurām attiecīgi izriet citas atbalsta funkcijas uzņēmumā.”

Sabiedrisko mediju darbinieku iesaiste turpinājās darba grupās gan Koncepcijas detalizācijas izstrādei 2023. gadā, gan 2024. gada laikā reorganizācijas procesa sagatavošanai. Sabiedrisko elektronisko plašsaziņas līdzekļu – LR, LTV – darbinieki tika iesaistīti arī šī dokumenta sagatavošanā.

Sabiedrisko elektronisko plašsaziņas līdzekļu – LR, LTV – pārstāvji darba grupu darbības laikā 2024. gadā tika informēti, ka, izstrādājot Latvijas Sabiedriskā medija vidēja termiņa darbības stratēģiju 2026.-2029. gadam, tiks vienā dokumentu kopumā apvienota uzņēmuma stratēģija un ar sabiedriskā pasūtījuma gada plānu izpildi saistītie dokumenti, tādējādi mazinot birokrātisko slogu sabiedriskā medija darbībai. Dokumentu kopums tiks izstrādāts saskaņā ar SEPLPL un PPKDKSPL regulējumu.

Šajā dokumentā noteikto mērķu un rādītāju izpildi SEPLP vērtē regulāri un atbilstoši SEPLPL, PPKDKSPL, Komerclikuma regulējumam, attiecīgiem MK noteikumiem, VK vadlīnijām, valsts budžeta izpildes uzraudzības regulējumam, kā arī Sabiedriskā pasūtījuma izstrādes, uzskaites un izpildes uzraudzības kārtības nolikumam (turpmāk – Nolikums), kas paredz sabiedriskā pasūtījuma uzdevumu izpildes un finansējuma izlietojuma uzraudzību ar noteiktu regularitāti.

**I STRATĒĢISKAIS IETVARS**

**1.1.Darbības modelis**

Latvijas Sabiedriskais medijs izveidots, pamatojoties uz SEPLPL, un darbību kā vienots uzņēmums sāk 2025. gada janvārī. Saskaņā ar SEPLPL pārejas noteikumu 11. punktu līdz Latvijas Sabiedriskā medija ierakstīšanai komercreģistrā un LR un LTV izslēgšanai no komercreģistra Latvijas Sabiedriskā medija funkcijas turpina pildīt LR un LTV, bet ne ilgāk kā līdz 2025. gada 7. janvārim.

Saskaņā ar SEPLPL 24. pantu (grozītā redakcija spēkā no 2025. gada 1. janvāra) Latvijas Sabiedriskais medijs ir Latvijas Radiofona, bijušās Latvijas PSR Valsts televīzijas un radioraidījumu komitejas, Latvijas Republikas Valsts televīzijas un radioraidījumu komitejas, valsts uzņēmumu "Latvijas Radio" un "Latvijas Televīzija", valsts bezpeļņas sabiedrības ar ierobežotu atbildību "Latvijas Radio" un valsts bezpeļņas sabiedrības ar ierobežotu atbildību "Latvijas Televīzija", valsts sabiedrības ar ierobežotu atbildību "Latvijas Radio" un valsts sabiedrības ar ierobežotu atbildību "Latvijas Televīzija" tiesību un saistību pārņēmēji.

SEPLPL 4. pants nosaka, ka Latvijas Sabiedriskais medijs ir kapitālsabiedrība, kurā visas kapitāla daļas pieder valstij. Tā ir izveidota un darbojas saskaņā ar šo likumu, Publiskas personas kapitāla daļu un kapitālsabiedrību pārvaldības likumu, Komerclikumu un citiem normatīvajiem aktiem, kā arī saviem statūtiem, kurus apstiprina SEPLP, kas ir valsts kapitāla daļu turētāja, veic dalībnieku sapulces un uzņēmuma padomes funkcijas. Uzņēmuma administratīvo pārvaldību īsteno valde, kuras iecelšanu un darbību regulē SEPLPL, PPKDKSPL, Komerclikums un citi normatīvie akti.

Jaundibināmās sabiedrības pamatkapitāla apmērs ir 6 692 134,00 *euro*. Informācija par galvenajiem pievienojamo sabiedrību darbības rādītājiem 2023. gadā: LTV – bilances kopsumma 15 161 140 *euro*; neto apgrozījums 28 835 582 *euro*; vidējais darbinieku skaits 513; LR – bilances kopsumma 7 654 172 *euro*; neto apgrozījums 13 463 141 *euro;* vidējais darbinieku skaits 293.

SEPLPL 7. pants nosaka, ka uzņēmuma  finansiālā nodrošinājuma avoti ir valsts budžeta dotācija sabiedriskā pasūtījuma īstenošanai, kas nedrīkst būt mazāka kā iepriekšējā gadā, ja gadskārtējais valsts budžets nav mazāks kā iepriekšējā gada valsts budžets; ieņēmumi no saimnieciskās darbības, tai skaitā peļņa; dāvinājumi un ziedojumi naudas līdzekļu un mantiskā veidā, tai skaitā ārvalstu fizisko un juridisko personu dāvinājumi un ziedojumi; ieņēmumi no saņemtajām mērķdotācijām un dalības trešo personu, tai skaitā starptautisku organizāciju un fondu, organizētajos konkursos; citi normatīvajos aktos paredzēti finanšu avoti. Sabiedriskais elektroniskais plašsaziņas līdzeklis ienākumus no saimnieciskās darbības, kā arī peļņu izmanto sabiedriskā pasūtījuma izpildei. Sabiedriskā elektroniskā plašsaziņas līdzekļa peļņa netiek izmaksāta dividendēs, paredz SEPLPL 7. panta desmitā daļa.

SEPLPL paredz, ka sabiedrisko elektronisko plašsaziņas līdzekļu galvenais uzdevums ir veidot un izplatīt programmas un sniegt audiālus un audiovizuālus pakalpojumus sabiedriskā pasūtījuma ietvaros. Sabiedriskais pasūtījums ir sabiedrības demokrātiskajām, sociālajām un kultūras vajadzībām un interesēm atbilstošs plašs un daudzveidīgs informatīva, analītiska, izglītojoša, izklaidējoša, iesaistoša un kultūras satura un pakalpojumu kopums. Sabiedriskais pasūtījums aptver visas sabiedriskā elektroniskā plašsaziņas līdzekļa darbības satura veidošanā, vadībā, izplatīšanā, pieejamības nodrošināšanā, arhivēšanā, kā arī tehnoloģiju nodrošināšanā un infrastruktūras uzturēšanā.

Ar sabiedrisko pasūtījumu tiek īstenots sabiedriskā elektroniskā plašsaziņas līdzekļa vispārējais mērķis un vidēja termiņa darbības stratēģija, kā arī sabiedriskā pasūtījuma gada plāns. Sabiedriskā elektroniskā plašsaziņas līdzekļa vidēja termiņa darbības stratēģija un sabiedriskā pasūtījuma gada plāns tiek veidots saskaņā ar SEPLPL noteiktajiem sabiedrisko elektronisko plašsaziņas līdzekļu darbības pamatprincipiem.

Sabiedriskā pasūtījuma plānošana un izpilde veicama saskaņā ar SEPLPL, Komercdarbības atbalsta kontroles likumu un citām spēkā esošām Latvijas Republikas un Eiropas Savienības valsts atbalsta kontroles normām, tajā skaitā 2011. gada 20. decembra Komisijas lēmumu Nr. 2012/21/ES "Par Līguma par Eiropas Savienības darbību 106. panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi".

SEPLP, konsultējoties ar sabiedriskajiem elektroniskajiem plašsaziņas līdzekļiem, izstrādā un apstiprina sabiedrisko pasūtījumu, vada sabiedriskā pasūtījuma gada plānu izstrādes procesu un sagatavo priekšlikumus gadskārtējā valsts budžeta likuma projektam par sabiedriskā pasūtījuma izpildei nepieciešamajiem finanšu līdzekļiem, kā arī pēc likuma un grozījumu pieņemšanas lemj par piešķirto līdzekļu sadalījumu atbilstoši apstiprinātajam sabiedrisko elektronisko plašsaziņas līdzekļu sabiedriskajam pasūtījumam.

Sabiedriskā pasūtījuma un gada plāna izstrādes procesu vada SEPLP. Saskaņā ar Nolikumu reizi trijos gados SEPLP izstrādā sabiedriskā pasūtījuma plāna sagatavošanas vadlīnijas, tajās atbilstoši sabiedriskā labuma mērķiem nosakot galvenos sabiedrisko elektronisko plašsaziņas līdzekļu darbības virzienus un uzdevumus.

Vadlīnijas tiek izstrādātas, pamatojoties uz SEPLPL un citiem normatīvajiem aktiem, mediju politikas un attīstības plānošanas dokumentiem, pētījumiem, sabiedriskā labuma vērtēšanas rezultātiem un sabiedrības viedokļa noskaidrošanu, pēc iespējas iesaistot dažādas sabiedrības grupas, apkopojot SEPLP rīcībā esošo informāciju par auditorijas sūdzībām un ieteikumiem, un ņemot vērā sabiedrisko elektronisko plašsaziņas līdzekļu ombuda sniegto informāciju.

Sabiedrības dažādu grupu viedokļu noskaidrošanai SEPLP vismaz reizi gadā organizē konsultācijas ar dažādu nozaru un organizāciju pārstāvjiem, lai izvērtētu sabiedriskā pasūtījuma izpildes rezultātus un saņemtu ieteikumus sabiedriskā pasūtījuma plāna izstrādei. Likumā noteiktā sabiedrības iesaiste sabiedriskā pasūtījuma vērtēšanā un izstrādē tiek nodrošināta arī ar SEPLP apstiprinātajā Latvijas sabiedrisko mediju sabiedriskā labuma izvērtēšanas metodoloģijā (turpmāk – Metodoloģija) balstītiem pētījumiem.

Trīs gadu vadlīnijas, pēc vajadzības un mainoties iekšējiem vai ārējiem faktoriem, var tik pārskatītas un pilnveidotas katru gadu līdz ar sabiedriskā pasūtījuma gada plāna izstrādi nākamajam gadam. SEPLP izstrādā vai pārskata trīs gadu vadlīnijas un izstrādā sabiedriskā pasūtījuma uzdevumus nākamajam gadam ne vēlāk kā līdz katra gada 30. septembrim.

Saskaņā ar SEPLPL sabiedriskā pasūtījuma gada plānam jāietver vispārīgs sabiedriskā elektroniskā plašsaziņas līdzekļa programmu un pakalpojumu satura apraksts, kā arī sabiedriskajam elektroniskajam plašsaziņas līdzeklim SEPLP izvirzītie uzdevumi, kas veicami noteiktā apmērā un kvalitātē. Plānā nosaka sabiedriskā elektroniskā plašsaziņas līdzekļa īstermiņa mērķus, uzdevumus, rezultatīvos rādītājus un budžetu. Plānu izstrādā saskaņā ar SEPLP izstrādātajām un apstiprinātajām sabiedrisko elektronisko plašsaziņas līdzekļu sabiedriskā pasūtījuma vadlīnijām triju gadu periodam un uzdevumiem plāna sagatavošanai konkrētajam gadam.

Saskaņā ar Nolikumu SEPLP katru gadu līdz 30. decembrim ar sabiedriskajiem elektroniskajiem plašsaziņas līdzekļiem noslēdz pilnvarojuma līgumu par vidēja termiņa darbības stratēģijas un sabiedriskā pasūtījuma gada plāna īstenošanu, ievērojot Eiropas Savienības tiesības komercdarbības atbalsta kontroles jomā (Komisijas paziņojums par valsts atbalsta noteikumu piemērošanu sabiedriskajai apraidei 2009/C 257/01) un SEPLPL 9. panta noteikumus. 2025. gadā līgums izņēmuma kārtā tiks sagatavots un noslēgts 2025. gada janvārī, ņemot vērā reorganizācijas procesu un faktu, ka janvārī darbu sāk jauns uzņēmums un valde.

SEPLP izvērtē un apstiprina sabiedriskā elektroniskā plašsaziņas līdzekļa valdes iesniegto pārskatu par sabiedriskā pasūtījuma gada plāna, tajā skaitā uzdevumu, izpildi un to kopā ar valdes ziņojumu un savu novērtējumu publisko savā tīmekļvietnē. Sabiedriskā pasūtījuma gada plāna izpildi savas kompetences ietvaros izvērtē sabiedrisko elektronisko plašsaziņas līdzekļu ombuds. Sabiedrisko elektronisko plašsaziņas līdzekļu ombuda ziņojums pievienojams pārskatam par sabiedriskā pasūtījuma gada plāna izpildi.

Pārskatu par sabiedriskā pasūtījuma gada plāna izpildi un finanšu darbību iepriekšējā gadā SEPLP katru gadu iesniedz Saeimas Cilvēktiesību un sabiedrisko lietu komisijai ne vēlāk kā līdz Saeimas pavasara sesijas noslēgumam.

Atbilstoši SEPLPL, vadot sabiedriskā pasūtījuma un gada plāna izstrādes procesu, SEPLP izstrādā kvalitātes vadības sistēmu, nosakot, ka satura kvalitātes vadības sistēmas mērķis ir sabiedrisko elektronisko plašsaziņas līdzekļu programmu un pakalpojumu atbilstība augstām ētikas un kvalitātes prasībām, žurnālistikas izcilības un visaugstākajiem starptautiskajiem profesijas un kvalitātes standartiem.

Satura kvalitātes vadības sistēmas rezultatīvie rādītāji tiek noteikti sabiedriskā medija vidēja termiņa darbības stratēģijā, sabiedriskā pasūtījuma vadlīnijās un uzdevumos attiecīgajam gadam. Sabiedrisko elektronisko plašsaziņas līdzekļu satura kvalitātes vadības sistēma sastāv no  ārējās satura kvalitātes vadības uzraudzības, ko īsteno SEPLP, un iekšējās satura kvalitātes vadības uzraudzības, ko īsteno sabiedriskie elektroniskie plašsaziņas līdzekļi. Kopā ar sabiedriskā pasūtījuma gada pārskata novērtējumu SEPLP publisko pārskatu par ārējās kvalitātes vadības uzraudzības rezultātiem pārskata gadā.

Lai varētu novērtēt sabiedriskā mediju radītā satura pienesumu sabiedrībai un kopējam demokrātiskajam procesam, katru gadu tiek veikts Latvijas sabiedrisko mediju sabiedriskā labuma pētījums, – saskaņā ar Metodoloģiju izstrādāta iedzīvotāju aptauja, ar kura palīdzību iespējams noskaidrot sabiedrības vērtējumu par Latvijas sabiedrisko mediju (LTV, LR un portāla “LSM.lv”) sabiedriskā pasūtījuma izpildi un iesaistīt sabiedrību sabiedriskā pasūtījuma veidošanā.

Sabiedriskā labuma izvērtēšanas metodoloģija ir izstrādāta, ņemot vērā SEPLPL noteikto vispārējo stratēģisko mērķi un sabiedrisko mediju darbības pamatprincipus. Metodoloģija atbilst Eiropas Raidorganizāciju apvienības (EBU) definētajiem sabiedrisko mediju darbības pamatprincipiem: nodrošināt satura kvalitāti; nodrošināt viedokļu un uzskatu daudzveidību; sekmēt satura pieejamību; veicināt satura oriģinalitāti, radošumu; sekmēt mediju un informācijas pratību. Sabiedriskā labuma izvērtējums tiek veikts, balstoties uz sešiem noteiktajiem sabiedriskā labuma mērķiem – sabiedrība, demokrātija, kultūra, zināšanas, radošums, sadarbība; četriem pamata caurviju rādītājiem – sasniedzamība, kvalitāte, ietekme, ieguldīto līdzekļu atdeve.

Pētījums ļauj novērtēt ne tikai sabiedrības vērtējumu un tā dinamiku par konkrētu platformu veikumu, bet arī kopējo sabiedrisko mediju sniegumu – gan attiecībā uz auditorijas sasniedzamību un uzticēšanos to radītajam saturam, gan satura kvalitāti un daudziem citiem svarīgiem aspektiem. Balstoties uz iegūto datu analīzi, SEPLP sabiedriskajam medijam nosaka sasniedzamos sabiedriskā labuma mērķus, kuru izpilde tiek novērtēta nākamā gada pētījumā. Pārskats par mērķu izpildi tiek iekļauts sabiedriskā pasūtījuma pārskatā.

Papildu ikgadējam pētījumam, veicot kvalitatīvu un kvantitatīvu datu ieguvi un analīzi saskaņā ar SEPLP izstrādāto Metodoloģiju, visaptverošu sabiedriskā labuma izvērtēšanu SEPLP īsteno vismaz reizi trīs gados. Iegūto datu analīzi veic neatkarīgs eksperts vai ekspertu grupa. Pirmais šāds pētījums veikts 2023. gadā un ieteikumu ieviešana notiek caur sabiedriskā pasūtījuma plāniem. Izvērtēšanas rezultāti tiek publiskoti SEPLP un sabiedrisko mediju mājaslapās un tiek ņemti vērā, veidojot sabiedrisko mediju nākamo periodu sabiedrisko pasūtījumu.

**1.2. Vispārējie stratēģiskie mērķi**

SEPLPL 2. pants definē, ka: “Sabiedrisko elektronisko plašsaziņas līdzekļu vispārējais stratēģiskais mērķis ir stiprināt Latvijas demokrātisko iekārtu, vārda brīvību un Latvijas iedzīvotāju sajūtu, ka viņi ir piederīgi Latvijai, kopt latviešu valodu un nacionālo kultūru saskaņā ar Satversmi, šo likumu un citiem likumiem.”

Speciālā sabiedriskos medijus regulējošā likuma 9. panta trešā daļa paredz, ka “ar sabiedrisko pasūtījumu tiek īstenots sabiedriskā elektroniskā plašsaziņas līdzekļa vispārējais mērķis un vidējā termiņa darbības stratēģija, kas izstrādāta atbilstoši Publiskas personas kapitāla daļu un kapitālsabiedrību pārvaldības likumam un šim likumam, kā arī sabiedriskā pasūtījuma gada plāns, kas izstrādāts un apstiprināts atbilstoši šim likumam”, savukārt 10. panta otrā daļa nosaka, ka “sabiedriskā elektroniskā plašsaziņas līdzekļa vidējā termiņa darbības stratēģijas un sabiedriskā pasūtījuma gada plāna izstrādē ņem vērā to, ka sabiedrisko elektronisko plašsaziņas līdzekļu mērķis nav peļņas gūšana”.

Gan Koncepcijā, gan tās aktualizācijas dokumentā ir definēts un atkārtoti apstiprināts apvienota sabiedriskā medija stratēģiskais mērķis: “Sabiedrisko mediju digitālā attīstība un satura izplatība digitālajā vidē, ar demokrātiskai sabiedrībai svarīgu un daudzveidīgu saturu sasniedzot lietotājus platformās un vidē, kur tie arvien vairāk uzturas un meklē informāciju digitālās transformācijas procesu iespaidā. Ja sabiedriskie mediji zaudē esošo auditoriju, tai pārceļoties uz citām satura izplatīšanas platformām digitālajā vidē, kā arī netiek pietiekami sasniegta bērnu, pusaudžu un jauniešu auditorija, tas rada ilgtermiņa riskus valsts demokrātiskajai iekārtai, informatīvajai telpai un nacionālās kultūras un identitātes kopšanai un saglabāšanai.”

Strādājot pie risinājuma apvienota sabiedriskā elektroniskā plašsaziņas līdzekļa izveidei un darbībai, SEPLP kā reformas mērķus definēja trīs konkrētus vidēja termiņa mērķus, ko būtu jāsasniedz šajā procesā – izcilas kvalitātes saturs, atbilstošs finansējums, modernas tehnoloģijas un infrastruktūra.

Izcilas kvalitātes saturs kā viens no apvienošanas mērķiem izriet no SEPLPL definētajiem sabiedrisko mediju darbības pamatprincipiem, tajā skaitā, 3. panta trešajā daļā teiktā, ka “sabiedriskie elektroniskie plašsaziņas līdzekļi savas programmas un pakalpojumus veido atbilstoši augstām ētikas un kvalitātes prasībām, nodrošinot žurnālistikas izcilību un ievērojot visaugstākos starptautiskos profesijas un kvalitātes standartus”, un 3. panta ceturtajā daļā teiktā, ka “sabiedriskie elektroniskie plašsaziņas līdzekļi nodrošina viedokļu daudzveidību un savā darbībā ievēro objektivitāti, pienācīgu precizitāti un neitralitāti”.

Likuma 4. panta piektā daļa arī paredz, ka “sabiedrisko elektronisko plašsaziņas līdzekļu galvenais uzdevums ir veidot un izplatīt programmas un sniegt audiālus un audiovizuālus pakalpojumus sabiedriskā pasūtījuma ietvaros”. Tas nozīmē uzsvaru uz žurnālistu un citu radošo, kā arī tehnisko darbinieku izcilības veicināšanu, profesionālu pilnveidošanos, regulāru satura un tehniskā darba kvalitātes vērtēšanu.

Savukārt no likuma 3. panta ceturtās daļas par viedokļu daudzveidību izriet nepieciešamība, veidojot vienoto sabiedrisko mediju, nesamazināt to satura daudzveidību, ko līdz šim jau nodrošina atsevišķi esošie sabiedriskie mediji.

Apvienotam sabiedriskajam medijam jāveicina saturiskā, tehnoloģiskā sadarbība, pieejamo resursu efektīva izmantošana, profesionālā izaugsme, caurskatāmība, kopīga plānošana, nodrošinot saturisku un tehnoloģisko attīstību, daudzveidīgu un ļoti kvalitatīvu satura pieejamību dažādās platformās, kā arī saprotamu sabiedriskā labuma jeb sabiedriskā pasūtījuma izpildes novērtējumu.

Otrs koncepcijas mērķis, ka finansējums sabiedriskajiem medijiem sasniedz Eiropas vidējo līmeni, izriet no SEPLPL pārejas noteikumu 8. punkta, kas paredz, ka vienlaikus ar apvienota medija koncepciju SEPLP pusgada laikā pēc darba uzsākšanas izstrādā arī koncepciju sabiedrisko mediju finansēšanas modelim, kas nodrošinās neatkarīgu, atbilstošu un prognozējamu sabiedrisko plašsaziņas līdzekļu finansējumu un piecu gadu laikā sasniegs Eiropas vidējam finansējuma līmenim līdzvērtīgu apjomu.

Tāds finansējuma modelis cita starpā ļaus pilnveidot atlīdzības sistēmu apvienotajā medijā, atbilstoši novērtējot kvalitatīvi un pēc augstākajiem standartiem veiktu darbu, kā arī nodrošinās prognozējamu kapitālsabiedrības attīstību un mazinās to finansiālu atkarību no politiskām pārmaiņām valstī.

Tā kā likums paredz, ka sabiedriskie elektroniskie plašsaziņas līdzekļi savas programmas un pakalpojumus veido atbilstoši augstām ētikas un kvalitātes prasībām, nodrošinot žurnālistikas izcilību un ievērojot visaugstākos starptautiskos profesijas un kvalitātes standartus, no tā izriet, ka, prasot izcilu darbu, pretī jābūt atbilstošam finansiālajam novērtējumam žurnālistiem un citiem satura radīšanā iesaistītajiem radošajiem un tehniskajiem darbiniekiem. No finansējuma atkarīgs arī iespējas nodrošināt tehniskā izpildījuma visaugstākos kvalitātes standartus.

“Latvijas mediju politikas pamatnostādnēs 2024.–2027. gadam teikts, ka “sabiedriskie mediji ieņem būtisku vietu mediju tirgū, ņemot vērā to sabiedrisko pakalpojumu misiju. Sabiedriskie mediji ir svarīgs un uzticams informācijas avots lielai daļai iedzīvotāju, tāpēc būtiski ir nodrošināt sabiedrisko mediju redakcionālo neatkarību un paredzamu attīstību. Viens no risinājumiem ir panākt sabiedrisko elektronisko plašsaziņas līdzekļu finansēšanas modeli, kas nodrošinās neatkarīgāku, atbilstošu un prognozējamāku sabiedrisko plašsaziņas līdzekļu finansējumu un piecu gadu laikā sasniegs Eiropas vidējam finansējuma līmenim līdzvērtīgu apjomu”. Šis dokuments paredz nodrošināt sabiedrisko mediju attīstību, tuvinot finansējuma apjomu Eiropas vidējam, padarot finansēšanas modeli neatkarīgāku un caurskatāmāku, kā arī veicināt dažādu sabiedrības grupu sasniedzamību. Dokumentā pausts nodoms mainīt sabiedriskā medija finansēšanas modeli, nodrošinot finansējuma izaugsmes prognozējamību.

Trešais mērķis ir modernas tehnoloģijas un infrastruktūra, kas ir vitāli svarīgas kvalitatīva satura sagatavošanai un efektīvai valsts līdzekļu izmantošanai. SEPLPL 3. panta sešpadsmitā daļa paredz, ka “sabiedriskie elektroniskie plašsaziņas līdzekļi ar to rīcībā esošajiem finanšu līdzekļiem rīkojas lietderīgi un nodrošina šo līdzekļu objektīvu, efektīvu un pārredzamu izlietojumu”, taču patlaban būtisks šķērslis līdzekļu efektīvam izlietojumam ir novecojusi infrastruktūra, jo ilgstoši nepietiekamā finansējuma dēļ nav veikti nepieciešamie ieguldījumi.

Lai to novērstu, nepieciešami ievērojami kapitālieguldījumi tehnoloģijās, iekārtās un telpās, lai apvienošanas rezultātā būtu jūtama satura kvalitātes un darba apstākļu uzlabošanās sabiedriskā medija darbiniekiem.

SEPLPL 8. panta astotajā daļā arī norādīts, ka “sabiedriskajiem elektroniskajiem plašsaziņas līdzekļiem ir tiesības pārraidīt programmas jebkurā tehniskā veidā. Sabiedriskie elektroniskie plašsaziņas līdzekļi savas programmas izplata interneta vidē, ciktāl to izplatīšanu neierobežo autortiesības, blakustiesības vai citi tiesiski šķēršļi”.

**1.3. Nefinanšu mērķi**

“Latvijas Sabiedriskajam medijam” 2025. gadā tiek noteikti sekojoši prioritārie rīcības virzieni un nefinanšu mērķi ar rezultatīvajiem rādītājiem:

|  |  |  |
| --- | --- | --- |
| **1. rīcības virziens: Latvijas Sabiedriskais medijs ir auditorijas pirmā izvēle**  *Latvijas Sabiedriskā medija kopējai sasniedzamībai dažādās platformās jāturpina palielināties, ņemot vērā plānotos ieguldījumus jauna satura attīstībā un tehnoloģijās.* | | |
| **Mērķis:** Ar demokrātiskai sabiedrībai svarīgu un daudzveidīgu saturu sasniegt plašu auditoriju dažādās platformās. | | |
| **Rezultatīvais rādītājs** | **Bāzes vērtība\*** | **Mērķa vērtība\*\*** |
| Sabiedrisko mediju kopējā sasniedzamība nedēļā sabiedriskā labuma ikgadējā aptaujā. | 73% | 79% |

\*Bāzes vērtība noteikta, izmantojot 2024. gada sākumā veiktās sabiedriskā labuma ikgadējās aptaujas datus.

\*\*Mērķa vērtības izpilde tiks vērtēta, izmantojot 2026. gada sākumā veiktās sabiedriskā labuma ikgadējās aptaujas datus.

|  |  |  |
| --- | --- | --- |
| **2. rīcības virziens: Latvijas Sabiedriskais medijs ir uzticamākais medijs Latvijā**  *Stiprinot satura veidošanas kapacitāti un attīstot multimediālu pieeju dažādu auditorijas grupu uzrunāšanā, Latvijas Sabiedriskajam medijam jāpalielina sabiedrības uzticēšanās līmeni kā uzticamākajam un ietekmīgākajam informācijas avotam Latvijā.* | | |
| **Mērķis:** Stiprināt demokrātisko iekārtu, vārda brīvību un piederības sajūtu Latvijai. | | |
| **Rezultatīvais rādītājs** | **Bāzes vērtība\*** | **Mērķa vērtība\*\*** |
| Kopējais uzticēšanās rādītājs sabiedriskajiem medijiem sabiedriskā labuma ikgadējā aptaujā. | 49% | 52% |

\*Bāzes vērtība noteikta, izmantojot 2024. gada sākumā veiktās sabiedriskā labuma ikgadējās aptaujas datus.

\*\*Mērķa vērtības izpilde tiks vērtēta, izmantojot 2026. gada sākumā veiktās sabiedriskā labuma ikgadējās aptaujas datus.

|  |  |  |
| --- | --- | --- |
| **3. rīcības virziens: LSM.lv ir sabiedriskā medija galvenā digitālā platforma**  *Līdz ar vienotā medija izveidošanu un esošo resursu apvienošanu, digitālā satura veidošanai jākļūst par galveno prioritāti, turpinot palielināt digitālā satura budžeta īpatsvaru, attīstot pakalpojumus pēc pieprasījuma, stiprinot Latvijas Sabiedriskā medija multimediālo kapacitāti, satura daudzveidību un lielāku auditorijas sasniedzamību.* | | |
| **Mērķis:** Nodrošināt digitālo attīstību un satura izplatību, sasniedzot lietotājus platformās, kuras tie lieto digitālās transformācijas procesu iespaidā**.** | | |
| **Rezultatīvais rādītājs** | **Bāzes vērtība (2023)** | **Mērķa vērtība (2025)** |
| LSM.lv multimediju platformu vidēji nedēļā sasniegtā auditorija (*Gemius)* % (lietotāji, 7-74). | 29,3% | 33% |

|  |  |  |
| --- | --- | --- |
| **4. rīcības virziens: Sasniegta plašāka bērnu, pusaudžu un jauniešu auditorija**  *Atbilstoši mediju lietošanas paradumu izmaiņām, vienotā Latvijas Sabiedriskajā medijā ir jākoncentrē resursi gados jaunās auditorijas sasniedzamības palielināšanai, nodrošinot atbilstošu saturu un klātesamību digitālajās platformās.* | | |
| **Mērķis:** Piesaistīt jaunu auditoriju, lai novērstu ilgtermiņa riskus valsts demokrātiskajai iekārtai, informatīvajai telpai un nacionālās kultūras un identitātes saglabāšanai. | | |
| **Rezultatīvais rādītājs** | **Bāzes vērtība\*** | **Mērķa vērtība\*\*** |
| Kopējais jauniešu sasniedzamības rādītājs sabiedriskā labuma ikgadējā aptaujā. | 65% | 74% |

\*Bāzes vērtība noteikta, izmantojot 2024. gada sākumā veiktās sabiedriskā labuma ikgadējās aptaujas datus.

\*\*Mērķa vērtības izpilde tiks vērtēta, izmantojot 2026. gada sākumā veiktās sabiedriskā labuma ikgadējās aptaujas datus.

|  |  |  |
| --- | --- | --- |
| **5. rīcības virziens: Latvijas Sabiedriskais medijs nodrošina izcilas kvalitātes saturu**  *Līdz ar vienota Latvijas Sabiedriskā medija izveidi un kopējā budžeta pieaugumu ir jāaug satura kvalitātei, turpinot celt darbinieku profesionālās prasmes un radot inovatīvus satura formātus plašākas auditorijas sasniedzamībai.* | | |
| **Mērķis:** Veidot programmas un pakalpojumus atbilstoši augstām ētikas un kvalitātes prasībām, nodrošinot žurnālistikas izcilību, ievērojot visaugstākos starptautiskos profesijas un kvalitātes standartus un ieviešot inovācijas. | | |
| **Rezultatīvais rādītājs** | **Bāzes vērtība\*** | **Mērķa vērtība\*\*** |
| Kopējais kvalitātes rādītājs sabiedriskā labuma ikgadējā aptaujā. | 53% | 55% |

\*Bāzes vērtība noteikta, izmantojot 2024. gada sākumā veiktās sabiedriskā labuma ikgadējās aptaujas datus.

\*\*Mērķa vērtības izpilde tiks vērtēta, izmantojot 2026. gada sākumā veiktās sabiedriskā labuma ikgadējās aptaujas datus.

|  |  |  |
| --- | --- | --- |
| **6. rīcības virziens: Latvijas Sabiedriskais medijs ir mūsdienīgs un inovatīvs**  *Palielinot investīciju apjomu, vienotā sabiedriskajā medijā jāveic tehnoloģiskais izrāviens, ieviešot aizvien vairāk mūsdienīgu un inovatīvu risinājumu sabiedriskā pasūtījuma izpildē, kā arī veicinot tehnoloģisko procesu automatizāciju, efektivitāti un nodrošinot darbības nepārtrauktību.* | | |
| **Mērķis:** Nodrošināt modernas, inovatīvas tehnoloģijas un attiecīgu infrastruktūru, kas ir vitāli svarīgas kvalitatīva satura sagatavošanai un efektīvai valsts līdzekļu izmantošanai digitālās transformācijas laikmetā. | | |
| **Rezultatīvais rādītājs** | **Bāzes vērtība** | **Mērķa vērtība (2025)** |
| Realizēti tehnoloģisko procesu automatizācijas projekti, veicinot kopējo darbības efektivitāti. | NA | Projektu skaits: 12 |

|  |  |  |
| --- | --- | --- |
| **7. rīcības virziens: Augstākajiem standartiem atbilstoša korporatīvā pārvaldība**  *Veidojot vienotu Latvijas Sabiedrisko mediju, jāievieš efektīvi uzņēmuma pārvaldības mehānismi un jāveicina darbinieku motivācija tiekties uz visaugstākajiem profesionālajiem sasniegumiem.* | | |
| **Mērķis:** Attīstīt korporatīvo pārvaldību, kas nodrošina drošu un labvēlīgu vidi darbiniekiem, efektīvas risku pārvaldības, iekšējās kontroles un kvalitātes vadības sistēmas. | | |
| **Rezultatīvais rādītājs** | **Bāzes vērtība 2024** | **Mērķa vērtība 2025** |
| Nodrošināta Korporatīvās pārvaldības kodeksa saistošo principu (Nr. 1., 2., 3., 4., 5., 6., 10., 13., 17) ieviešana. | NA | 100% |

Īstenojot SEPLPL dotās pilnvaras un atbildību, tajā skaitā likuma 12. panta trešajā daļā noteikto SEPLP atbildību darboties saskaņā ar Satversmi, SEPLPL un citiem normatīvajiem aktiem un 10. panta pirmajā daļā paredzēto, ka SEPLP, vadot sabiedriskā pasūtījuma izstrādi, prognozē ārējos un iekšējos faktorus, kas var ietekmēt sabiedriskos elektroniskos plašsaziņas līdzekļus, un piedāvā šiem faktoriem atbilstošas vispārējās sabiedrisko elektronisko plašsaziņas līdzekļu attīstības stratēģijas, kā arī formulē sabiedrisko elektronisko plašsaziņas līdzekļu funkcijas un atbildību kopējā masu informācijas līdzekļu darbības vidē un valsts informatīvajā telpā, un ņemot vērā Latvijas Republikas Satversmē ietvertās vērtības un tajā nostiprinātās mazākumtautību tiesības un Saeimas apstiprinātās “Nacionālās drošības koncepcijas 2023” būtību, SEPLP ir (2024. gada 28. marta un 4. aprīļa sēdē) pieņēmusi konceptuālu lēmumu, ka no 2026. gada Latvijas Sabiedriskajā medijā tiks īstenota jauna pieeja dažādu mazākumtautību sasniegšanai, novēršot divkopienu sabiedrības pastāvēšanu.

Jau SEPLP 2023. gada 29. septembrī apstiprinātajā dokumentā “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam” sniegts pamatojums šāda lēmuma pieņemšanai:

“Vadlīniju atjaunošanas un uzdevumu noteikšanas 2024. gadam laikā joprojām noris Krievijas bruņota un neprovocēta agresija pret Ukrainu, būtiski ir mainījušies ģeopolitiskie apstākļi reģionā, Eiropā un pasaulē kopumā, liekot pārvērtēt drošības situāciju valstī un likumdevēja un izpildvaras līmenī pieņemot lēmumus, kas stiprina valsts ārējo un iekšējo drošību, kā arī saliedē sabiedrību uz valsts valodas pamata.

Plānojot sabiedrisko elektronisko plašsaziņas līdzekļu darbību vidējā un ilgākā termiņā, SEPLP ieskatā, nepieciešams īpaši ņemt vērā situācijas attīstību Ukrainā, šo notikumu ietekmi uz Latvijas sabiedrības saliedētību, kā arī nepieciešamību stiprināt latvisko un Eiropas kultūrtelpu, Latvijas Republikas Satversmē definētās vērtības.

Īpaša uzmanība veltāma mazākumtautību integrācijai latviešu valodas un latviskās kultūras vidē, bērnu un jauniešu auditorijas sasniegšanai, kā arī satura pieejamības dažādām sabiedrības grupām, tajā skaitā cilvēkiem ar invaliditāti, palielināšanai, ņemot vērā nepieciešamību stiprināt sabiedriskos elektroniskos plašsaziņas līdzekļus kā galvenos uzticamas un pārbaudītas informācijas avotus ne tikai ikdienā, bet arī iespējamās krīzes situācijās.

Ņemot vērā vairākos pētījumos uzrādīto tendenci, ka Latvijā ievērojama daļa sabiedrības kā primāro uzticamas informācijas avotu izmanto sociālos medijus un digitālajā vidē pieejamo informāciju, informatīvās telpas stiprināšanas nolūkos sabiedrisko elektronisko plašsaziņas līdzekļu uzdevums ir pēc iespējas ar savu saturu sasniegt arī šo sabiedrības daļu, turpinot palielināt digitālā satura veidošanai pieejamos resursus.”

SEPLP norāda, ka ir atbalstāms un īstenojams “Nacionālās drošības koncepcijas 2023” mērķis: “Latvijas informatīvās telpas drošība ir būtisks aspekts Latvijas nacionālās drošības nodrošināšanai. Spēcīgas un aizsargātas informatīvās telpas pamatā ir stipri vietējie Latvijas mediji un kvalitatīvs vietējais saturs latviešu valodā. Jānodrošina, ka visa Latvijas sabiedrība atrodas vienotā informatīvajā telpā, patērē vienotu saturu, tādējādi tiek pārtraukta sabiedrības šķelšana un veicināta tās saliedēšanās uz valsts valodas pamata. Turpmākā valsts informatīvās telpas aizsardzības un attīstības politika fundamentāli balstāma uz latviešu valodas un Satversmes vērtību bāzes. Veidojama tāda mediju politika un tiesiskā vide, kas atbalsta saturu valsts valodā.”

Tāpat atbalstāms un īstenojams ir “Latvijas mediju politikas pamatnostādnēs 2024.–2027. gadam” teiktais, ka “nozīmīgi ir mediju saturā vairāk uzrunāt Latvijā dzīvojošās mazākumtautības latviešu valodā, lai sekmētu mazākumtautību piedalīšanos diskusijās par sabiedriski nozīmīgiem jautājumiem un veicinātu viņu piederības sajūtu Latvijai, atspoguļotu sabiedrības daudzveidību, iekļaujošas sabiedrības veidošanos un veicinātu vienotas, nevis divkopienu, sabiedrības pastāvēšanu. Tas attiecas gan uz sabiedriskajiem, gan komerciālajiem medijiem. Sabiedriskajos medijos jāveido jauna pieeja satura veidošanai mazākumtautību auditorijām, mazinot krievu valodas dominanci mazākumtautību valodu vidū”.

Lai nodrošinātu augstākminēto mērķu izpildi, SEPLP lēmusi, ka no 2026. gada apvienotais sabiedriskais medijs pāriet uz konceptuāli jaunu pieeju satura mazākumtautību valodās radīšanai atbilstoši Satversmei un SEPLPL un veicinot vienotas, nevis divkopienu, sabiedrības pastāvēšanu, kā arī, sākot ar 2025. gadu tiks īstenota jauna pieeja Latvijas reģionālās daudzveidības respektēšanai, tajā skaitā veicinot plašāku kultūras satura pieejamību, mazākumtautību integrāciju un piederības sajūtas Latvijai stiprināšanu.

Skatot šos augstākminētos lēmumus kopsakarā un apzinoties, ka apvienotā sabiedriskajā medijā būtiski mainās sabiedriskā pasūtījuma plānošana un izpilde, jo viens uzņēmums īstenos sabiedriskā pasūtījuma mērķus un uzdevumus ar dažādām programmām un pakalpojumiem – televīzijas, radio, digitāliem –, mērķēti sasniedzot dažādas auditorijas un sabiedrības grupas, SEPLP uzdos uzņēmuma “Latvijas Sabiedriskais medijs” valdei līdz 2025. gada 1. jūnijam izstrādāt ieviešanai no 2026. gada konceptuāli jaunu programmu un pakalpojumu piedāvājumu, nodrošinot saturu mazākumtautību valodās un par mazākumtautību vēsturi un ikdienu, kā arī padziļinot izpratni par Latvijas reģioniem un veicinot plašāku kultūras pieejamību.

Tāda piedāvājuma izstrādāšanā SEPLP kā prioritātes noteikusi Latgali kā etniski un kulturāli īpaši daudzveidīgu, un arī valsts ārējai drošībai īpašu reģionu; saziņas formātus ar sabiedrību mazākumtautību valodās par būtiskiem ikdienas jautājumiem, kā arī krīzes situācijās vienotās informatīvās telpas ietvaros; proporcionālu pieeju mazākumtautību valodu izmantojumā sabiedrisko mediju satura veidošanā vienotās informatīvās telpas ietvaros; kultūras pieejamības paplašināšanu visos Latvijas reģionos; mazākumtautību bērnu un jauniešu integrāciju latviskajā kultūrtelpā, kā arī kopējās mazākumtautību auditorijas daļas nezaudēšanu.

**1.4. Finanšu mērķi un rādītāji**

Uzņēmuma primārais finansējuma avots ir ikgadējā valsts budžeta dotācija sabiedriskā pasūtījuma un saimnieciskās darbības nodrošināšanai, kas vidēji sastāda virs 95% no kopējiem ieņēmumiem, atlikušo daļu veidojot pašu ieņēmumiem no uzņēmējdarbības.

Kapitālsabiedrības galvenais finanšu mērķis ir nodrošināt saimnieciskās darbības finansiālo līdzsvaru un stabilitāti, racionālu un ekonomiski pamatotu resursu izmantošanu un izmaksas un saskaņā ar SEPLPL 10. panta 2. daļā minēto, ka sabiedrisko elektronisko plašsaziņas līdzekļu mērķis nav peļņas gūšana, nodrošināt peļņas mērķa rādītāju minimālā apmērā, kas uztur sabiedrības pamatdarbības rentabilitāti, t.i. spēju nodrošināt saimnieciskās darbības efektīvu pārvaldību un spēju segt savas saistības.

|  |  |  |  |
| --- | --- | --- | --- |
| **Rentabilitāte /** | **Kapitāla struktūra /** | **Investīciju programma /** | **Maksātspēja** |
| Sasniedzama rentabilitāte, kas nodrošinātu uzņēmuma riskam atbilstošu finanšu atdevi | Optimāla, nozarei atbilstoša struktūra, kas ierobežo iespējamos finanšu riskus kā kredītrisks un likviditātes risks | Tehniskās bāzes regulāra nomaiņa un atjaunošana, kas sekmē aprīkojuma un tehnoloģiju sistemātisku modernizēšanu, kritiskās infrastruktūras uzturēšanu | Spēja izpildīt saistības un nodrošināt pašu kapitāla pietiekamības līmeni |

Kapitālsabiedrības finanšu mērķi, kā arī tās darbības efektivitāti raksturojošie rezultatīvie rādītāji:

|  |  |  |
| --- | --- | --- |
| **Mērķis:** Kapitālsabiedrības finansiālās darbības stabilitātes nodrošināšana | | |
| **Rezultatīvais rādītājs** | **Bāzes vērtība\*** | **Mērķa vērtība (2025)** |
| Kopējās likviditātes koeficients *((apgrozāmie aktīvi – krājumi – nākamo periodu izmaksas / (īstermiņa saistības – īstermiņa nākamo periodu ieņēmumi))* | NA | Ne mazāk kā 0,4 |
| **Mērķis:** Saistību un atbilstoša pašu kapitāla līmeņa nodrošināšana | | |
| **Rezultatīvais rādītājs** | **Bāzes vērtība\*** | **Mērķa vērtība (2025)** |
| Saistības pret pašu kapitālu\*\* *((kopējās saistības – nākamo periodu īstermiņa un ilgtermiņa ieņēmumi) / pašu kapitāls))* | NA | Ne vairāk kā 0,6 |

\*ņemot vērā, ka saplūšanas veidā tiek veidots jauns uzņēmums, vienota bāzes vērtība nav nosakāma.

\*\*izpildes vērtība var neatbilst mērķim, ja tiktu paredzēti papildu ārēja finansējuma piesaistīšanas gadījumi, kas veicinātu ekonomiski pamatotu risinājumu ieviešanu, kas mērķēts uz uzņēmuma attīstību.

Kapitālsabiedrības finanšu rādītāji un finanšu koeficienti:

|  |  |  |
| --- | --- | --- |
| **Finanšu rādītāji / koeficienti** | | |
| **Rādītājs / koeficients** | **Bāzes vērtība\*** | **Mērķa vērtība (2025)** |
| Neto apgrozījums (*euro*) | NA | 50 382 935 |
| Pašu ieņēmumi no uzņēmējdarbības (*euro* pēc ekonomiskās būtības)\*\* | NA | 1 400 000 |
| Neto peļņa (*euro*), ne mazāk kā | NA | 1 000 |
| EBITDA rentabilitāte (%) | NA | 7 |
| Pašu kapitāls (*euro*) | NA | 11 777 995 |
| Administrācijas izmaksu īpatsvars pret neto apgrozījumu (%), ne vairāk kā | NA | 6% |

\*ņemot vērā, ka saplūšanas veidā tiek veidots jauns uzņēmums, vienota bāzes vērtība nav nosakāma.

\*\*Pašu ieņēmumi (pēc ekonomiskās būtības) = neto apgrozījums + pārējie komercdarbības ieņēmumi – valsts dotācija – ieņēmumi no pamatlīdzekļu ieguldījumiem – dāvinājumi – ieņēmumi no valūtas kursu svārstībām.

**1.5. Programmas un pakalpojumi**

“Latvijas Sabiedriskais medijs” veido sekojošas radio un televīzijas programmas un pakalpojumus lineārā un digitālā vidē:

|  |  |  |  |  |  |
| --- | --- | --- | --- | --- | --- |
| **Radio programmas** | **LR1** | **LR2** | **LR3** | **LR4** | **LR5** |
| Satura  pozicionējums | Latvijas Radio 1 – vienmēr pirmais! | Dziesmas dzimtajā valodā | Mode mainās, klasika paliek! | Jūsu telpa un jūsu laiks | Klausies jauno! |
| Mērķauditorija | 3 – 75+ | 16 – 75+ | 6 – 75+ | 3 – 75+ | 20 - 45 |
| Programmas apraksts | Informējoša, pētnieciski analītiska, kompetenta programma visplašākajai sabiedrībai, akcentējot demokrātiskas, nacionālās identitātes un sabiedrības saliedētības vērtības. | Latviešu populārās mūzikas programma ar tajā ietvertiem satura raidījumiem. Saturs - praktisks, dzīves kvalitāti veicinošs un izklaidējošs, veicinot atbildību par līdzcilvēkiem, sabiedrības veselību, pašizaugsmi, piederību latviskajai kultūras telpai, līdzdalību un sadarbību kopējo vērtību uzturēšanā. | Kvalitatīva un daudzveidīga kultūras programma, kas atspoguļo nozīmīgākos kultūras notikumus, sasniegumus un kultūrvēsturis-ko mantojumu. Latviešu un pasaules klasiskās, džeza un tautas, kā arī citu žanru augstvērtīgas mūzikas aptvērums. | Informējoši izglītojoša mazākumtautību programma. Latvijas notikumi un aktualitātes. Vērsta uz integrācijas veicināšanu un piederības izjūtas Latvijai veidošanu. | Programma jaunu talantu attīstībai mūzikas un mediju nozarē Latvijā, dodot iespēju augt jauniem radošo industriju pārstāvjiem, mediju profesionāļiem un ētera personībām. LR5 piedalās Latvijas radošās industrijas attīstībā un piedāvā konkurētspējīgu izklaides saturu latviešu valodā, uzrunājot to gados jaunāko sabiedrības daļu, kas klausās *hip hop*, elektronisko, deju, EDM, *drum and bass, indie*, populāro, roka un citu žanru mūziku. Programmas fokuss ir uz Latvijā radītu mūziku, taču tas iepazīstina arī ar jaunās mūzikas piedāvājumu pasaulē, ko papildina dinamiskas satura rubrikas ziņas un autorraidījumi. |
| Programmas saturiskā / tematiskā ievirze | Analītisks, atpūta / dzīvesveids, bērniem / jauniešiem, bizness/ekonomika, dokumentāla, izglītība, kultūra / māksla, izklaide, mūzika, politika, reliģija, sports, ziņas | Auto, izglītība, kultūra / māksla, izklaide, mūzika, sports, ziņas | Bērniem / jauniešiem, kultūra / māksla, izklaide, mūzika, ziņas | Analītisks, atpūta / dzīvesveids, auto, bērniem / jauniešiem, bizness / ekonomika, dokumentāla, izglītība, kultūra / māksla, izklaide, mūzika, politika, reliģija, sports, ziņas | Atpūta / dzīvesveids, bērniem / jauniešiem, bizness / ekonomika, izglītība, kultūra / māksla, izklaide, mūzika, sports, ziņas |
| Valodas | Latviešu | Latviešu | Latviešu | Krievu un citu mazākumtautību valodās (ukraiņu, baltkrievu, poļu, vācu u.c.) | Latviešu |
| Digitālā klātbūtne sociālo tīklu un straumēšanas platformās | *Facebook*  *Twitter*  *YouTube*  *Spotify*  *Apple Podcasts*  *Google Podcasts* | *Facebook*  *YouTube*  *Twitter*  *Spotify*  *Apple Podcasts*  *Google Podcasts* | *Facebook*  *Twitter*  *YouTube*  *Spotify*  *Apple Podcasts*  *Google Podcasts* | *Facebook*  *YouTube*  *Instagram*  *Spotify*  *Apple Podcasts*  *Google Podcasts* | *TikTok*  *Instagram*  *YouTube*  *Facebook*  *Spotify*  *Apple Podcasts*  *Google Podcasts* |

|  |  |
| --- | --- |
| **Digitālais saturs jauniešiem** | **Pieci.lv** |
| Satura pozicionējums | Spēcīgākais jauniešu satura zīmols digitālajā vidē |
| Mērķauditorija | 15-25 |
| Platformas apraksts | auditorijas vajadzībām un mediju patēriņa paradumiem atbilstošs uzticams, informatīvs, izglītojošs, iesaistošs digitālais saturs latviešu valodā, kas raisa jauniešu piederību Latvijai un veicina demokrātiskas, atvērtas, iekļaujošas, cilvēcīgas un drosmīgas sabiedrības veidošanos. Daudzveidīgs satura piedāvājums, iekļaujot multimediālus raidījumus, podkāstus un publikācijas sociālajos medijos par tematiem, kas interesē un ir svarīgi jauniešu auditorijai |
| Platformas saturiskā / tematiskā ievirze | Izklaide, kultūra, izglītojošs, vērtību orientējošs, praktiski lietojams un dzīvesstila saturs, sports, analītika, diskusijas |
| Kanāli | Sociālie mediji (*TikTok, Instagram, YouTube, Facebook*), audio un video satura straumēšanas platformas |

|  |  |  |
| --- | --- | --- |
| **Televīzijas programmas** | **LTV1** | **LTV7** |
| **Auditorija** | 4+ | 35–65+ |
| **Vecuma fokuss** | 35–64 | 35–44; 45–65+ |
| **Pozicionējums** | Plaša satura kanāls visai ģimenei | Dzīvesstila un sporta kanāls |
| **Apraides platformas** | Visas (virszemes TV, IPTV, kabeļi, WEBTV) | Visas (virszemes TV, IPTV, kabeļi, WEBTV) |
| **Valoda** | Latviešu | Latviešu, svešvalodas |
| **Satura mērķis** | Informēta, integrēta, ar nacionālajām vērtībām bagāta un vienota sabiedrība.  Saturs ceļ iedzīvotāju pašapziņu un lepnumu par Latvijas valsti, informē, ietekmē procesus, palīdz izglītoties un attīstīties, nodrošina viedokļu daudzveidību. | Inteliģenta, vesela un spējīga sabiedrība. |
| **Zīmola personība** | Draudzīgs, zinošs, taisnīgs, patiess, objektīvs. | Dinamisks, radošs, izaicinošs, draudzīgs, izklaidējošs. |
| **Satura pozicionējums** | DZĪVOT LĪDZI LATVIJAI UN PASAULEI! | REDZĒT PLAŠĀK, DOMĀT PLAŠĀK, DZĪVOT PLAŠĀK! |
| **Galvenie satura žanri** | Ziņas, analītika, diskusijas, intervijas, kultūras raidījumi, dokumentālās filmas, mākslas filmas un seriāli, kvalitatīva izklaide. | Redzesloku paplašinoši raidījumi – daba, ceļojumi, ekspedīcijas u.c. Sporta pārraides un analītika. Izklaidējoši raidījumi, kas atbilstoši dažādām interesēm un hobijiem, populāra mūzika. Kvalitatīvas ārvalstu filmas un seriāli. |
| **Oriģinālsaturs vidēji vienā dienā** | ~ 4 h | ~ 2 h |
| **Raidlaiks kalendārā gada ietvaros (365 dienas)** | 8760 h | 8760 h |


|  |  |
| --- | --- |
| **Televīzijas programma internetā** | **VisiemLTV.lv** |
| **Auditorija** | Latvijas valstspiederīgie |
| **Vecuma fokuss** | 20+ |
| **Pozicionējums** | Lineārās televīzijas satura vietne Latvijas diasporai, kas vēlas skatīties LTV oriģinālsaturu un uzturēt saikni ar Latviju bez ģeogrāfiskiem ierobežojumiem. |
| **Apraides platformas** | WEB TV |
| **Satura mērķis** | LTV1 un LTV7 oriģinālsatura pieejamība Latvijas valstspiederīgajiem pasaulē. |
| **Valoda** | Latviešu |
| **Zīmola personība** | Nacionāls, oriģināls, pieejams. |
| **Satura pozicionējums** | Atbilstošs LTV1 un LTV7 oriģinālsatura pozicionējumam. |
| **Galvenie satura žanri** | LTV1 un LTV7 oriģinālsaturs un arhīva materiāli. Ziņu un informatīvi analītiskie raidījumi tiešraidē. Īpašās pārraides tiešraidē. |
| **Oriģinālsaturs vidēji vienā dienā** | 24/7  100% LTV1 un LTV7 oriģinālsaturs, arhīvs (ar atbilstošām autortiesībām). |
| **Raidlaiks kalendārā gada ietvaros** | 8760 h |

|  |  |  |  |
| --- | --- | --- | --- |
| **Interneta portāls** | **LSM.lv** | **REplay.lv** | **LSM+** |
| **Auditorija** | 25+ | 4+ | 25–65 |
| **Pozicionējums** | Uzticamas ziņas. | LTV un LR raidījumu arhīvs, tiešraides. | Sabiedrisko mediju (LTV, LR, LSM) vienotais ziņu un aktuālās informācijas saturs mazākumtautībām. |
| **Valodas** | Latviešu, angļu. | Latviešu un mazākumtautību. | Mazākumtautību un angļu. |
| **Apraides platformas** | WEB, sociālie mediji, tiešās saziņas vietnes (mobile). | WEB, sociālie mediji. | WEB TV, sociālie mediji. |
| **Satura mērķis** | Kļūt par ietekmīgāko interneta mediju un satura daudzveidības līderi Latvijā. | Palielināt LTV un LR sasniegtās auditorijas internetā. | Informēt, veicināt kritisko domāšanu un piederības sajūtu Latvijai un Eiropas demokrātiskajām vērtībām. |
| **Zīmola personība** | Jaunrade, uzticamība, izcilība. | Viss ēters ir te! | Godīgs, atklāts, dzīvespriecīgs, gudrs. |
| **Satura pozicionējums** | Uzticams LTV un LR, kā arī oriģinālā informatīvi analītiskā satura avots internetā. | LTV un LR satura arhīvs, LTV un LR tiešraides. | Vieta, kur mazākumtautības ierauga sevi un savu Latviju, satiek citus Latvijai piederīgos un iepazīst Eiropas un pasaules kultūru daudzveidību. |
| **Galvenie satura žanri** | Ziņas, analītika, kultūra, sports, dzīvesstils. | LTV1, LTV7 un VisiemLTV.lv raidījumi, LR1, LR2, LR3, LR4, LR5, LR6 raidījumi. Ziņas, dokumentālie raidījumi, sports, izklaide, saturs bērniem, kultūra, filmas, seriāli. Sabiedrisko mediju saturs mazākumtautībām. | Ziņas (t.sk. sporta un laika), video blogi, skaidrojoši video, pētniecība un analītika, reportāžas no Latvijas reģioniem, kultūras procesu analīze, dzīvesstila saturs, diskusijas un intervijas, dokumentālās filmas, multimediju raidījumi no LR multimediju studijas.  Kopienas un lietotāju radīts saturs.  Tiešraides. |
| **Jaunu satura vienību skaits dienā (2024)** | Latviešu valodā ~60.  Krievu valodā ~20. Angļu valodā ~10. Kopā līdz 100 ziņas, multimediju informācijas vienības. | 100% LTV un LR raidījumu arhīvs | ~7 digitālā satura vienības dienā. |

|  |  |  |  |
| --- | --- | --- | --- |
| **Interneta/digitālais saturs bērniem un jauniešiem** | **LSM Bērnistaba** | **Pusaudžu multimediju platforma PLUSAUDZIS** | **Jauniešu multimediju platforma 16+** |
| **Auditorija, vecuma fokuss** | Līdz 6 gadu vecumam. | 9-14 gadus veci pusaudži. | Skolēni un studenti  vecumā no 14-19 un 20-25 gadiem. |
| **Valodas** | Latviešu. | Latviešu. | Latviešu. |
| **Pozicionējums** | Droša vietne, kas informatīvi izklaidējošā un attīstošā veidā rada piesaisti sabiedriskajiem medijiem un to vērtībām. | Saturs pusaudžiem dažādās formās un žanros, ņemot vērā pusaudžu aktuālās intereses. Iespēja atrast sev būtisko, kas veicina pilnvērtīgu izaugsmi. | Platforma, kurā ir jauniešiem aktuāls saturs: auditorijai svarīgas tēmas, speciāli veidoti oriģinālseriāli, kā arī iespēja iesaistīties jauniešu veidotajās tiešraidēs. |
| **Apraides platformas** | WEB, sociālie mediji. | Sociālie mediji (VOD, live), LTV lineārā apraide, “LSM.lv”, “YouTube”, “TikTok”. | Sociālie mediji (VOD, live),  **“**REplay.lv”, “YouTube”, “TikTok”. |
| **Satura mērķis** | Drošā un digitāli attīstītā vidē iesaistīt, izglītot un izklaidēt pirmsskolas vecuma bērnus. | Veicināt veselīgas, daudzpusīgas, laimīgas un izglītotas auditorijas veidošanos. | Piedāvāt dažādu tēmu, žanru un formu, kā arī tiešraides saturu, iesaistot mērķauditoriju. |
| **Zīmola personība** | Jauns, ziņkārīgs, aktīvs, priecīgs. | Jauns, ziņkārīgs, aizrautīgs, drosmīgs, empātisks. | Jauns, sociāli aktīvs, oriģināls, neatkarīgs, zinošs, empātisks. |
| **Satura pozicionējums** | Droša, radoša un uzticama satura avots. | Izglītojoša, izzinoša, izklaidējoša, droša un uzticama satura avots, kas veicina jaunradi un izpratni par sevi un pasauli. | Izklaidējoša, dinamiska, uzticama, apvārsni paplašinoša, aizraujoša satura avots, kas ļauj plašāk iepazīt pasauli un atrast savu vietu tajā. |
| **Galvenie satura žanri** | Filmas un animācijas, pasakas, spēles, t.sk. mediju lietošanas spēles. | Video, audio, spēles, teksts, foto. | Aktualitātes, personības, dzīvesstils, zināšanas, izklaide, spēles. |
| **Oriģinālstundu (vai satura vienību skaits) skaits dienā (2024)** | 4 digitālā satura vienības dienā. | Vismaz 10 oriģinālsatura vienības gadā dažādās platformās. | ~20 satura vienības gadā dažādās platformās, vismaz 2 pasākumi tiešsaistē. |

Televīzijas programmu pieejamība bezmaksas apraides tīkla pārklājumā ir nodrošināta 99,77% no Latvijas teritorijas, kas aptver 99,87% valsts iedzīvotāju, saskaņā ar informāciju no apraides nodrošinātāja “Latvijas Valsts radio un televīzijas centrs” tīmekļa vietnes.

<https://www.lvrtc.lv/pakalpojumi/raidorganizacijam/tv-apraide/bezmaksas-apraide/> <https://www.lvrtc.lv/pakalpojumi/raidorganizacijam/tv-apraide/bezmaksas-apraide/bezmaksas-programmu-apraides-zonas/>



Radio programmu apraides pārklājums redzams attēlos zemāk. Apraides zonu grafiskajam attēlojumam ir informatīvs raksturs, tās nav uzskatāmas par pilnīgu uztveršanas zonas attēlojumu. Detalizēta informācija par sabiedriskā radio apraides zonām un frekvencēm pieejama pakalpojuma nodrošinātāja “Latvijas Valsts radio un televīzijas centrs” tīmekļa vietnē

<https://www.lvrtc.lv/pakalpojumi/raidorganizacijam/radio_apraide/>.

A map of latvia with red dots and white text

Description automatically generatedA map of latvia with yellow and white text

Description automatically generated

A map of latvia with brown circles

Description automatically generated

A map of the country

Description automatically generated

A map of latvia with purple circles

Description automatically generated

A map of latvia with a location

Description automatically generated

Radio programmu pieejamību paplašina mobilā lietotne, nodrošinot arī tās pieejamību automašīnās “Android Auto” un “Apple CarPlay” lietotājiem. Tiek nodrošināta arī tematisku interneta kanālu veidošana – tīmekļa vietnē un mobilajā lietotnē pieejami LR5 veidoti kanāli “Pieci hiti” (pati aktuālākā mūzika), “Pieci latvieši” (jaunākā latviešu mūzika), “Pieci latgalieši” (dzīsmis latgalīšu volūdā), “Ukrainas mūzika” (Mēs esam kopā!), “Pieci atklājumi” (eksperimentālā un indie mūzika), kā arī LR2 izveidotais interneta kanāls “Vecās plates” (latviešu estrādes pērles). Radio raidījumi un radieraksti tiek izvietoti arī lielākajās trešo pušu straumēšanas platformās – *Spotify, Apple Podcasts, Google Podcasts*. Kopš 2024. gada pieejama mobilā lietotne bērniem – “Latvijas Radio pasakas”.

Radio nodrošina arī vairāku projektu un tematiski veidotu satura kontu un tīmekļa vietņu veidošanu, t.sk. satura vietnes sabiedrisko mediju labdarības maratonam “Dod pieci!” (tīmekļa vietne [www.dodpieci.lv](http://www.dodpieci.lv), konti sociālo tīklu platformās – *YouTube, Facebook*), LR2 satura projektam “Muzikālā banka” (tīmekļa vietne [www.muzikalabanka.lv](http://www.muzikalabanka.lv), konti sociālo tīklu platformās – *YouTube, Facebook*).

Ģimenes tematikai veltīts saturs (attiecības, sadzīve, fiziskā un emocionālā veselība, skola un pieaugšana) tiek veidots sociālo tīklu kontos ar nosaukumu “Ģimenes studija” (*Facebook, Instagram, YouTube*).

Televīzijas programmu raidījumu pieejamība tiek paplašināta ar lietotni “LSM.lv” un caur sociālo mediju platformām attiecīgi – ziņu raidījumi (*Facebook, YouTube, Instagram, TikTok, Telegram, Spotify, X, Bluesky*), kultūras raidījumi (*Facebook, Instagram, X, Spotify*)*,* bērnu, izglītojošie un zinātnes raidījumi (*YouTube, Facebook, Instagram, TikTok*), dokumentālie raidījumi (*Facebook, YouTube*), izklaides raidījumi (*Facebook, YouTube, Instagram, X, TikTok*), sporta raidījumi (*Facebook, YouTube, X, Instagram*).

**1.6. Informācija par auditoriju**

2024. gadā sabiedriskie mediji saskārās ar līdzīgiem izaicinājumiem kā mediju tirgus kopumā – kopējā auditorijas novecošanās, nepietiekama mazākumtautību, jauniešu un pilsētās dzīvojošo mērķgrupu sasniedzamība. Kamēr lineārajās platformās auditorija saruka, sociālajos tīklos satura lietojums aug.

Saskaņā ar 2023. gada sākumā veiktās sabiedriskā labuma aptaujas datiem, kas lielā mērā atspoguļo situāciju iepriekšējā periodā, sabiedrisko mediju kopējā auditorijas sasniedzamība nedēļā bija 76% no kopējā iedzīvotāju skaita. 2024. gadā novērojams neliels kritums – 73%. Tas saistīts ar pamatā lineāro platformu auditorijas samazināšanos, attiecīgi LTV no 63% līdz 57%, bet LR no 42% līdz 40%, tikmēr auditoriju nedaudz turpina audzēt “LSM.lv” – palielinājums no 43% līdz 45%. Atbilstoši Padomes noteiktajiem mērķiem kopējai sabiedrisko mediju auditorijai 2025. gadā būtu jāpieaug, nodrošinot, ka nedēļā tiek sasniegti četri no pieciem Latvijas iedzīvotājiem.

A graph of a number of people

Description automatically generated

*Grafiks Nr. 1. Latvijas sabiedrisko mediju sasniedzamība*

Kā galvenos iemeslus, kāpēc nelieto LTV, 2024. gada aptaujā respondenti minēja apsvērums, ka ir maz satura par interesējošām tēmām – 31 %; nav uzticams un neatkarīgs – 26 %; tāpat tika norādīts, ka tiek izmantoti alternatīvi mediji – 30%. Arī tie, kas nelieto LR, kā galveno iemeslu minējuši satura trūkumu par viņiem interesējošām tēmām – 25%; maz ir informācijas par piedāvāto – 23%; LR nav uzticams un neatkarīgs – 19%. Savukārt 30% aptaujāto “LSM.lv” nelieto galvenokārt tāpēc, ka nav informācijas par piedāvājumu, savukārt 21 % atzinis, ka izmanto alternatīvus medijus.

Analizējot sasniedzamību konkrētās mērķgrupās, secināms, ka nedēļā izdodas sasniegt 65% jauniešu vecumā no 15 līdz 24 gadiem. Rādītājs gada laikā samazinājies strauji – par 8 procentpunktiem, norādot uz nepieciešamību vairāk pievērsties tieši šīs mērķauditorijas uzrunāšanai, piedāvājot pielāgotu saturu platformās, kuras tā lieto.

A graph of different colored bars

Description automatically generated with medium confidence

*Grafiks Nr. 2. Latvijas sabiedrisko mediju sasniedzamība mērķgrupā “jaunieši”*

Kopumā sabiedriskajiem medijiem izdodas sasniegt trīs no pieciem mazākumtautību pārstāvjiem jeb 60%. Pētījumā secināts, ka 22% jeb aptuveni 170 tūkstošus izdodas sasniegt ar saturu, kas nav valsts valodā, turklāt pamatā šī mērķauditorija tiek sasniegta digitālajā vidē. Dati jāņem vērā, veidojot konceptuāli jauno piedāvājumu konkrētās mērķauditorijas uzrunāšanai un programmu un pakalpojumu piedāvājuma izmaiņām.

A graph of a number of people

Description automatically generated with medium confidence

*Grafiks Nr. 3. Latvijas sabiedrisko mediju sasniedzamība mērķgrupā “mazākumtautības”*

Reģionālā griezumā lielākā sasniedzamība sabiedriskajiem medijiem ir Vidzemē – 82%, Zemgalē – 80% un Kurzemē – 77%, kā arī Pierīgā – 75%. Savukārt vismazāk iedzīvotājs izdodas sasniegt Latgalē – 70% un Rīgā tikai 66%. Tas lielā mērā sasaucas ar visaptverošā sabiedriskā labuma izvērtējuma secinājumu, ka sabiedriskie mediji nepietiekami uzrunā pilsētniekus un ekonomiski aktīvos iedzīvotājus, kā arī mazākumtautības.

A close-up of a graph

Description automatically generated

*Grafiks Nr. 4. Latvijas sabiedrisko mediju sasniedzamība reģionālā griezumā – Rīgā un Pierīgā*

A close-up of a chart

Description automatically generated

*Grafiks Nr. 5. Latvijas sabiedrisko mediju sasniedzamība reģionālā griezumā – Kurzemē un Zemgalē*

A close-up of a graph

Description automatically generated

*Grafiks Nr. 6. Latvijas sabiedrisko mediju sasniedzamība reģionālā griezumā – Vidzemē un Latgalē*

No pētījumu datiem secināms, ka visvairāk no komerciāliem un sociālajiem medijiem sabiedriskie mediji atpaliek auditoriju sasniegšanā caur mobilo ierīču un viedtelevīzijas aplikācijām. Viedtelevīziju šobrīd izmanto vairāk nekā puse mājsaimniecību, taču 2025. gada sākumā joprojām nav nodrošināts risinājums “REplay” aplikācijai šajā platformā, kā arī mobilo telefonu vidē, kas būtu steidzami 2025. gadā jānodrošina.

**Sasniegtā auditorija lineārajā vidē**

**LTV auditorijas raksturojums**

Saskaņā ar mediju auditoriju pētījumu uzņēmuma “Kantar” datiem, 2024. gadā turpinājās kopējās TV kanālu auditorijas samazināšanās gan vidējā skatītāju skaita ziņā (-5,7% salīdzinājumā ar iepriekšējo gadu: 90,711 tūkstoši pret 98,195), gan vidēji nedēļā sasniegtās auditorijas ziņā (arī 5% kritums attiecībā pret 2023. gadu: 995,218 pret 1047,47 tūkstošiem).

Līdzīgi arī abos LTV kanālos turpinās gan vidējā skatītāju skaita, gan vidēji nedēļā sasniegtās auditorijas samazināšanās. LTV kopā 2024. gadā vidēji nedēļā sasniedza 574,19 tūkstošus skatītāju, kas ir par 7,1% mazāk nekā 2023. gadā.

*Grafiks Nr. 7. LTV vidēji nedēļā sasniegtā konsolitētā auditorija tūkstošos (AvWkRch ('000),*

*15+min cons). Datu avots: “Kantar”*

*\* Šeit un turpmāk dati par Janvāris-Oktobris, 2024*

LTV1 vidēji nedēļā sasniedza 489,19 tūkstošus skatītāju (par 7,6% mazāk kā iepriekšējā gadā), LTV7 – 310,71 tūkstošus jeb par 7,5% mazāk, kā 2023.gadā. Kopumā konsolidētās auditorijas kritums šī gada pirmajos desmit mēnešos bijis nedaudz straujāks, nekā fiksēts 2023.gadā: - 6,2% LTV1 un - 6% LTV7.

*Grafiks Nr. 8. LTV1 un LTV7 vidēji nedēļā sasniegtā konsolidētā auditorija*

*(AvWkRch ('000), 15+min cons.) Datu avots: “Kantar”*

*Grafiks Nr. 9. LTV1 un LTV7 vidēji nedēļā sasniegtā konsolidētā auditorija % no kopējās*

*auditorijas (AvWkRch ('000), 15+min cons.). Datu avots: “Kantar”*

Turpinās kopējā TV auditorijas novecošanas tendence – vidējais TV skatītāja vecums pieaudzis no 50 gadiem 2020. gadā līdz 52 gadiem 2024. gadā. Visgrūtāk sasniedzamā auditorija lineārajā televīzijā ir bērni un jaunieši, turklāt šis auditorijas segments turpina samazināties – TV skatītāju vecumā līdz 25 gadiem īpatsvars kopējā auditorijā samazinājies no 6% 2020. gadā līdz 4,6% 2024. gadā.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gads** | **Visi, 4+** | **Vīrieši** | **Sievietes** | **Jaunieši**  **(15-24)** | **Latvieši** | **Cita**  **tautība** | **Pilsētu**  **iedzīvotāji** | **Lauku**  **iedzīvotāji** |
| **LTV vidēji nedēļā sasniegtā auditorija (%)** | | | | | | | | |
| **2020** | 36,4 | 32,3 | 40,0 | 10,5 | 50,0 | 16,3 | 38,3 | 44,5 |
| **2021** | 37,3 | 33,8 | 40,4 | 11,5 | 49,7 | 18,3 | 39,2 | 44,7 |
| **2022** | 36,7 | 34,1 | 39,1 | 10,4 | 49,4 | 16,9 | 35,9 | 45,7 |
| **2023** | 34,7 | 31,4 | 37,7 | 7,7 | 47,5 | 14,7 | 31,7 | 46,0 |
| **2024YTD** | 32,7 | 29,9 | 35,2 | 7,7 | 44,1 | 14,4 | 29,5 | 43,5 |

*Tabula Nr. 1. LTV vidēji nedēļā sasniegtā konsolidētā auditorija procentuāli dažādās sabiedrības*

*grupās. Datu avots: “Kantar”, AvWkRch%, 15min cons.*

Būtiskas atšķirības ir LTV sasniedzamībā pa reģioniem, jo īpaši Rīgā un Latgalē, ko pamatā nosaka atšķirības iedzīvotāju nacionālajā sastāvā. LTV mazākumtautības sasniedz ievērojami sliktāk (14,4%) nekā latviešus (44,1%).

|  |  |  |  |  |  |
| --- | --- | --- | --- | --- | --- |
| **Gads** | **Rīga** | **Vidzeme** | **Kurzeme** | **Zemgale** | **Latgale** |
| **LTV vidēji nedēļā sasniegtā auditorija (%)** | | | | | |
| **2020** | 26,7 | 49,9 | 45,6 | 40,3 | 20,2 |
| **2021** | 27,6 | 49,8 | 45,1 | 42,9 | 22,1 |
| **2022** | 27,8 | 47,5 | 44,1 | 41,1 | 23,6 |
| **2023** | 25,9 | 43,6 | 44,0 | 40,5 | 20,7 |
| **2024YTD** | 25,3 | 39,6 | 40,7 | 37,8 | 21,8 |

*Tabula Nr. 2. LTV vidēji nedēļā sasniegtā konsolidētā auditorija procentuāli dalījumā pa*

*reģioniem. Datu avots: “Kantar”, AvWkRch%, 15min cons.*

LTV vidējais skatīšanās laiks saglabājas stabils, neskatoties uz kopējās lineārās televīzijas auditorijas pastāvīgo samazināšanos, tajā skaitā arī televīzijas skatīšanai atvēlētā laika sarukšanu par 11% – no 230 minūtēm dienā 2020. gadā līdz 205 minūtēm 2024. gadā.

LTV7 vidēji dienā veltītais laiks salīdzinājumā ar iepriekšējo gadu 2024. gada pirmajos desmit mēnešos pieaudzis par 15%, ko visvairāk veicinājušas olimpisko spēļu sporta translācijas. Attiecībā pret 2020. gadu pieaugums ir pat 27%. LTV1 saturam vidēji dienā atvēlētais laiks saglabājies stabils – 110 minūtes (+0,1% pret 2023. gadu).

*Grafiks Nr. 10. LTV skatīšanās laiks vidēji dienā (minūtes, AvAud (View)). Datu avots: “Kantar”*

**TV kanālu tirgus daļas**

LTV1 kopš 2021. gada saglabā stabilu līderpozīciju TV kanālu konkurencē. 2024. gadā LTV1 skatīšanās laika daļa par 13,7% pārsniedz otro vietu ieņemošo TV3 – attiecīgi 10,8% LTV1 un 9,5% TV3 konsolidēto datu TV skatīšanās laika daļas.

|  |
| --- |
| **Lielāko TV kanālu skatīšanās laika daļas (%)** |

*Grafiks Nr. 11. Lielāko televīzijas kanālu skatīšanās laika daļas procentos (Share%.*

*Datu avots: “Kantar”*

**LTV ziņu pārraižu sasniegtā auditorija**

Tāpat kā lineārās TV satura patēriņš kopumā arī LTV ziņu raidījumu vidēji nedēļā sasniegtā auditorija turpina samazināties. Tomēr sabiedriskās televīzijas veidotie ziņu raidījumi joprojām stabili ieņem vietu starp skatītākajiem TV raidījumiem.

*Grafiks Nr. 12. Vidēji nedēļā sasniegtā auditorija tūkstošos (AvWkRch ('000), 15+min cons.).*

*Datu avots: “Kantar”*

*Grafiks Nr. 13. Vidēji nedēļā sasniegtā auditorija (AvWkRch%, 15+min cons.). Datu avots: “Kantar”*

“Rīta panorāmas’’ vidējais skatītāju skaits 2024. gadā par vairāk nekā 60% pārsniedz otrās skatītākās rīta programmas TV3 “900 sekundes’’ auditoriju, “Dienas ziņas’’ ir pārliecinoši skatītākā TV programma savā laika joslā, “Panorāma’’ ar līdzīgiem rezultātiem konkurē ar “TV3 ziņām’’.

**Ziņu auditorija LTV digitālajās platformās**

2024. gada pirmajos desmit mēnešos auditorijas pieprasījums pēc ziņu satura LTV digitālajās platformās palielinājās. LTV digitālajās vietnēs ziņu saturs vidēji nedēļā skatīts 883,65 tūkstošus reižu, satura iknedēļas unikālo lietotāju apjomam pārsniedzot 303 tūkstošus.

|  |  |  |  |  |  |
| --- | --- | --- | --- | --- | --- |
| **Gads** | **LSM ziņas (kopā)** | **tsk.,  LSM ziņas latv. val.** | **tsk.,  LSM+ ziņas[[1]](#footnote-1)** | **REplay.lv** | **LTV.LSM** |
| **Skatījumi (‘000)** | | | | | |
| 2023 | 725,58 | 478,77 | 213,03 | 9,81 | 14,217 |
| 2024YTD | 785,43 | 562,98 | 222,46 | 48,22 | -[[2]](#footnote-2) |
| **Lietotāju kopskaits (‘000)** | | | | | |
| 2023 | 274,17 | 168,55 | 92,43 | 6,2 | 9,64 |
| 2024YTD | 289,47 | 193,79 | 97,56 | 14,21 | - |

*Tabula Nr. 3. Ziņu satura vidējā nedēļas auditorija LSM (‘000). Datu avots: GA4.*

Kā pamatvietni ziņu un aktuālās informācijas ieguvei auditorija izvēlējusies “LSM.lv” portālu, kur ziņas skatītas vidēji 785,43 tūkstošus reižu nedēļā (+8% pret 2023. gada vidējo rādītāju), ziņu satura lietotāju apjomam palielinoties līdz 289,47 tūkstošiem nedēļā (+6% pret 2023. gada vidējo rādītāju).

Aizvien stabilāku vietu ziņu skatīšanās paradumos ieņem arī sabiedrisko mediju OTT (over-the-top) platforma “REplay.lv”. Ja 2023. gadā “LTV.LSM.lv” un “REplay.lv” platformās kopā ziņas tika skatītas vidēji 24 tūkstošu reižu, tad šogad nedēļas skatījumu apjoms “REplay.lv” ir divkārt augstāks, sasniedzot 48,22 tūkstošus. Pieaugums saistāms ar būtiski augstāku ziņu satura patēriņa regularitāti, ne platformas ziņu auditorijas kopapjoma pieaugumu. Unikālo lietotāju skaits OOT platformu ziņu saturam ir samazinājies par 10,3%, ik nedēļu sasniedzot vidēji 14,2 tūkstošu auditoriju.

**LR auditorijas raksturojums**

Zemāk apkopoti dati par LR lineārajā apraidē sasniegto auditoriju atbilstoši “Kantar*”* auditorijas pētījuma datiem par periodu no 2020. gada līdz 2024. gada marta – augusta periodam.

Pēdējo četru gadu laikā visu Latvijas radiostaciju kopējā nedēļas auditorija samazinājusies par ~92 tūkstošiem klausītāju jeb aptuveni 7% – no 1,340 miljoniem klausītāju 2020. gadā līdz 1,248 miljoniem klausītāju 2024. gada marta – augusta periodā.

Pēdējo četru gadu laikā vērojams LR kanālu kopīgās lineāri sasniegtās auditorijas samazinājums no 785,56 tūkstošiem 2020. gadā līdz 695,24 tūkstošiem klausītāju 2024. gada marta – augusta periodā. (Grafiks. Nr. 14)

*Grafiks Nr. 14. Latvijas Radio kanālu (LR1, LR2, LR3, LR4, LR5 un LR6) nedēļā sasniegtā auditorija (Reach (%) 8+ min. consecutive) 2020. gads – 2024. gada marta – augusta periods. Datu avots: “Kantar”*

*Grafiks Nr. 15. Latvijas Radio vidēji nedēļā sasniegtā auditorija procentuāli 2020. gads – 2024. gada marta – augusta periods (AvWkRch (%) 8+min cons.). Datu avots: “Kantar”*

2024. gada laikā Lr kanālu (LR1, LR2, LR3, LR4, LR5 un LR6) sasniegtā auditorija samazinājusies par ~31 tūkstoti klausītāju jeb nepilniem 3%. No ~726,85 tūkstošiem klausītāju 2023. gadā līdz ~695,24 tūkstošiem klausītāju 2024. gada marta – augusta periodā. LR kanāli sasniedz ~45,87% no Latvijas iedzīvotājiem vecumā no 16 - 74 gadiem. (Tabula Nr. 4)

| **Gads** | **Visi 16+** | **Vīrieši** | **Sievietes** | **Jaunieši**  **(16-24)** | **Latvieši** | **Cita tautība** | **Pilsētu iedzīvotāji** | **Lauku iedzīvotāji** |
| --- | --- | --- | --- | --- | --- | --- | --- | --- |
| 2020 | 50,70 | 51,91% | 49,56% | 43,95% | 63,85% | 31,79% | 44,59% | 64,03% |
| 2021 | 50,37 | 51,47 | 49,33 | 44,1 | 62,63 | 32,63 | 44,35 | 63,55 |
| 2022 | 49,23 | 50,36 | 48,17 | 43,32 | 61,65 | 30,98 | 42,79 | 63,5 |
| 2023 | 47,79 | 49,71 | 45,99 | 37,71 | 58,97 | 31,58 | 42,5 | 60,21 |
| 2024 (mar – aug) | 45,87 | 48,74 | 43,15 | 35,55 | 57,14 | 29,62 | 39,56 | 60,71 |

*Tabula Nr. 4.* *LR1 + LR2 + LR3 + LR4 + LR5 Vidēji nedēļā sasniegtā auditorija procentuāli no 16 – 74 gadus vecu iedzīvotāju skaita, 2022. – 2024. gada marta – augusta periods. Datu avots: “Kantar”*

Laika periodā no 2020. gada līdz 2024. gada martam – augustam sasniegtās auditorijas samazinājums vērojams visos LR kanālos. Pēdējā gada laikā nedēļā sasniegtā auditorija samazinājusies vidēji par 18 tūkstošiem klausītāju LR1 (-11 tūkstošiem klausītāju), LR2 (-27 tūkstošiem klausītāju), LR3 (-17,6 tūkstošiem klausītāju), LR4 (-24,7 tūkstošiem klausītāju), LR5 (-14 tūkstošiem klausītāju). Jāņem vērā, ka šeit veikts salīdzinājums starp 2023. gada kopīgajiem datiem un datu izlaidumu par 2024. gada martu – augustu.

*Grafiks Nr. 16. Latvijas Radio kanālu vidēji nedēļā sasniegtā auditorija 2020. gads – 2024.gada marts – augusts. Datu avots: “Kantar”*

LR sasniegtās auditorijas īpatsvars pēdējo piecu gadu laikā ir raksturojams kā stabils. 2024. marta – augusta periodā LR kanāli sasniedz 34,25% Rīgas, 47,05% Pierīgas, 66% Vidzemes, 55,87 Kurzemes, 51,9% Zemgales un 43,71% Latgales iedzīvotāju. (Tabula Nr. 5)

|  |  |  |  |  |  |  |
| --- | --- | --- | --- | --- | --- | --- |
| **Gads** | **Rīga** | **Pierīga** | **Vidzeme** | **Kurzeme** | **Zemgale** | **Latgale** |
| 2020 | 39,77 | 54,29 | 66,32 | 54,18 | 57,62 | 52,37 |
| 2021 | 38,97 | 52,28 | 66,28 | 57,63 | 55,22 | 53,68 |
| 2022 | 37,14 | 52,67 | 62,89 | 60,27 | 54,69 | 49,33 |
| 2023 | 35,73 | 49,77 | 63,19 | 58,37 | 53,62 | 49,06 |
| 2024 | 34,25 | 47,05 | 66,05 | 55,87 | 51,90 | 43,71 |

*Tabula Nr. 5. “LR vidēji nedēļā sasniegtais auditorijas īpatsvars reģionālā griezumā 2020 – 2024. gads. Datu avots: “Kantar”*

LR kanālu vidējais klausīšanās laiks, ko klausītājs dienā velta, klausoties LR kanālus, pēdējo piecu gadu laikā vērtējams kā stabils un veido nedaudz vairāk nekā 210 minūtes (jeb 3,5 stundas dienā). 2024. gada marta – augusta perioda ir vērojams neliels samazinājums, bet jāņem vērā, ka tiek salīdzināts pavasara – vasaras periods ar gada kopējiem datiem.

*Grafiks Nr. 17 “LR kanālu vidējais viena klausītāja klausīšanās ilgums dienā. 2020. gads – 2024. gada marts – augusts. Datu avots: “Kantar”*

**Radio kanālu tirgus daļa**

Klausīšanās laika daļa raksturojama kā salīdzinoši stabila un veido 33,9% no kopējā Latvijas radiostaciju klausīšanās laika, joprojām saglabājot līdera pozīcijas. Starp komercmedijiem klausīšanās laika daļā nozīmīgākie ir “Skonto” grupa (18,28%) “Radio SWH” (11,69%), TV3 grupa 10,72% un “EHR” grupa 10,48%. LR kopā ar četrām lielākajām komercmediju grupām veido 85% radio patēriņa Latvijā. (Grafiks Nr. 18)

*Grafiks Nr. 18. Latvijas Radio un lielāko komercmediju grupu radio kanālu sasniegtā klausīšanās laikā daļa (%). 2024. gada marts – augusts. Datu avots: “Kantar”*

**LR ziņu sasniegtā auditorija**

LR Ziņu dienesta veidotās programmas sasniedz ievērojamu auditorijas apjomu. 2024. gada marta – augusta periodā programma “Labrīt” sasniedza 160,75 tūkstošus klausītāju darbdienās, 42,93 tūkstošus klausītāju brīvdienās.

LR4 rīta programma “Домская площадь” (“Doma laukums”) sasniedza 43,69 tūkstošus klausītāju darbdienās un 27,79 tūkstošus klausītāju brīvdienās. Līdzīgi kā kanālu kopējā auditorijā ziņu raidījumos kopumā ir vērojams pamanāms sasniegtās auditorijas samazinājums pēdējo trīs gadu laikā, bet atsevišķos segmentos auditorija ir stabila, vai pat vērojams neliels pieaugums.

Tāpat ievērojamu auditoriju sasniedz īsi trīs minūšu ziņu izlaidumi vairumā apaļu stundu, starp kuriem augstākā vērojama 8:00 LR1 kanālā (~101 tūkstoši klausītāju), 14:00 LR2 kanālā (150 tūkstoši klausītāju).

|  |  |  |  |  |  |  |
| --- | --- | --- | --- | --- | --- | --- |
| **Darbdienas** | | | | | | |
|  | **LR1** | | | **LR4** | | |
|  | Labrīt (06:00 – 09:00) | Pusdiena (12:00 – 12:30) | Pēcpusdiena (16:00 – 16:45) | Домская площадь (Doma laukums) (07:00 – 09:00) | Dienas ziņas (13:00 - 13:15) | Подробности (Izklāstā)  (17:10 – 18:00) |
| 2022 | 175,95 | 68,91 | 60,96 | 67,30 | 25,59 | 23,51 |
| 2023 | 159,23 | 78,71 | 53,50 | 63,47 | 21,89 | 24,22 |
| 2024 (mar – aug) | 160,75 | 56,73 | 65,42 | 43,69 | 17,33 | 22,62 |
| **Brīvdienas** | | | | | |  |
|  | **LR1** | | | **LR4** | | |
|  | Labrīt (07:00 – 09:00) | Ziņas (12:00 – 12:15) | Ziņas (18:00 – 18:15) | Домская площадь (Doma laukums) (08:00 – 10:00) | | |
| 2022 | 66,49 | 40,31 | 24,65 | 39,16 | | |
| 2023 | 61,36 | 32,58 | 21,01 | 24,64 | | |
| 2024 (mar – aug) | 42,93 | 37,76 | 18,02 | 27,79 | | |

*Tabula Nr. 6. “Ziņu raidījumu LR1 un LR4 ēterā sasniegtā auditorija. 2022. gads – 2024. gada marts – augusts.”*

**Sasniegtā auditorija digitālajā vidē**

**“LSM.lv” auditorijas raksturojums**

“LSM.lv” vidēji nedēļā sasniegtā auditorija 2024.gada pirmajos desmit mēnešos sasniedza 429,8 tūkstošus jeb 28,5% no interneta lietotājiem, tādējādi iezīmējot nelielu 2,4% samazinājumu pret iepriekšējo gadu.

*Grafiks Nr. 19. “LSM.lv” unikālo lietotāju skaits vidēji nedēļā (Real users ('000), 7+).*

*Datu avots: “Gemius”.  
\* Šeit un turpmāk dati par periodu Janv-Okt, 2024*

*Grafiks Nr. 20. “LSM.lv” vidēji nedēļā sasniegtā auditorija procentuāli (Real users ('000),*

*7+ Reach%). Datu avots: “Gemius”*

“LSM.lv” auditorijas dinamika lielā mērā atspoguļo tirgus kopējās tendences, ar auditorijas kritumu šajā gadā saskaroties gandrīz visiem lielākajiem Latvijas ziņu portāliem. “LSM.lv” uzskatāms par trešo apmeklētāko ziņu vietni šā gada pirmajos demit mēnešos, apsteidzot “Jauns.lv”.

*Grafiks Nr. 21. Ziņu portālu unikālo lietotāju skaits vidēji nedēļā (Real users ('000), 7+).*

*Datu avots: “Gemius”*

Jau ierasti visplašāko auditoriju piesaistījis “LSM.lv” saturs latviešu valodā, vidēji nedēļā sasniedzot 355,7 tūkstošus unikālo lietotāju (-3,5% pret 2023. gada vidējo rādītāju). “LSM+” mazākumtautību valodās veidotā satura[[3]](#footnote-3) vidējā nedēļas auditorija 2024. gada pirmajos desmit mēnešos sasniegusi 91,31 tūkstoti (-1,9% pret 2023. gada vidējo rādītāju).

*Grafiks Nr. 22. “LSM.lv” unikālo lietotāju skaits portāla sadaļās vidēji nedēļā (Real users ('000), 7+). Datu avots: “Gemius”*

Video pēc pieprasījuma saturam koncentrējoties vienuviet, strauju auditorijas pieaugumu 2024. gadā piedzīvojusi “REplay.lv” platforma, tās nedēļas auditorijai palielinoties par 82,4% līdz 88 tūkstošiem. Šī paša iemesla dēļ, pārtopot par korporatīvās informācijas lapu, nozīmīgu auditorijas samazinājumu piedzīvojusi “LTV.LSM.lv” lapa, kuras vidējā nedēļas auditorija sarukusi līdz 11,7 tūkstošiem (-82,7% pret 2023. gada vidējo rādītāju).

LR veidotā satura auditorija “LSM.lv” portālā 2024. gadā samazinājusies par 10,8%, vidēji nedēļā sasniedzot 37,7 tūkstošus klausītāju. Bērniem veidotais saturs “LSM.lv” “Bērnistaba” platformā vidēji nedēļā sasniedzis 5,1 tūkstoša auditoriju, kas ir par 13,7% mazāk nekā 2023. gadā.

2024. gada auditorijas dati nenorāda uz intereses par “LSM.lv” saturu mazināšanos kādā noteiktā sabiedrības grupā. Neliels auditorijas kritums gan absolūtos skaitļos, gan procentuāli novērojams gandrīz visās mērķa auditorijās.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gads** | **Visi,  7+** | **Vīr.** | **Siev.** | **Jaunieši  (15-24)** | **Latviešu**  **sarunval.** | **Cita  sarunval.** | **Pilsētu  iedzīvotāji** | **Lauku  iedzīvotāji** |
| **LSM vidēji nedēļā sasniegtā auditorija dažādās sabiedrības grupās (%)** | | | | | | | | |
| **2022** | 26,2 | 26,87 | 28,15 | 22,82 | 28,53 | 24,14 | 27,1 | 30,52 |
| **2023** | 29,3 | 29,24 | 29,29 | 16,68 | 29,36 | 28,95 | 28,75 | 32,45 |
| **2024YTD** | 28,5 | 28,67 | 28,36 | 17,99 | 28,40 | 28,78 | 27,96 | 31,74 |

*Tabula Nr. 7. LSM vidējā nedēļas auditorija dažādās sabiedrības grupās procentuāli. Datu avots: “Gemius”, Reach%*

Izņēmums ir jaunieši vecumā no 15 līdz 24 gadiem, kuru sasniedzamība šogad uzlabojusies par 9%, ik nedēļu uzrunājot 34,2 tūkstošu auditoriju jeb 17,99% no atbilstošā vecuma mērķa auditorijas. Visstraujāk vidējais nedēļas auditorijas apjoms jauniešu grupā audzis video pēc pieprasījuma platformai “REplay.lv” (+221% pret 2023. gadu), vidēji nedēļā piesaistot 10,8 tūkstošu auditoriju. Kopumā “LSM.lv” saturs latviešu valodā sasniedz 30,6% jauniešu vecumā no 15-24 gadiem, bet mazākumtautībām veidotais saturs – 2,62% no auditorijas atbilstošajā vecuma grupā.

|  |  |  |  |  |  |  |
| --- | --- | --- | --- | --- | --- | --- |
| **Gads** | **LSM - kopā** | **LSM (lat)** | **LSM+** | **REplay.lv** | **LR.LSM** | **LSM**  **Bērnistaba** |
| **Vidēji nedēļā sasniegtā jauniešu auditorija (%)** | | | | | | |
| **2022** | 22,82 | 33,6 | - | 2,14 | 2,36 | 0,13 |
| **2023** | 16,68 | 27,7 | 2,91 | 1,79 | 1,87 | 0,39 |
| **2024YTD** | 17,99 | 30,6 | 2,62 | 5,69 | 2,05 | 0,41 |

*Tabula Nr. 8. LSM vidējā nedēļas auditorija mērķa grupā Jaunieši, 15-24 gadi. Datu avots: “Gemius”, Reach%*

Patlaban vecuma grupā 7-35 gadi ir 27,9% no “LSM.lv” lietotāju kopskaita (pret 23,3% 2023. gadā). No 2,7% līdz 5,2% palielinājies pašas jaunākās “LSM.lv” lietotāju grupas vecumā no 7 līdz 14 gadiem īpatsvars kopējā auditorijā, savukārt jaunieši vecuma grupā 15-74 gadi veido 9,2% no kopējās auditorijas (2023. gadā – 7%). Vienlaikus diezgan būtiski – no 22,5% 2023. gadā līdz 19,3% šogad, samazinājies 35-44 gadus vecu “LSM.lv” lietotāju īpatsvars kopējā portāla auditorijā.

2024. gadā “LSM.lv” portālam vienlīdz labi izdevies uzrunāt gan latviešu, gan mazākumtautību auditoriju, vidēji nedēļā sasniedzot 28,4% iedzīvotāju, kuru ikdienas valoda ir latviešu, un 28,78% auditorijas, kuru ģimenes sarunvaloda ir kāda no mazākumtautību valodām.

|  |  |  |  |  |  |  |
| --- | --- | --- | --- | --- | --- | --- |
| **Gads** | **LSM - kopā** | **LSM (lat)** | **LSM+** | **REplay.lv** | **LR.LSM** | **LSM  Bērnistaba** |
| **Vidēji nedēļā sasniegtā mazākumtautību auditorija (%)** | | | | | | |
| **2022** | 24,14 | 11,52 | - | 1,08 | 1,16 | 0,23 |
| **2023** | 28,95 | 18,36 | 12,63 | 2,35 | 1,96 | 0,32 |
| **2024YTD** | 28,78 | 19,69 | 10,75 | 5,08 | 1,96 | 0,28 |

*Tabula Nr. 9. LSM vidējā nedēļas auditorija mērķa grupā Mazākumtautības. Datu avots: “Gemius”, Reach%*

Arī 2024. gadā turpināja augt mazākumtautību interese par “LSM.lv” saturu latviešu valodā, to vidēji nedēļā patērējot 68,6 tūkstošiem iedzīvotāju, kuru pamata sarunvaloda ģimenē nav latviešu (+7% pret 2023. gada vidējo rādītāju). Tikmēr mazākumtautību platformas “LSM+” vidējais nedēļas lietotāju apjoms samazinājies par 1,9% punktiem, līdz 37,5 tūkstošiem, ko pamatā ir ietekmējis auditorijas kritums saturam angļu valodā (-5,5% pret 2023. gada vidējo rādītāju).

Joprojām izaicinājums ir pilsētās dzīvojošo iedzīvotāju sasniegšana un uzrunāšana caur “LSM.lv” platformām. Saskaņā ar “Gemius” datiem 2024. gada pirmajos desmit mēnešos portāls vidēji nedēļā sasniedza 31,74% lauku iedzīvotāju (auditorijas lielums absolūtos skaitļos: 66,7 tūkstoši) un 27,96% pilsētās mītošos (auditorijas lielums absolūtos skaitļos: 363 tūkstoši).

Šogad par 7,4% palielinājies laiks, ko iedzīvotāji ik dienu atvēl “LSM.lv” satura patēriņam, “LSM.lv” vidējam apmeklējuma laikam pieaugot no 13,77 minūtēm dienā 2023. gadā līdz 14,79 minūtēm dienā 2024. gada pirmajos desmit mēnešos.

Vairāk laika veltīts gan saturam latviešu valodā (vidēji 16,56 minūtes dienā; +8,5% pret 2023. gada vidējo rādītāju), gan mazākumtautību saturam (vidēji 4,27 minūtes dienā; +0,9% pret 2023. gada vidējo rādītāju).

*Grafiks Nr. 23. “LSM.lv” auditorijas iesaistes laiks vidēji dienā (ATS (min), 7+). Datu avots: “Gemius”*

Visstraujāk auditorijas iesaistes laiks audzis “REplay.lv” platformā, 2024. gadā platformas saturam atvēlot vidēji 54,79 minūtes dienā (+26,2% pret 2023. gada vidējo iesaistes laiku). Otrs straujākais iesaistes laika pieaugums “LSM.lv” “Bērnistaba” sadaļai, kuras saturam apmeklētāji vidēji dienā veltīja 76,49 minūtes (+17,9% pret 2023. gada vidējo rādītāju), kas ir augstākais rādītājs starp visām “LSM.lv” sadaļām un liecina par publicētā satura augsto aktualitāti mērķa auditorijai.

**Sabiedrisko mediju auditorija sociālajos medijos**

2024. gadā sabiedrisko mediju veidotais saturs tika izplatīts visās lielākajās sociālo mediju platformās – “Facebook”, “Instagram”, “X” (“Twitter)”, “Youtube”, “TikTok”, “Telegram”, “Threads”, “WhatsApp” un “Blue Sky”, kopumā sociālo mediju auditoriju uzrunājot ar 106 kontiem.

2024. gada rudenī LTV izveidojis divus jaunus ziņu kontus, kā arī LTV korporatīvo kontu strauju popularitāti gūstošajā sociālo mediju platformā “Blue Sky”. Plašākas komunikācijas nodrošināšanai konti “Facebook”, “Instagram”, “Youtube” un “TikTok” atvērti arī izklaides šovam “Pārdziedi mani!”.

Savu klātbūtni sociālo mediju vidē 2024. gadā stiprinājis arī LR, izveidojot vairākus jaunus kontus – dzīvesstila satura “Kā labāk” kontus “Instagram” un “TikTok” platformās, “Pieci.lv” jaunā digitāla satura kontus “Instagram” un “TikTok”, LR2 kontu “TikTok”, kā arī “Youtube” podkāstu kontus latviešu un krievu valodā.

|  |  |  |  |
| --- | --- | --- | --- |
| **Sociālais medijs** | **LTV kontu skaits** | **LR kontu skaits** | **LSM.lv kontu skaits** |
| Facebook | 13 | 10 | 5 |
| Instagram | 9 | 8 | 2 |
| Youtube | 9 | 6 | 2 |
| X (Twitter) | 9 | 6 | 4 |
| TikTok | 7 | 6 | 2 |
| Threads | 1 | - | 1 |
| Whatsapp | - | - | 2 |
| Telegram | - | - | 1 |
| BlueSky | 2 | - | 1 |
| **KOPĀ:** | **50** | **36** | **20** |

*Tabula Nr. 10. LTV, LR un “LSM.lv” kontu skaits sociālo mediju platformās*

Saskaņā ar Sabiedriskā labuma aptaujas datiem 2024. gada sākumā sabiedriskie mediji caur sociālo mediju platformām sasniedza 49% Latvijas iedzīvotāju vecumā no 15-74 gadiem, kas ir par 5% punktiem vairāk, nekā 2023. gada sākumā. Tādējādi kopējā sabiedrisko mediju auditorija sociālajās platformās bija 681,9 tūkstoši.[[4]](#footnote-4)

LTV sociālo mediju konti sasniedza 33% iedzīvotāju vecuma grupā 15-74 gadi jeb aptuveni 463,3 tūkstošu auditoriju, “LSM.lv” konti – 29% jeb 401,7 tūkstošu auditoriju, bet LR – 22,8% jeb aptuveni 318,6 tūkstošu auditoriju.

*Grafiks Nr. 24. Sabiedrisko mediju auditorija sociālo mediju platformās (%, 15-74 gadi), datu avots: Sabiedriskā labuma aptauja (2023-2024)*

Sabiedriskā labuma aptaujas dati liecina, ka 2024. gadā plašākais lietotāju loks bija LTV un “LSM.lv” ziņu un analītiskā satura sociālo mediju kontiem. “LSM.lv” kontiem sociālos medijos sekoja vai to saturu patērēja 17,4% iedzīvotāju vecumā no 15-74 gadiem, LTV Ziņu dienesta kontu auditorija sasniedza 17,1%, “Panorāma” – 14%, “Aizliegtais paņēmiens” – 12,1%, “De facto” – 10,2%, bet “RUS.LSM” – 10,3% iedzīvotāju atbilstošajā vecuma grupā. No LR kontiem ar plašāko auditoriju sociālajos medijos varēja lepoties kanāli Latvijas Radio 2 (8,5%) un Latvijas Radio 1 (6,4%).

**Viedtelevīzijas auditorijas potenciāls tirgus kontekstā**

Latvijas auditorijā vērojams samērā augsts pieprasījums pēc video pēc pieprasījuma (VoD) satura. LTV 2024. gadā veiktās Latvijas iedzīvotāju aptaujas dati[[5]](#footnote-5) rāda, ka 72,6% Latvijas iedzīvotāju vecumā no 16 līdz 74 gadiem video pēc pieprasījuma vietņu saturu patērē vismaz reizi nedēļā. 67% video pēc pieprasījuma satura lietotāju ir būtiski, lai viņu izmantotajai platformai būtu pieejama arī sava lietone viedierīcēs.

Patlaban video pēc pieprasījuma lietotņu segmentā vērojama izteikta “Youtube” dominance – šī zīmola lietotni savās viedierīcēs lejupielādējuši 92% kategorijas satura lietotāju, bet vismaz reizi nedēļā lieto – 69%. Citu lietotņu regulāra lietošana vismaz reizi nedēļā ir būtiski mazāk izplatīta, maksas servisu lietotnēm prevalējot pār bezmaksas vietnēm, tajā skaitā “REplay” lietotni, kuru vismaz reizi nedēļā lieto 5% video pēc pieprasījuma satura auditorijas.

*Grafiks Nr. 25. Video pēc pieprasījuma lietotņu lietotāju īpatsvars kategorijas lietotāju vidū, (%, 16-74 gadi). Datu avots: Iedzīvotāju aptauja par video pēc pieprasījuma kategorijas lietošanas paradumiem (2024)*

2024. gadā ir uzsākti “REplay.lv” platformas tehnoloģiskās uzlabošanas darbi, kas turpinās arī 2025. gadā, kad arī paredzēts ieviest jaunu viedtelevīzijas lietotni.

**Auditorija mobilajās lietotnēs**

Pašlaik nav pieejami regulāri uzkrāti un salīdzināmi dati par lietotņu sasniegto klausījumu skaitu, bet ir pieejami eksperimentāli (neregulāri izgūti, savstarpēji nesalīdzināmi, nevalidēti) dati, kas tomēr sniedz ieskatu LR lietotņu sasniegtajā auditorijā. LR veidotais saturs pieejams divās mobilajās lietotnēs – LR pamata lietotnē (t.sk. ar *AndroidAuto* un *CarPlay* funkcionalitāti) un LR pasaku lietotnē.

LR pamata lietotne sasniedz ~65 tūkstošus klausījumu mēnesī, bet LR pasaku lietotne ~65 tūkstošus klausījumu nedēļā. LR pamata lietotne lejuplādēta gandrīz 70 tūkstošu reižu (47,3 tūkstoši “GooglePlay”, 19,7 tūkstoši “AppStore”), bet LR pasaku lietotne vairāk nekā 18 tūkstošu reižu (11,4 tūkstoši “GooglePlay”, 6,8 tūkstoši “AppStore”).

Saskaņā ar “Gemius” interneta auditorijas datiem “LSM.lv” lietotnes vidējā nedēļas auditorija 2024. gada pirmajos desmit mēnešos sasniedza 8,01 tūkstoti jeb 0,53% no interneta lietotājiem. Tas ir par 31% vairāk nekā vidēji 2023. gadā. Lietotāju apjoma pieaugums vērojams visās nozīmīgākajās sabiedrības grupās. Aktīvākie lietotāji ir vīrieši un lauku iedzīvotāji, procentuāli viszemākā sasniedzamība – 15 līdz 24 gadus vecu jauniešu vidū.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gads** | **Visi,  7+** | **Vīr.** | **Siev.** | **Jaunieši  (15-24)** | **Latviešu**  **sarunval.** | **Cita  sarunval.** | **Pilsētu  iedzīvotāji** | **Lauku  iedzīvotāji** |
| **LSM aplikācijas vidējais lietotāju skaits nedēļā (‘000)** | | | | | | | | |
| **2023** | 6,10 | 3,53 | 2,58 | 0,24 | 4,60 | 1,50 | 5,17 | 0,93 |
| **2024YTD** | 8,01 | 4,05 | 3,96 | 0,32 | 6,15 | 1,86 | 6,67 | 1,33 |

*Tabula Nr. 11. LSM lietotnes vidēji nedēļā sasniegtā auditorija tūkstošos un procentuāli. Datu avots: “Gemius”, Real Users un Reach%*

**Raidieraksti**

Raidierakstu datu uzskaitē notikušas ievērojamas izmaiņas. Sākot ar 2024. gadu, pēc Nacionālās elektronisko plašsaziņas līdzekļu padomes lēmuma Latvijas Radio pārtrauca savu darbību “Yandex Music” podkāstu platformā, kas iezīmē pamanāmu klausījumu skaita samazinājumu vidēji par vairāk nekā 56 tūkstošiem mēnesī. 2024. gada jūnijā savu darbību pārtrauca arī “Google Podcasts” platforma, kur ik mēnesi LR podkāsti sasniedza 5 – 10 tūkstošus klausījumu. 2024. gada septembrī nozīmīgākie LR podkāsti pieejami “Youtube”platformā, kas daudziem no podkāstiem ļāvis ievērojami paplašināt sasniegtās auditorijas apjomu. Izmaiņas platformu pieejamībā jāņem vērā, aplūkojot LR podkāstu sasniegtos rezultātus 2024. gadā.

2024. gada janvāra-oktobra periodā vidēji mēnesī sasniegts 356,1 tūkstotis klausījumu mēnesī, kas ir aptuveni par 40 tūkstošiem mazāk nekā pērn – samazinājums skaidrojams ar aiziešanu no “Yandex music” platformas un to, ka tikai divos no mēnešiem, septembrī un oktobrī, ņemti vērā “Youtube”platformā sasniegtie klausījumi. Vidēji nedēļā 2024. gadā sasniegti teju 60 tūkstoši klausījumu.

*Grafiks Nr. 26 “Latvijas Radio raidierakstu klausījumu skaits mēnesī platformās “Spotify”, “Apple Music” un “Google podcasts”, 2021. – 2024. gada oktobris.”(Avots: LR Multimediju satura daļas dati)*

Raidieraksti kā formāts LTV un “LSM.lv” veidotajā saturā iekļauti ierobežotā apjomā. 2024. gadā auditorija četrās platformās – “Spotify”, “Apple Podcasts”, “Youtube” un “LSM.lv” portālā kopumā varēja sekot līdzi sešu nosaukumu raidierakstiem, divi no kuriem – “LSMnīca” un “Kas notiek Latvijā?” raidieraksts, savu ceļu pie auditorijas uzsāka 2023./2024. gada rudens sezonā.

Plašāko auditorijas interesi “Spotify” platformā 2024. gada pirmajos desmit mēnešos raisījis LTV Ziņu dienesta piedāvātais raidierakstu saturs, sasniedzot 794 klausījumus nedēļā (-6% pret 2023. gada vidējo rādītāju), kā arī LTV skatāmās analītiskās diskusijas “Kas notiek Latvijā?” raidieraksts, kuš vidēji nedēļā tika klausīts 790 reižu.

Par 74% klausījumu apjomu “Spotify” platformā izdevies audzēt “Sporta Studijas” raidierakstam, kuru ik nedēļu klausījās vidēji 439 reizes. Vēl biežāk, vidēji 4422 reižu nedēļā, “Sporta Studijas” veidotais raidieraksts klausīts “Youtube” platformā, kopējam klausījumu apjomam gan samazinoties par 1,5% pret 2023. gada vidējo rādītāju.

**Satura pieejamība**

SEPLP, balstoties SEPLPL normā, ka tā “prognozē ārējos un iekšējos faktorus, kas var ietekmēt sabiedriskos elektroniskos plašsaziņas līdzekļus, un piedāvā šiem faktoriem atbilstošas vispārējās sabiedrisko elektronisko plašsaziņas līdzekļu attīstības stratēģijas”, Sabiedrisko elektronisko plašsaziņas līdzekļu sabiedriskā pasūtījuma vadlīnijās 2023.-2025. gadam un uzdevumos plāna sagatavošanai 2025. gadam iezīmējusi būtiskos ietekmes un riska faktorus, noteikusi, stratēģisko virzību, ņemot vērā, ka “uzdevumu noteikšanas 2025. gadam laikā joprojām noris Krievijas bruņota un neprovocēta agresija pret Ukrainu, būtiski ir mainījušies ģeopolitiskie apstākļi reģionā, Eiropā un pasaulē kopumā, liekot pārvērtēt drošības situāciju valstī un likumdevēja un izpildvaras līmenī pieņemot lēmumus, kas stiprina valsts ārējo un iekšējo drošību, kā arī saliedē sabiedrību uz valsts valodas pamata”.

SEPLP norāda, ka, plānojot sabiedrisko elektronisko plašsaziņas līdzekļu darbību vidējā un ilgākā termiņā, nepieciešams īpaši ņemt vērā situācijas attīstību Ukrainā, šo notikumu ietekmi uz Latvijas sabiedrības saliedētību, kā arī nepieciešamību stiprināt latvisko un Eiropas kultūrtelpu, Latvijas Republikas Satversmē definētās vērtības.

Īpaša uzmanība veltāma mazākumtautību integrācijai latviešu valodas un latviskās kultūras vidē, bērnu un jauniešu auditorijas sasniegšanai, kā arī satura pieejamības dažādām sabiedrības grupām, tajā skaitā cilvēkiem ar invaliditāti, palielināšanai, ņemot vērā nepieciešamību stiprināt sabiedriskos elektroniskos plašsaziņas līdzekļus kā galvenos uzticamas un pārbaudītas informācijas avotus ne tikai ikdienā, bet arī iespējamās krīzes situācijās.

Ņemot vērā vairākos pētījumos uzrādīto tendenci, ka Latvijā ievērojama daļa sabiedrības kā primāro uzticamas informācijas avotu izmanto sociālos medijus un digitālajā vidē pieejamo informāciju, informatīvās telpas stiprināšanas nolūkos sabiedrisko elektronisko plašsaziņas līdzekļu uzdevums ir pēc iespējas ar savu saturu sasniegt arī šo sabiedrības daļu, turpinot palielināt digitālā satura veidošanai pieejamos resursus.

Ar augstākminētajiem mērķiem saistīts arī Latvijas Sabiedriskā medija “Satura pieejamības personām ar invaliditāti nodrošināšanas plāns”.

Tas paredz, ka 2025. gadā radio programmu Ziņu dienests turpinās gatavot ziņas vieglajā valodā, reizi dienā sagatavojot īpašu ziņu izlaidumu cilvēkiem ar valodas uztveres grūtībām. Ziņas tiek veidotas, izmantojot vienkāršu teikumu uzbūvi un vienkāršu vārdu izvēli, līdz ar to ir piemērotas ne vien cilvēkiem ar invaliditāti, bet arī personām, kas nav vēl pietiekamā līmenī apguvušas latviešu valodu. Ziņas vieglajā valodā katru dienu plkst. 21.00 turpinās skanēt programmā “Latvijas Radio 1” un plkst. 22.05 mazākumtautību valodā raidošajā programmā “Latvijas Radio 4 – Doma laukums” (arī vieglajā latviešu valodā, lai sekmētu valsts valodas apguvi mazākumtautību pārstāvju vidū).

Radio programmu Ziņu dienesta sagatavotās ziņas vieglajā valodā teksta veidā un audio formātā tiek publicētas arī sabiedrisko mediju portālā “LSM.lv”, kā arī programmas “Latvijas Radio 1” tīmekļa vietnē.

Iespēju robežās tiek veidoti lineāro raidījumu apraksti radio programmu (Latvijas Radio) tīmekļa vietnei un raidījuma būtiskākā satura (ziņas, raksti) izklāsti sabiedrisko mediju portālam “LSM.lv”.

Minētā tīmekļa vietne, kas izstrādāta pirms desmit gadiem, ir morāli un funkcionāli novecojusi. Jaunas tīmekļa vietnes izstrāde plānota pēc vienota Latvijas Sabiedriskā medija izveides no 2025. gada janvāra, veidojot vienotu digitālo pakalpojumu arhitektūru, tajā skaitā vienotu pieeju sabiedriskā medija satura piekļūstamībai cilvēkiem ar redzes, dzirdes, garīga rakstura, uztveres u.c. traucējumiem. 2025.–2026. gadā plānots attīstīt kompleksu risinājumu cilvēkiem ar invaliditāti, tajā skaitā tīmekļu vietņu balss un navigācijas pielāgošanu, krāsu pielāgošanu, satura pielāgošanu (burtu izmērs, atstarpes starp burtiem, vārdiem, teksta rindām), paredzēt kursora un pogu palielināšanas iespējas u.c. Saskaņā ar radio programmu attīstības plānu, jaunās tīmekļa vietnes projektēšanu paredzēts uzsākt 2025. gadā (rezervēti līdzekļi valsts budžeta 74. resorā).

Radio programmu digitālās komunikācijas vadīnijās ir reglamentēta subtitru veidošana, tajā skaitā paredzot, ka līdz 13 minūtēm ilgiem video, kuros dzirdama runātāja balss (izņemot tiešraides), ir jāpievieno subtitri, lai lietotājs spētu uztvert saturu arī bez skaņas. Radio pieļauj subtitru veidošanu ar pārbaudītu mākslīgā intelekta rīku palīdzību garās formas (satura vienībām ilgākām par 13 minūtēm).

2024. gada nogalē Latvijas Radio iesaistījās “ENACT” (Viegli saprotamas ziņas sadarbības pārveidei) sadarbības projekta īstenošanā, kura mērķis ir veicināt transformējošas pārmaiņas Eiropas Savienībā, izstrādājot viegli saprotamas audiovizuālās ziņas tīmekļa, radio un televīzijas platformām. Projekta īstenošanas termiņš ir no 2024. gada 1.decembra līdz 2026. gada 30. novembrim.

Projektā iesaistīta daudzveidīga partneru grupa no Slovēnijas (RTV Slovenija), Spānijas (TV3, *Universitat Autònoma de Barcelona*), Itālijas (*Uniamoci APS*), Austrijas (ORF) un Latvijas (Latvijas Radio), ietverot žurnālistus, mediju profesionāļus, lingvistus, tehnoloģiju ekspertus un gala lietotājus.

“ENACT” projekta ietvaros paredzēts:

* pilnveidot mediju profesionāļu prasmes, piedāvājot pielāgotas apmācības un apmaiņas programmas, kā arī izveidojot starpvalstu platformu, kur dalīties ar labās prakses piemēriem, veicināt sadarbību un uzlabot kompetences dažādos darba vidēs;
* sistemātiski salīdzināt un testēt satura veidošanas (ražošanas) metodes, lai identificētu efektīvākās stratēģijas sarežģītu ziņu tēmu vienkāršošanai;
* izveidot starpvalstu vadlīnijas viegli saprotamas valodas integrēšanai audiovizuālajos medijos un radīt tiešsaistes platformu labās prakses piemēriem, nodrošinot augstas kvalitātes standartus ziņu ražošanā.

Projektā īpaša uzmanība tiks pievērsta lietotāju perspektīvas iekļaušanai, veicinot dažādu grupu līdzdalību un mediju pratību, lai mazinātu sabiedrības šķelšanos. Tāpat “ENACT” mērķis ir veicināt un izplatīt viegli saprotamu žurnālistiku visā Eiropā, izmantojot plašas popularizēšanas stratēģijas, daudzvalodu pieeju, rūpīgus mērīšanas instrumentus un ietekmes izvērtējumu, lai palielinātu iekļautību un līdzdalību mediju vidē.

2025. gadā lineārajās televīzijas programmās LTV1 un LTV7 plānots ar tulkojumu zīmju valodā un subtitriem nodrošināt vismaz 35% no kopējā raidapjoma. Tas ir būtisks pieaugums jeb par 4% vairāk salīdzinājumā ar 2024. gada plānu. Plānoto apjoma palielinājumu veido lielāka zīmju valodas tulkojuma izmantošana LTV1 ziņu raidījumiem ar paralēlo pārraidi LTV7, kā arī plānots ar zīmju valodas tulkojumu nodrošināt pašvaldību vēlēšanām veltītos raidījumus un XIII Latvijas Skolu jaunatnes dziesmu un deju svētku pārraides.

Nemainīgi tulkojums zīmju valodā tiks nodrošināts jau esošajiem cikla raidījumiem, kas tiek pārskatīts ne retāk kā reizi gadā sadarbībā ar Latvijas Nedzirdīgo savienību. Zīmju valodas tulkojums 2025. gadā tiks nodrošināts raidījumam “Dienas ziņas”, “Kultūras ziņas”, “Sporta ziņas”, “Laika ziņas”, “4.studija”, “Daudz laimes, jubilār!”, “Veiksme. Intuīcija. Prāts”, izglītojošajiem raidījumiem “Gudrs, vēl gudrāks”, “Ķepa uz sirds”, bērnu oriģinālraidījumam “Bardaks bēniņos”, kultūras projektam “Kultūrdeva”, dievkalpojumu pārraidēm.

Raidījumu atkārtojumiem un tiešraidē “REplay.lsm.lv” tulkojums zīmju valodā tiek nodrošināts arī raidījumiem “Kas notiek Latvijā?” un “1:1”. Daudzveidīgais klāsts tiks papildināts arī ar sporta pārraidēm Pasaules čempionātā hokejā. Visi ar zīmju valodas tulkojuma nodrošinātie satura projekti papildus televīzijas pārraidēm ar tulka attēlu “lielajā logā” pieejami interneta vidē “REplay.lsm.lv” īpaši izveidotajā sadaļā “Nedzirdīgajiem”.

Ar subtitriem latviešu valodā tiek nodrošināts viss saturs žanrā “Ekranizējumi”, kas ietver ārvalstīs veidotās dokumentālās filmas, filmas, seriālus, dzīvesstila programmas un citus. Šobrīd tieši oriģinālsaturs būtiski atpaliek no 100% subtitru nodrošinājuma, jo lielākā daļa audiovizuālā satura tiek veidota operatīvi un savlaicīgu, kvalitatīvu subtitru izveide nav iespējama.

Jau 2024. gadā uzsākts darbs pie dažādu mākslīgā intelekta rīku izpētes, kas ļautu pēc iespējas lielākā apjomā un operatīvākā veidā audiovizuālo saturu nodrošināt ar subtitriem latviešu valodā gan lineārajās televīzijas programmās, gan digitālajās platformās. 2025. gadā rīki un to savietojamība ar kvalitātes standartiem, tehnoloģiskajiem publicēšanas, pārraidīšanas un satura veidošanas procesiem tiks izmēģināta testa versijās, kas veiksmīga rezultāta gadījumā ļaus subtitrus izmantot vēl lielākam oriģinālsatura apjomam, tai skaitā aktuālajiem raidījumiem un, iespējams, pat atsevišķiem tiešraides projektiem. Līdzšinējā pieredze apliecina, ka subtitru kvalitāte strauji uzlabojas un to plašāka izmantošana ir tikai laika jautājums.

Plānots, ka ar subtitriem tiks nodrošināti vairāki cikla projekti, teātra izrādes, televīzijas kanālos demonstrētie arhīva materiāli (televīzijas iestudējumi, raidījumu cikli).

“LSM.lv” platformā turpinās ziņas vieglajā valodā.

2025. gadā spēkā stāsies Nacionālās elektronisko plašsaziņas līdzekļu padomes (NEPLP) izstrādātās “Vadlīnijas pakalpojumu piekļūstamības prasību nodrošināšanai elektronisko plašsaziņas līdzekļu jomā”. Tādējādi papildus esošajiem piekļūstamības jautājumiem aktualizējas arī citi satura un digitālās vides piekļūstamības nodrošināšanas aspekti – saturs vieglajā valodā, audio aprakstu izveide un nodrošināšana, programmēšanas jautājumi, kas nodrošina fizisku piekļuvi medija interneta vietnēm, to pielāgojamību atbilstoši vajadzībām un savietojamību ar palīglīdzekļiem. Tas nozīmē, ka piekļūstamības nodrošināšanai nepieciešami ne tikai papildu finanšu resursi, bet arī kompetences un ciešāka sadarbība ar piekļūstamības ekspertiem, nevalstiskajām organizācijām.

**II PLĀNS SABIEDRISKĀ PASŪTĪJUMA IZPILDEI**

2025. gadā uzsākot darbu apvienotajam uzņēmumam Latvijas Sabiedriskais medijs, kas sevī ietver 1925. gadā dibinātā LR”, 1954. gadā darbu sākušās LTV un 2013. gadā digitālajā vidē darbību uzsākušā kopējā portāla “LSM.lv” pieredzi, mantojumu, vērtības, tradīcijas un sabiedriskā medija misijas apziņu, apvienotais plašsaziņas līdzeklis sevi piesaka ar jaudīgiem tehnoloģiskās attīstības plāniem, bagātīgu jauna satura klāstu un izcilas kvalitātes vairošanas iecerēm.

Latvijas Sabiedriskajam medijam 2025. gadā ir palielināts budžets satura iegādei no neatkarīgajiem producentiem, kā arī digitālā satura veidošanai. Apvienotais medijs nodrošinās saturu latviešu valodā, angļu valodā un kopumā 11 mazākumtautību valodās. Līdz 2025. gada jūnijam jāizstrādā vidēja termiņa darbības stratēģija 2026.-2029. gadam, ietverot arī konceptuāli jaunu pieeju saturam mazākumtautību valodās.

Plānots izveidot attālināti tehniski vadāmu multimediju studiju Daugavpilī, izveidot jaunu “LSM.lv” multimediju studiju, “REplay” lietotnes mobilajiem telefoniem un viedtelevīzijā.

Gada laikā tiks pieņemtas ekspluatācijā pārvietojamās televīzijas stacijas (PTS) un sagatavota mobilā radio translāciju studijas iegāde. Noritēs darbs pie biroja kritisko IT sistēmu virtualizācijas risinājuma, pastāvīga programmu izlaides mākoņservisu risinājuma, satura vadības sistēmas 2. kārtas realizācijas, televīzijas, radio un interneta ražošanas un apraides tehnoloģiju vienotās IKT arhitektūras izstrādes. Plānota radio 6. ierakstu studijas modernizācijas projekta izstrāde, televīzijas mazo studiju modernizācija, tai skaitā izmantojot robotkameru tehnoloģiju un citus multimediālus risinājumus. Tiks izveidots multimediju satura piecu valodu tulkošanas automatizācijas risinājums.

Notiks darbs pie vienotas uzņēmuma struktūras un atalgojuma sistēmas izveides Latvijas Sabiedriskajā medijā no 2026. gada.

Radot daudzveidīgu satura kopumu saskaņā ar sabiedriskā labuma mērķiem 2025. gadā prioritāri plānots radio programmās Ziņu dienestā nostiprināt korespondentu specializāciju, kas ļautu palielināt satura kvalitāti un radīt oriģinālu saturu. Celt analītisko un pētniecisko kapacitāti sabiedriski politisko un ekonomikas procesu atspoguļošanā. Palielināt analītisko saturu un kritiku kultūras raidījumos. Mērķtiecīgi plānot plašāku viedokļu pārstāvniecību raidījumos, vairāk iesaistot mazākumtautību un dažādu sabiedrības grupu pārstāvjus. Attīstīt jaunu izglītojošo saturu 7-12 gadus veciem bērniem (adaptēt Francijas Radio raidierakstu). Attīstīt plašāku saturu digitālajās platformās jauniešu auditorijai un LR simtgadē izveidot jaunu audiodrāmas seriālu.

Televīzijas programmās plānots palielināt ieguldījumus digitālajā attīstībā, stiprināt pētniecības un analīzes kapacitāti. Turpināsies žurnālistu un redaktoru tematiskā specializācija. Attīstītas kultūras diskusijas digitālajā vidē. Tiek strādāts pie kultūras kritikas žanra attīstības. Notiek pastāvīga kultūras ziņu vērtēšana un analīze. Tiek uzkrāti un regulāri atjaunoti auditorijas dati sociālo mediju platformās. Plānota bērnu un jauniešu satura attīstība. Uzsākts darbs pie seriālu izveides.

Brīdi pirms uzņēmumu plānotās apvienošanas 2024. gada 22. novembrī LR ziņoja, ka kļuvis par pirmo mediju Latvijā, kas veicis nevalstiskās organizācijas “Reportieri bez robežām” veidoto „Journalism Trust Initiative” (JTI) programmas pirmo posmu un izvērtējis savu redakcionālo procesu atbilstību starptautiskiem standartiem, kā arī publicējis Caurskatāmības ziņojumu.

JTI pirmajā posmā LR ir izvērtējis savu redakcionālo procesu atbilstību profesionālajiem un ētikas standartiem, ņemot vērā starptautiskas ekspertu grupas izstrādātos kritērijus. Nākamajā posmā plānots redakcionālo standartu audits, ko veic starptautiski auditori un kura rezultātā tiek piešķirts JTI sertifikāts. Pašlaik JTI ir iesaistījušies ap 1700 mediju no 100 valstīm.

Savukārt LTV 2024. gada 2. decembrī jau ieguvusi JTI sertifikātu, kas ir apliecinājums sabiedriskā medija žurnālistikas un redakcionālās pārvaldības atbilstībai nozares augstākajiem standartiem, ko apliecinājis starptautisks auditors. LTV ir pirmais medijs Latvijā, kas izgājis pilnu izvērtēšanas ciklu un saņēmis starptautiski atzīto sertifikātu. Līdz ar sertifikāta iegūšanu LTV pievienojas vairāk nekā 1000 mediju organizācijām 85 valstīs visā pasaulē, kas ir iesaistījušās JTI iniciatīvā, veicinot uzticamas informācijas pieejamību.

JTI programmu ir iniciējusi nevalstiskā organizācija „Reportieri bez robežām”, kas uzrauga preses brīvības situāciju pasaulē, savukārt redakcionālos standartus ir izstrādājusi 130 starptautisku ekspertu grupa Eiropas Standartizācijas komitejas uzraudzībā. JTI programmā tiek vērtēta medija atbilstība 130 kritērijiem, kas aptver plašus tā darbības aspektus. Tiek izvērtēta gan medija īpašnieku caurskatāmība un redakcijas neatkarība, gan redakcionālās vadlīnijas, ētikas normas, kļūdu labošanas procedūras, profesionālo standartu iekšējie un ārējie uzraudzības mehānismi, personāla atlases politika, žurnālistu drošība u.c.

JTI programma ir radīta, lai izceltu profesionālas žurnālistikas saturu laikā, kad digitālās platformas ir pārpludinātas ar cita veida saturu, tai skaitā viltus ziņām un dezinformāciju, un tiek iedragāta uzticēšanās žurnālistiem un medijiem. Dalība JTI programmā nozīmē, ka medijs savā darbībā ievēro augstus profesionālās žurnālistikas standartus un ētikas normas.

**2.1. Prioritāšu izpildes plāns**

Ņemot vērā šī dokumenta I daļā “Stratēģiskais ietvars” minēto informāciju par vispārējiem stratēģiskajiem mērķiem, Koncepcijas īstenošanu un nefinanšu un finanšu mērķu sasniegšanai un jaunas auditorijas sasniegšanai, Latvijas Sabiedriskajam medijam 2025. gadā tiek noteiktas sekojošas prioritātes stratēģisko rīcības virzienu īstenošanai:

|  |  |  |  |  |
| --- | --- | --- | --- | --- |
| **1. rīcības virziens: Latvijas Sabiedriskais medijs ir auditorijas pirmā izvēle** | | | | |
| **Nr.** | **Pasākums** | **Darbības rezultāts** | **Rezultatīvais rādītājs** | **Plāns un izpilde** |
| 1.1. | Daudzveidīga satura kopuma radīšana saskaņā ar sabiedriskā labuma mērķiem. | Sabiedriskā labuma mērķu plāna izpilde. | 80-100% | Radot daudzveidīgu satura kopumu saskaņā ar sabiedriskā labuma mērķiem 2025. gadā prioritāri plānotas sekojošas darbības.  Radio programmās plānots  Ziņu dienestā nostiprināt korespondentu specializāciju, kas ļautu palielināt satura kvalitāti un radīt oriģinālu saturu. Celt analītisko un pētniecisko kapacitāti sabiedriski politisko un ekonomikas procesu atspoguļošanā.  Palielināt analītisko saturu un kritiku kultūras raidījumos;  mērķtiecīgi plānot plašāku viedokļu pārstāvniecību raidījumos, vairāk iesaistot mazākumtautību un dažādu sabiedrības grupu pārstāvjus.  Attīstīt jaunu izglītojošo saturu 7-12 gadus veciem bērniem (adaptēt Francijas Radio raidierakstu).  Attīstīt plašāku saturu digitālajās platformās jauniešu auditorijai (15-25 gadi).  “Latvijas Radio” simtgadē izveidot jaunu audiodrāmas seriālu.  Televīzijas programmās plānots palielināt ieguldījumus digitālajā attīstībā. Plānots stiprināt pētniecības un analīzes kapacitāti. Turpināsies žurnālistu un redaktoru tematiskā specializācija. Attīstītas kultūras diskusijas digitālajā vidē. Tiek strādāts pie kultūras kritikas žanra attīstības. Notiek pastāvīga kultūras ziņu vērtēšana un analīze. Tiek uzkrāti un regulāri atjaunoti auditorijas dati sociālo mediju platformās. Plānota bērnu un jauniešu satura attīstība. Uzsākts darbs pie seriālu (-a) izveides. |
| 1.2. | Nacionālās kultūras procesa veicināšana, kultūras mantojuma saglabāšana un popularizēšana. | Jaunas filmas, seriāli, kvalitatīvas izklaides formāti televīzijas programmās. | 2 nacionālo seriālu izveide projektu uzsākšana, 1 jauns kvalitatīvas izklaides satura projekts televīzijas un digitālajās platformās. | 2025. gada pirmajā ceturksnī noslēgt seriāla konkursu, izvēloties attīstāmos projektus. Ar neatkarīgajiem kino producentiem noslēgt līgumus un 2025. gadā uzsākt seriālu producēšanu, ražošanu. Seriālu pabeigšana un pirmizrādes paredzētas 2026. gadā.  2025. gada 3. ceturksnī paredzēts viens kvalitatīvas izklaides projekts, kura izveidē potenciāli apvienotos trīs Baltijas valstu sabiedriskie mediji. |
| Audiodrāmas projekta īstenošana radio programmās. | 1 | Audiodrāmas izstrāde: 1.–3. ceturksnis. Audiodrāmas publicēšana “Latvijas Radio” lietotnē, trešo pušu digitālajās platformās un LR1 lineārajā ēterā 2025. gada rudenī. |
| 1.3. | Palielināts Latvijas neatkarīgo producentu radīta satura īpatsvars televīzijas programmās atbilstoši likumā noteiktajam. | Latvijas neatkarīgo producentu satura budžeta īpatsvars no televīzijas oriģinālsatura (lineārais un digitālais) budžeta īpatsvara. | Par 1 procentpunktu vairāk nekā 2024.gadā. | 2025. gada budžeta plānā neatkarīgajiem producentiem iezīmēts finansējums – 3 454 500 eiro. Neatkarīgo producentu veidotā satura finansējuma īpatsvars satura budžetā tādējādi 2025. gadā ir 16,4%. Salīdzinājumam 2024.gadā neatkarīgajiem producentiem satura veidošanai tika novirzīti 13,8% no satura budžeta. |

|  |  |  |  |  |
| --- | --- | --- | --- | --- |
| **2. rīcības virziens: Latvijas Sabiedriskais medijs ir uzticamākais medijs Latvijā** | | | | |
| **Nr.** | **Pasākums** | **Darbības rezultāts** | **Rezultatīvais rādītājs** | **Plāns un izpilde** |
| 2.1. | Jauna pieeja reģionālās daudzveidības atspoguļošanai un klātbūtnes reģionos stiprināšanai. | Vienotas reģionālās studijas Latgalē izveide. | 1 | Līdz 2025. gada septembrim plānots izveidot Daugavpilī attālināti tehniski vadāmu multimediju studiju.  Plānotās darbības:  piemērotu telpu apzināšana un nomas līguma slēgšana;  tehnoloģiskā un biroja aprīkojuma projektēšana un realizēšana Publiskā iepirkuma likuma procedūru ietvaros;  darbības funkcionalitātes plānošana, t.sk. sadarbības modeļa izstrāde ar “Latvijas Radio” Latgales studiju (Rēzekne) un visu platformu satura struktūrvienībām;  personāla plānošana un piesaiste. |
| 2.2. | Ziņu, analītiskā un pētnieciskās žurnālistikas satura kvalitātes stiprināšana. | Pieaugošs respondentu skaits, kas sabiedriskā labuma ikgadējā aptaujā novērtē, ka sabiedriskais medijs motivē kritiski domāt un spriest par man apkārt notiekošo. | 58% | Radio programmās plānots:  Ziņu dienestā nostiprināt korespondentu specializāciju, kas ļautu palielināt satura kvalitāti un radīt oriģinālu saturu;  celt analītisko un pētniecisko kapacitāti sabiedriski politisko un ekonomikas procesu atspoguļošanā;  palielināt analītisko saturu un kritiku kultūras raidījumos.  Televīzijas programmu Ziņu dienestā un “LSM.lv” no 2025. gada janvāra plānotas jaunas amata vietas – pētnieks un sociālpolitikas redaktori.  No 2025. gada janvāra finanšu pratības un analītiskās žurnālistikas projekts “Slazds”. |
| 2.3. | Satura mazākumtautībām nodrošināšana, izmantojot apvienotā medija dažādas platformas. | Mazākumtautību valodu skaits dažādās platformās. | 11 | Radio programmās nodrošinās saturu latviešu valodā un 11 mazākumtautību valodās, t.sk.:  LR4 redakcijas veidots saturs (krievu, latviešu un ukraiņu valodās);  Nacionālo kultūras biedrību raidījumu saturs (poļu, baltkrievu, ukraiņu, lietuviešu, igauņu, armēņu, ebreju, vācu, gruzīnu, tatāru);  citu Eiropas valstu sabiedrisko mediju saturs (krievu, baltkrievu un ukraiņu valodās), kas uz licences līgumu pamata tiks atskaņots LR4 ēterā.  “LSM+” turpina satura izveidi poļu, ukraiņu, baltkrievu un krievu valodās. |

|  |  |  |  |  |
| --- | --- | --- | --- | --- |
| **3. rīcības virziens: LSM.lv ir sabiedriskā medija galvenā digitālā platforma** | | | | |
| **Nr.** | **Pasākums** | **Darbības rezultāts** | **Rezultatīvais rādītājs** | **Plāns un izpilde** |
| 3.1. | LSM.lv kā centrālās un drošākās platformas attīstība. | Izstrādāts un daļēji īstenots lietotājiem draudzīgas, drošas, cilvēkiem ar īpašām vajadzībām pieejamas LSM.lv izveides projekts. | 1 | Līdz 2025. gada jūnijam realizētas NEPLP satura piekļūstamības vadlīnijas “LSM.lv”, “REplay.lv”, radio un televīzijas programmās. |
| LSM.lv multimediālas studijas izveide. | 1 | Līdz 2025. gada septembrim plānots ēkā Zaķusalas krastmalā izveidot jaunu “LSM.lv” tiešraides/ierakstu/diskusiju multimediju studiju. |
| LSM.lv vienotās satura un tehniskās platformas arhitektūras izveide. | 1 | Līdz 2025. gada jūnijam plānots izstrādāt vienoto “LSM.lv” satura un tehnisko audio/video plūsmu arhitektūru. |
| Centralizēts vienotā medija sociālo tīklu pārvaldības risinājums. | 1 | Plānots:  izpētīt un testēt 2-3 nozarē atzītus sociālo mediju kontu pārvaldības risinājumus (1.ceturksnis);  iegādāties par piemērotāko atzīto risinājumu (1.ceturksnis);  ieviest apvienotajā medijā izvēlēto risinājumu 2. ceturksnis);  organizēt darbinieku apmācības rīka lietošanā pēc nepieciešamības (2.-3. ceturksnis). |
| 3.2. | Pakalpojumu pēc pieprasījuma attīstība, nodrošinot pieejamību dažādās platformas. | Vienotā medija multimediālā atskaņotāja (“REplay”) kopējais auditorijas pieaugums pret 2024. gadu. (*Gemius* dati) | 7% | “REplay.lv” platformā plānots: pilnveidot un ieviest vienotus raidījumu un satura vienību vizuālā noformējuma kritērijus, nodrošinot lietotājam saprotamu audio un video satura pārlūkošanas pieredzi;  būtiski uzlabot platformas meklētāja funkcionalitāti;  attīstīt FVOD satura plānošanu portālā, nodrošinot regulāru un mērķtiecīgu to iepirkto seriālu, filmu un dokumentālo stāstu sēriju plānošanu VOD platformā, kam iegādātas plašākas izmantošanas tiesība;.  attīstīt “REplay.lv” platformas satura komunikāciju sociālajos medijos, mērķtiecīgi veicinot zīmola atpazīstamību un satura patēriņu platformā;  ieguldījumi OTT platformas risinājuma iegādē, kas tuvākajos gados ļautu nodrošināt “REplay.lv” lietotnes viedtelevīzijas, mobilo sakaru vidēs. |
|  |  | (“REPlay”) mobilo telefonu un viedtelevīzijas (*smart tv*) aplikāciju izveide | 2 | Līdz 2025. gada 1. decembrim ieviest “REplay.lv” mobilo aplikāciju (IOS/Android) un viedtelevīzijas aplikāciju (OSS:Samsung/LG/Android/Apple). |
| 3.3. | Palielināts digitālā satura budžets. | % no kopējā satura budžeta. | Par 1 procentpunktu vairāk nekā 2024.gadā. | Saskaņā ar 2024. gada sabiedriskā pasūtījuma plāniem kopējais LTV un LR digitālais satura budžets veido 8 104 772 *euro* jeb 17% no kopējā satura budžeta.  Digitālā satura budžeta palielinājums ietver “LSM.lv”, “LSM+” un sociālo mediju platformas, kas nodrošinās ikdienas audiovizuālā satura izveidi, kā arī bērniem un pusaudžiem/jauniešiem veltīta satura apjoma pieaugumu (2. pusgads).  Digitālā satura pieaugums, pamatojoties uz jaunām amata vietām “LSM.lv” un valodu daudzveidības nodrošinājumam “LSM+”, paredzēts no 2025. gada janvāra. |

|  |  |  |  |  |
| --- | --- | --- | --- | --- |
| **4. rīcības virziens: Sasniegta plašāka bērnu, pusaudžu un jauniešu auditorija** | | | | |
| **Nr.** | **Pasākums** | **Darbības rezultāts** | **Rezultatīvais rādītājs** | **Plāns un izpilde** |
| 4.1. | Plašākas bērnu auditorijas sasniegšana ar mērķētu saturu digitālajā vidē. | LSM.lv multimediālās platformas “Bērnistaba” nedēļas auditorija (“Gemius” dati, lietotāji). | 7200 | Plānots:  satura attīstība “Bērnistabā”, piedāvājot jaunus satura projektus un virzienus;  ciešāka sadarbība ar Bērnu un jauniešu redakciju;  aktīvāk strādāt pie vecāku sadaļas “LSM.lv” un meklēt ceļus pie bērnu vecākiem, lai caur tiem “ievestu” bērnus “Bērnistabā”;  popularizēt “Bērnistabu” sociālajos medijos. |
| 4.2. | Plašākas jauniešu auditorijas sasniegšana ar mērķētu saturu atbilstošās platformās. | Izstrādāts rīcības plāns Latvijas Sabiedriskā medija jauniešu digitālā satura konsolidācijai (t.sk. strukturāli un funkcionāli). | 1 | Plānots:  izveidot darba grupu satura konsolidācijai (1.ceturksnis);  īstenot radio un televīzijas jauniešu satura izvērtējumu (ārējo ekspertu piesaiste) un jauniešu auditorijas paradumu un vajadzību izpēti (fokusgrupu metode, ārpakalpojums) (2.ceturksnis);  izstrādāt auditorijas datos un vajadzībās balstītu satura un cilvēkresursu konsolidācijas plānu (3.ceturksnis);  uzsākt izmaiņu ieviešanu (4.ceturksnis). |
| 4.3. | Demokrātijas, informatīvās telpas un sabiedriskā medija stiprināšana ilgtermiņā. | Izstrādāta vienota jauno talantu attīstības sistēma, veicinot jauniešu interesi nākotnē strādāt žurnālistikā / sabiedriskā medija satura veidošanā. | 1 | Plānots:  turpināt Mediju akadēmijas darbu;  izvērtēt un izstrādāt priekšlikumus DJ skolas un Mediju akadēmijas apvienošanai, uz šīs bāzes veidojot sistemātisku pieeju jauno talantu piesaistei, attīstībai un integrēšanai sabiedriskajā medijā;  nodrošināt sadarbību ar Latvijas augstskolām (LU, RSU, ViA, RISEBA, LKA, LKK, LMA) un organizēt centralizētus konkursus praktikantu piesaistei (optimāli – divas reizes gadā). |

|  |  |  |  |  |
| --- | --- | --- | --- | --- |
| **5. rīcības virziens: Latvijas Sabiedriskais medijs nodrošina izcilas kvalitātes saturu** | | | | |
| **Nr.** | **Pasākums** | **Darbības rezultāts** | **Rezultatīvais rādītājs** | **Plāns un izpilde** |
| 5.1. | Žurnālistikas izcilības nodrošināšana. | Darbinieku apmācības un profesionālās izaugsmes nodrošināšana. | 0,4% no kopējām finansiālā atalgojuma izmaksām. | Kopējais apmācībām plānotais budžets: 116 000 *euro*.  Būtiskākais apmācību fokuss:  latviešu valodas un runas apmācības;  segmentētas apmācības žurnālistikas un multimediju jomās;  digitālās pratības un IT drošības veicināšana;  caurviju prasmju pilnveide;  pārmaiņu vadība. |
| 5.2. | Augstas kvalitātes standartu nodrošināšana satura kvalitātes vadības sistēmas īstenošanā. | Ārējā un iekšējā satura izvērtējuma vienību skaits. | 40 raidījumi vai projekti | Satura vērtēšanas plāna izstrāde un apstiprināšana līdz 31.janvārim.  Satura vērtēšanas plāna īstenošana līdz 31.decembrim. |
| 5.3. | Pētniecība un attīstība (R&D) programmu un pakalpojumu jomā. | Izveidots inovatīvu formātu attīstīšanas mehānisms. | 1 | Līdz 30. novembrim sagatavots priekšlikums Inovāciju laboratorijas attīstībai (funkcionāli, strukturāli), kas izstrādā, testē un eksperimentē ar jaunu saturu formātiem un tehnoloģijām Latvijas Sabiedriskā medija attīstībai un nākotnes risinājumu aprobēšanai.  2025. gadā izstrādāt metodoloģiju programmu un pakalpojumu izpētes un attīstības (R&D) aktivitāšu uzskaitei grāmatvedības uzskaites sistēmā no 2026. gada. |

|  |  |  |  |  |
| --- | --- | --- | --- | --- |
| **6. rīcības virziens: Latvijas Sabiedriskais medijs ir mūsdienīgs un inovatīvs** | | | | |
| **Nr.** | **Pasākums** | **Darbības rezultāts** | **Rezultatīvais rādītājs** | **Plāns un izpilde** |
| 6.1. | Darbības nepārtrauktības nodrošināšana. | Vienotā medija konsolidēta darbības nepārtrauktības plāna izstrāde. | 1 | Līdz 30. jūnijam konsolidēta Latvijas Sabiedriskā medija darbības nepārtrauktības plāna apstiprināšana, balstoties uz LR un LTV esošo regulējumu. |
| Pieņemtas ekspluatācijā pārvietojamās televīzijas stacijas (PTS) un sagatavota mobilā radio translāciju studijas iegāde. | 3 | Līdz 2025. gada beigām pieņemtas ekspluatācijā PTS.  Līdz 2025. gada maijam noslēgts līgums par mobilās radio translāciju studijas iegādi. |
| Biroja kritisko IT sistēmu virtualizācijas risinājums. | 1 | Līdz 2025. gada maijam noslēgts iepirkuma līgums. |
| Pastāvīgs programmu izlaides *(play out*) mākoņservisu risinājums. | 1 | Līdz 2025. gada jūnijam noslēgts iepirkuma līgums. |
| Satura vadības sistēmas (MAM) 2.kārtas realizācija (integrācija ar arhīvu un montāžas IKT sistēmām, LR integrācija, lietotāju licences). | 1 | Līdz 2025. gada novembrim realizēta projekta 2.kārta. |
| Darbības nepārtrauktības plāna pārbaude mācībās. | 1 | 3.-4. ceturksnī Latvijas Sabiedriskā medija konsolidētā darbības nepārtrauktības plāna pārbaude mācībās (trīs mācību sesijas). |
| Ieviesta elektrības rezervācijas sistēma. | 1 | Līdz 2025. gada martam pieslēgts elektrības dīzeļģenerators ēkā Zaķusalas krastmalā. |
| 6.2. | Modernu un inovatīvu tehnoloģisko risinājumu ieviešana. | Vienotā medija tehnoloģiju un IT sistēmu arhitektūra. | 1 | Līdz 30. decembrim izstrādāta LTV/LR/LSM (*backend*) TV, Radio un Interneta ražošanas un apraides tehnoloģiju vienotā IKT arhitektūra. |
| Vienotās LSM biroja komunikāciju sistēmas izveide | 2 | Līdz 2025.gada augustam izveidot vienotu e-pastu, kalendāru, iekšējās komunikācijas sistēmu.  Līdz 2025. gada jūnijam izveidot vienoto resursu plānošanas sistēmu MOPS. |
| Televīzijas un radio studiju modernizācija un automatizācija. | 2 | Plānota radio 6. ierakstu studijas modernizācijas projekta izstrāde (atbilstoši projekta realizācijas ciklam, modernizētās studijas nodošana ekspluatācijā plānota 2026. gadā).  Televīzijas mazo (t.sk.surdotulkojumu) studiju modernizācija, tai skaitā izmantojot robotkameru tehnoloģiju un citus multimediālus risinājumus, lai attīstītu kultūras un sporta studiju modernizāciju. |
| Valodu tulkošanas automatizētas sistēmas ieviešana. | 1 | Izveidot multimediju satura piecu valodu (ENG,RUS,UKR,BLR, POL) tulkošanas automatizācijas risinājumu (transskriptēšana, tulkošana, titrēšana), integrācija ar esošajiem risinājumu. Līdz 2025. gada augustam uzsākt testus satura ražošanas un apraides procesos. |
| Satura vadības sistēmas (MAM) ieviešana ziņu ražošanas procesos. | 1 | Līdz 2025. gada augustam ieviest MAM integrēto NRCS (*newsroom* funkcijas televīzijas ZD, “LSM.lv” un radio ZD). |
| 6.3. | Darbam drošas un labvēlīgas vides nodrošināšana. | Ēku Doma laukumā 8 un Zaķusalas krastmalā 33 modernizācijas plāna īstenošana. | 1 | Atbilstoši kapitālieguldījumu plānā paredzētajiem projektiem un piešķirtajam finansējumam 74. resora ietvaros.  Līdz 2025. gada septembrim saskaņā ar 74.resora investīciju plānu realizētas ēkas uzturēšanas aktivitātes (lifti, jumti, biroja, studiju un koplietošanas telpas, u.c.). |
| Īstenoti ēku Doma laukumā 8 un Zaķusalas krastmalā 33 rekonstrukcijas iespēju izpētes procesi. | 2 | Līdz 30.12.2025. izstrādāt vienotu infrastruktūras uzturēšanas un attīstības plānu, pieņemot lēmumu par piemērotāko risinājumu vienotā medija telpu nodrošinājuma. |

|  |  |  |  |  |
| --- | --- | --- | --- | --- |
| **7. rīcības virziens: Augstākajiem standartiem atbilstoša korporatīvā pārvaldība** | | | | |
| **Nr.** | **Pasākums** | **Darbības rezultāts** | **Rezultatīvais rādītājs** | **Plāns un izpilde** |
| 7.1. | Īstenots SEPLPL noteiktais vispārējais stratēģiskais sabiedriskā medija mērķis un sabiedriskais pasūtījums. | Izstrādāta uzņēmuma vidēja termiņa darbības stratēģija 2026.-2029. gadam un ar to saistīto dokumentu kopums. | 1 | Līdz 2025. gada jūnijam izstrādāt vidēja termiņa darbības stratēģiju 2026.-2029. gadam. |
| 7.2. | Uzlabota darbinieku atalgojuma konkurētspēja. | Vienotas atalgojuma politikas un sistēmas izveide. | 1 | Izvērtēt LTV un LR esošās atalgojuma sistēmas, sagatavot priekšlikumus atalgojuma sistēmu maiņai Latvijas Sabiedriskajā medijā un saskaņot tos ar arodbiedrībām līdz 2025.gada jūnijam.  Līdz 30. jūnijam atalgojuma politiku iesniedz apstiprināšanai SEPLP.  Līdz 2025. gada 1. septembrim sagatavot nepieciešamos normatīvos aktus atalgojuma sistēmas ieviešanai, tai skaitā darba samaksas nolikums, gabaldarbu izcenojumi un apraksti, amatu katalogs, amatu līmeņu karte. |
| Samazināta darba algu atpalicība no tirgus mediānas. | Salīdzinot ar iepriekšējo gadu, samazinājies darbinieku skaita īpatsvars, kuru atalgojums atpaliek no tirgus mediānas par vairāk nekā 10%. | Realizēt darba algu un likmju palielinājumu 2025. gada budžeta ietvaros.  Līdz 2025. gada 1. novembrim, balstoties uz “Figure Baltic Advisory” atalgojuma pētījumu, sagatavot atalgojuma palielinājuma plānu no 2026. gada. |
| 7.3. | Efektīva risku pārvaldība un iekšējās kontroles sistēma. | Ieviestas iekšējā audita funkcijas. | 1 | Līdz 1. aprīlim izveidot iekšējā audita amata vietu. |
| 7.4. | Pārmaiņu vadība, nodrošinot apvienotā uzņēmuma strukturālās pārmaiņas. | Izveidota vienotā uzņēmuma struktūra. | 1 | Līdz 1. jūlijam apvienot administratīvās funkcijas un sagatavot uzņēmuma kopējo jauno struktūru ieviešanai no 2026. gada. |
| Izstrādāta vienotā uzņēmuma zīmolu stratēģija. | 1 | Sešu mēnešu laikā pēc Latvijas Sabiedriskā medija vidēja termiņa darbības stratēģijas 2026-2029. gadam apstiprināšanas izstrādāt Latvijas Sabiedriskā medija zīmolu stratēģiju. |
| Noslēgts koplīgums jaunā redakcijā. | 1 | Izstrādāts un ne vēlāk kā līdz 2025. gada 1. novembrim parakstīts jaunais Latvijas Sabiedriskā medija darba koplīgums. |

**2.2. Uzdevumu izpildes plāns**

Ņemot vērā šī dokumenta I daļā “Stratēģiskais ietvars” minēto informāciju par vispārējiem stratēģiskajiem mērķiem, Koncepcijas īstenošanu un nefinanšu un finanšu mērķu sasniegšanai, Latvijas Sabiedriskajam medijam 2025. gadā atbilstoši sabiedriskā labuma mērķiem tiek noteikti sekojoši uzdevumi un apstiprināts plāns sabiedriskā pasūtījuma izpildei:

**1. Sabiedrība**

**1.1. Nodrošināt valstiski nozīmīgu un starptautiskas nozīmes notikumu atspoguļošanu, tajā skaitā atbilstoši normatīvajiem aktiem.**

|  |
| --- |
| **Radio programmas, digitālais saturs** |
| Atbilstoši MK noteikumiem par Latvijas sabiedrībai īpaši svarīgiem notikumiem, kas atspoguļojami audiovizuālajos elektroniskajos plašsaziņas līdzekļos, radio plāno tos atspoguļot šādā veidā:  XIII Latvijas Skolu jaunatnes dziesmu un deju svētki  Ziņu dienests (ZD) Latvijas Skolu jaunatnes dziesmu un deju svētkus plāno atspoguļot savos ik stundas ziņu izlaidumos, kā arī raidījumos “Labrīt”, “Pusdiena”, “Pēcpusdiena”, “Dienas ziņas”, stāstot gan par gatavošanos svētkiem, gan atspoguļojot to norisi.  Programma “Latvijas Radio 1” (LR1) plāno raidījumu ciklu “Sanākam. Sadziedam. Sadancojam”, kā arī tiešraides no svētku dalībnieku gājiena un noslēguma koncerta.  Programma “Latvijas Radio 2” (LR2) veidos raidījumu/rubriku ciklu par Skolu jaunatnes dziesmu un deju svētkiem.  Programma “Latvijas Radio 3 – Klasika” (LR3) veidos tiešraides un ierakstus no dziesmu un deju svētku pasākumiem.  Programma “Latvijas Radio 4 – Doma laukums” (LR4) par Skolu jaunatnes dziesmu un deju svētkiem stāstīs raidījumos “Doma laukums” un “Skaņas. Domas. Tikšanās.”  Programma “Latvijas Radio 5” (LR5) Latvijas Skolu jaunatnes dziesmu un deju svētku atspoguļos, LR5 dīdžejiem un producentiem aktīvi iesaistoties ētera un ārpus ētera aktivitātēs.  Latgales Multimediju studija (LMMS) veidotajos LR1 raidījumos “Kolnasāta” un “Latgolys stuņde” un LR4 raidījumā “Latgales stunda” izcels Latgales kolektīvus un citus aktīvistus, kas piedalās un veido Skolu jaunatnes dziesmu un deju svētkus. LMMS tāpat pievērsīsies Latgales Dziesmu svētku atspoguļošanai minētajos raidījumos, kā arī LR2 raidījumā “Breivdīnuos iz Latgolu” un ziņu raidījumu saturā no reģiona.  Multimediju satura daļa (MSD) jauniešu multimediālās platformas Pieci.lv ietvaros sadarbībā ar LR5 sinhronizēti veidos multimediālu satura projektu, kas atspoguļos Latvijas Skolu jaunatnes dziesmu un deju svētkus.  Radio visas programmas svētku laikā plāno tiešraides raidījumus no īpaši ierīkotas sabiedrisko mediju dziesmu svētku studijas, kas atradīsies Rīgas centrā, tādējādi radot svētku sajūtu klausītājiem un piedāvājot vēl vienu tikšanās un sarunu vietu dalībniekiem.  Starptautiskais folkloras festivāls “Baltica 2025”  ZD savos regulārajos raidījumos iekļaus informāciju par folkloras festivālu “Baltica 2025”.  LR1 un LR3 folkloras festivālu “Baltica 2025” atspoguļos tiešraidēs un ierakstos kultūras raidījumos.  Nacionālo bruņoto spēku Militārā parāde  LR1 18. novembrī nodrošinās tiešraidi no Nacionālo bruņoto spēku organizētās militārās parādes. Tāpat būs tiešraides no Latvijas Republikas proklamēšanas veltīta ekumēniskā dievkalpojuma un svinīgā pasākuma Brīvības laukumā. Militārā parāde tiks atspoguļota arī ziņu raidījumos visos kanālos.  NBS militārās parādes 11. novembrī un 4. maijā  Radio ziņu raidījumos iekļaus reportāžas no Aizsardzības ministrijas un NBS plānotajām militārajā parādēm Latvijas Neatkarības atjaunošanas dienā 4. maijā Talsos un Lāčplēša dienā 11. novembrī Rīgā.  Pasaules hokeja čempionāta finālsacensības  Radio informāciju par hokeja čempionātu nodrošinās ziņu un sporta raidījumos, tai skaitā pieslēdzoties no notikuma vietas ar tiešraides komentāriem un pēc sacensību intervijām.  MSD sadarbībā ar ZD, LR1 un LR4 sociālo mediju kontos veidos paplašinātu saturu par Pasaules hokeja čempionāta, tai skaitā nodrošinot papildu tematisko saturu LR1 raidījuma “Piespēle” podkāsta versijā.  Līdztekus Ministru kabineta noteikumos augstākminētajiem notikumiem ZD un radio programmas atbilstoši to formātam sekos līdzi visiem aktuālajiem valstiski nozīmīgajiem un starptautiskas nozīmes notikumiem. Informāciju par sabiedriski politiskajiem notikumiem radio piedāvās ne tikai informatīvi analītiskajos kanālos, bet arī LR2 un LR3, translējot radio ziņu izlaidumus, kā arī LR5 īpaši jauniešu auditorijai veidotajos ziņu izlaidumos.  Detalizētāka informācija par svarīgāko plānoto notikumu atspoguļojumu:  Pašvaldību vēlēšanas 7.jūnijā  ZD, iesaistot reģionu korespondentus, ar pašvaldību vēlēšanām saistītos procesus atspoguļos ik stundas ziņu izlaidumos un raidījumos “Labrīt”, “Pusdiena”, “Pēcpusdiena”, “Dienas ziņas”, gan veidojot sižetus par gatavošanos vēlēšanām un pašu balsošanu, gan intervējot politisko partiju pārstāvjus.  LR1 pašvaldību vēlēšanas atspoguļos analītiskajā raidījumā “Krustpunktā”, piedāvājot priekšvēlēšanu intervijas un diskusijas, kurās būs aicināti piedalīties gan politisko spēku pārstāvji, gan nozaru eksperti, politikas komentētāji un nevalstiskā sektora pārstāvji.  7.jūnijā LR1 sadarbībā ar ZD veidos raidījuma “Krustpunktā” speciālizlaidumu par pašvaldību vēlēšanu norisi un provizoriskajiem rezultātiem, savukārt 8.jūnijā plānots speciālizlaidums par pašvaldību vēlēšanu reālajiem rezultātiem.  LR2 pašvaldību vēlēšanas atspoguļos raidījumā “Latvijas novados”, kā arī tiks veidots priekšvēlēšanu raidījumu cikls.  LR4 pašvaldību vēlēšanu procesus atspoguļos informatīvajos raidījumos “Doma laukums” un “Izklāstā”, kā arī diskusiju raidījumā “Atklātā saruna”.  LMMS priekšvēlēšanu laikā LR1 Latgales apraidē skanošajā raidījumā “Latgolys stuņde” plāno atsevišķu raidījumu ciklu, kas pievērsīsies politiskajam piedāvājumam reģionā un atsevišķās pašvaldībās.  MSD jauniešu multimediālās platformas Pieci.lv ietvaros sadarbībā ar LR5 sinhronizēti veidos multimediālu satura projektu, lai mudinātu jauniešus piedalīties vēlēšanās, īpaši uzrunājot tos, kas dosies vēlēt pirmo reizi.  Krievijas izraisītais karš Ukrainā  Turpinoties Krievijas agresijai Ukrainā, notikumu attīstība Ukrainā un ar to saistītā drošības situācija Eiropā un pasaulē arī 2025. gadā būs radio satura prioritāte, jo īpaši informatīvi analītiskajos kanālos.  2025. gadā Ukrainā, Kijivā, turpinās strādāt radio pastāvīgais korespondents, ziņojot un skaidrojot aktuālos notikumus un veidojot reportāžas par dzīvi kara plosītajā valstī.  LR1 un LR4 Ukrainas notikumus analizēs ziņu un informatīvi analītiskajos formātos (LR1 raidījumos “Krustpunktā”, “Divas puslodes”, “Brīvības bulvāris”, iknedēļas podkāstā “Drošinātājs”, kas adaptēts arī LR1 ēteram, jauna formāta raidījumā „(ne)Diplomātiskās Pusdienas”; LR4 raidījumos “Doma laukums”, “Izklāstā” un “Atklātā saruna”).  LR1 turpinās raidījumu ciklu “Kas būs ar Krieviju?”, kas analizē un prognozē Krievijas attīstības scenārijus.  LR4 turpinās veidot raidījumu ukraiņu valodā Latvijā dzīvojošajiem kara bēgļiem “Mēs no Ukrainas”. |
| **Televīzijas programmas, digitālais saturs** |
| Latvijas Sabiedriskā medija televīzijas programmas ir klātesošas un atspoguļo notikumus, kas ir valstiski nozīmīgi un starptautiski nozīmīgi. To vidū ir valsts svētki 18. novembrī un 4. maijā, atceres un piemiņas dienas, Nacionālo Bruņoto spēku (NBS) parādes, ārvalstu vadītāju oficiālās valsts vizītes. 2025. gadā televīzijas programmas atspoguļos arī XIII Latvijas Skolu jaunatnes dziesmu un deju svētkus, Pasaules čempionātu hokejā. Plašs saturs plānots saistībā ar pašvaldību vēlēšanām.  Kultūras jomā plānots atspoguļot nozīmīgas apbalvošanas ceremonijas dažādās kultūras nozarēs, kā arī valstiski svarīgus kultūras notikumus, kā kino balvas “Lielais Kristaps”, mūzikas nozares balvas “Lielā Mūzikas balva”, literatūras nozares balvas “LaLiGaBa” piešķiršanu, teātra nozares ceremoniju “Spēlmaņu nakts”, kā arī pirmo reizi 2025. gadā plānots pārraidīt Dejas balvas un Kormūzikas balvas pasniegšanas ceremonijas.  “LSM.lv” turpinās sadarbību ar virkni kultūras un sabiedriski nozīmīgu pasākumu rīkotājiem, daļai no tiem nodrošinot gan pasākuma atspoguļošanu, tajā skaitā tiešraidēs, gan pavadošo saturu.  Kā ik gadu uz nacionāla mēroga notikumiem “LSM.lv” veidos speciālas vietnes Dziesmu un deju svētku, vēlēšanu, hokeja čempionāta atspoguļošanai. Īpašu saturu valsts svētkiem un valstiski svarīgiem notikumiem veidos arī “LSM+”.  Sporta programmās tiks atspoguļoti pasaules čempionāti hokejā, biatlonā, pasaules un Eiropas čempionāti vieglatlētikā, oficiālās Latvijas nacionālās izlases spēles futbolā un basketbolā. Tāpat Eiropas čempionāts basketbolā Rīgā, Pasaules kausa izcīņas kamaniņu sportā skeletonā un bobslejā. Paredzēta populārāko sporta veidu izšķirošo finālsacensību, Rīgas maratona norises atspoguļošana. |

**1.2. Nodrošināt saturu bērniem, pusaudžiem, jauniešiem, kas veicina jaunu cilvēku potenciāla atklāšanu un identitātes veidošanu, izmantojot katras šīs auditorijas grupas sasniegšanai piemērotākās platformas lineārajā un digitālajā vidē.**

|  |
| --- |
| **Radio programmas, digitālais saturs** |
| LR1 bērnu un ģimenes raidījumi (“Lasām un pļāpājam. Tiem un ar tiem, kas vēl neiet uz darbu” un “Greizie rati”) turpinās izglītot un kvalitatīvi izklaidēt, piedāvājot aktīvi iesaistīties satura veidošanā arī pašus bērnus, rosinot uzņēmību, jaunas zināšanas, lasītprasmi un vēlmi piedalīties.  LR3 veidos jaunu raidījuma “Piccolo” formātu lienārajā apraidē un digitālajās platformās, kurās bērni tiks iepazīstināti ar mūzikas instrumentiem un mūziķiem. LR3 plāno piedalīties Eiroradio konkursā “Concertino Praga” ar radio piedāvātu mūzikas vidusskolas audzēkņu programmu. Sadarbībā ar Mūzikas akadēmiju, tiks veikts labākā studentu kameransambļa fondu ieraksts radio studijā.  LR4 turpinās veidot literāros raidījumus bērniem un pusaudžiem “Ciemos pie pasakas” un “Ārpusstundu lasīšana”.  LR5 turpinās būt Latvijas jaunākās mūzikas atklājēji, dodot pirmo platformu jaunajiem mūziķiem nonākšanai pie auditorijas, kā arī veidos raidījumu “Cilpu cīņas”, kas iecerēts kā sacensība starp Latvijas jaunajiem mūzikas producentiem. LR5 dīdžeju skola apmācīs jauniešus un labākajiem dos iespēju strādāt ēterā kā raidījumu vadītājiem. Par jauniešiem svarīgiem tematiem LR5 digitālajās platformās veidos raidījumu “Neērto jautājumu pastkastīte”.  2025. gadā ir plānots būtisks digitālā satura pieaugums jauniešu auditorijai. Saskaņā ar 2024. gadā izstrādāto stratēģiju MSD mērķtiecīgi attīstīs jauniešu saturu ar zīmolu “Pieci.lv”  15-25 gadus vecai auditorijai, kura lineārajā ēterā saturu nepatērē. Šim mērķim ir izveidota jauna komanda, taču tiks rīkoti arī ideju konkursi, lai piesaistītu ārštata producentus – jauniešus, kuri veidotu saturu vienaudžiem. Šai auditorijai veidotais saturs būs pilnībā digitāls un primāri publicēts *TikTok*, *Youtube* un *Instagram* platformās.  MSD sadarbībā ar Radioteātri turpinās iestudēt un publicēt pasakas radio pasaku lietotnē.  Radioteātris plāno astoņus jaunus bērnu grāmatu iestudējumus. Sadarbībā ar Latviešu valodas aģentūru tiks turpināti skolēnu radošo darbu lasījumi, kā arī tiks ierakstītas “Muzeja pasakas”, kuru autori ir bērni.  Radio 2025.gadā pirmo reizi plāno adaptēt cita Eiropas sabiedriskā medija saturu bērniem. Iecerēts latviešu valodā ieskaņot Francijas Radio veidotā raidieraksta “Les Odyssees” 10 sērijas, kas aizraujošā veidā 7-12 gadus vecus bērnus izglīto par pasaules vēstures notikumiem un personībām. |
| **Televīzijas programmas, digitālais saturs** |
| Tiek attīstītas platformas 16+ un “Plusaudzis”, kā arī “Bērnistaba”. Turpināsies raidījums “Bardaks Bēniņos”, animācijas un ģimenes filmas lineārajā apraidē.  Programmēšanas kapacitātes robežās “LSM.lv” turpinās jaunu “Bērnistabas” spēļu un cita izglītojoši izklaidējošā satura attīstību un tā sasaisti ar “LSM.lv” vecāku sadaļu. Tiks izvērtēta iespēja sadarbībā ar jauno televīzijas programmu Bērnu un jauniešu redakciju un LR “Ģimenes studijas” sociālo tīklu redaktoriem informēt vecākus par viņu bērnu iespējām “Bērnistabā”.  Plānots uzrunāt auditoriju Eiropas Savienībā ar “Bērnistabu”, nodrošinot video satura pieejamību, reģistrējoties ar Latvijas autorizācijas rīkiem.  Bērnu auditorijai sadarbībā ar neatkarīgiem producentiem plānots rādīt raidījumu “Tutas lietas”. Sadarbībā ar neatkarīgiem producentiem plānoti jauni raidījumi – “Āpsīša bilžu grāmata”, kas ir pavisam maziem skatītājiem, un “Aiju Kaija” jau nedaudz vecākai bērnu auditorija. Tiks nodrošināts arī iepirktais animācijas saturs bērniem, kas veicina zinātkāri, attīsta radošumu, iztēli un izpratni par vērtībām.  Daudzplatformu saturs plānots arī saistībā ar XIII Latvijas Skolu jaunatnes dziesmu un deju svētkiem. Gaidot svētkus, 16+ platformā tiks izvietots jauns oriģināl seriāls “Kolektīvs 2. Sezona”.  Tiks veidots īpaši šai auditorijai piemērots saturs pašvaldību vēlēšanām un akcijai “Dod5!”.  Platformā 16+ plānoti šovi jauniešiem ar mērķi izglītot, izaicināt un attīstīt kritisko domāšanu, piemēram, “Blefs”, “Dusmu istaba”. Būs arī dokumentāla satura projekti, kas aktualizē vēstures jautājumus, aktualitātes, stāsta par atbildīgu dzīvesveidu, uzturu, veselīgas pašapziņas nozīmi un veicina jauniešu piederību sabiedriskā medija zīmoliem. Plānots nodrošināt jaunās auditorijas iesaisti apjomīgākajos projektos, kā “Supernova” un “Eirovīzija”.  Platformā “Plusaudzis”plānots attīstīt jaunu erudīcijas šovu “Reāli”, kas veicina zināšanu apguvi, mediju pratību, plašāku interesi par Latviju, iesaistot jauniešus satura veidošanā. Plānots turpināt animāciju sēriju, kas aktualizē dažādas problēmsituācijas un diskutējamus jautājumus jauniešu un bērnu vidū.  Īpaša vērība tiks pievērsta platformas “Plusaudzis” *Youtube* satura attīstībai.  Aktīvi paredzēts turpināt “Mediju akadēmijas” darbu, iepazīstinot jauniešus ar mediju darbu, piedāvājot jaunas zināšanas un prasmes.  Jaunajā sabiedriskajā medijā aktivizēsies sadarbība starp Bērnu un jauniešu redakciju un LR5. |

**1.3. Saturā reprezentēt sabiedrības daudzveidību, tajā skaitā mazākumtautības un to valodas, dzimumu līdztiesību, citas mazākuma grupas, kā arī reliģiskās grupas.**

|  |
| --- |
| **Radio programmas, digitālais saturs** |
| LR1 dažādu formātu raidījumos arī turpmāk tiks reprezentēta sabiedrības daudzveidība (“Ģimenes studija”, “Kultūras rondo”, “Globālais latvietis. 21. Gadsimts”, “Monopols”, “Krustpunktā” u.c.). LR1 raidījumi “Svētrīts” un “Pāri mums pašiem” turpinās akcentēt garīgo vērtību nozīmi mūsu ikdienas dzīvē, skatot tās mijiedarbībā ar kultūras procesiem, veicinot izglītojošu funkciju reliģijas un sakrālās mākslas iepazīšanā, pozitīvas attieksmes veidošanos starp līdzcilvēkiem, kā arī mūsu nacionālās identitātes apzināšanos, aktualizējot kristietības devumu kultūras mantojumā.  LR3 saturā turpinās reprezentēt kultūru daudzveidību, raidot muzikāli literārus autordarbus, kā arī dzimumu līdztiesību atspoguļojot īpašā Eiroradio projektā “Women in music”.  LR4 turpinās attīstīt diskusiju raidījumu “Atklātā saruna” kā platformu dažādu viedokļu apmaiņai, demonstrējot sabiedrības daudzveidību.  LR5 ētera un sociālo mediju multimediālajā saturā par sabiedrības daudzveidību, dzimumu līdztiesību un iekļaujošu sabiedrību tiek runāts ikdienā un multimediālā raidījumu ciklā “Neērto jautājumu pastkastīte”.  LMMS turpinās LR4 raidījumā “Latgales studija” atspoguļot mazākumtautību dzīvi un kultūru Latgales reģionā.  MSD turpinās oriģinālpodkāsta “Normāla ģimene” veidošanu, kurā klausītājs iepazīst dažādus ģimeņu modeļus, kas pastāv Latvijas sabiedrībā, kā arī noslēgs 2024. gada izskaņā sākto oriģinālpodkāstu “Dzimtes r\*sols”, kas vēsta par nebinaritāti dzimuma, dzimtes un valodas kontekstā. |
| **Televīzijas programmas, digitālais saturs** |
| “LSM+” 2025. gadā turpinās piedāvāt saturu angļu valodā, kā arī veidos saturu četrās mazākumtautību valodās: krievu (<https://rus.lsm.lv/>), ukraiņu (<https://ukr.lsm.lv/>), baltkrievu (<https://bel.lsm.lv/>), poļu (<https://pol.lsm.lv/>). Saturs baltkrievu/poļu/ukraiņu valodās pieejams arī krievu un latviešu valodā portālos <https://rus.lsm.lv/> un <https://www.lsm.lv/>. “LSM+” ir izveidojis stabilu sadarbību ar baltkrievu, poļu un ukraiņu autoriem un redaktoriem. Atkarībā no pieejamā finansējuma plānoti atbildīgie redaktori katrai mazākumtautību platformai.  “LSM+” turpinās attīstīt savu saturu digitālajā vidē – *Youtube* platformā, kā arī sociālajos tīklos – *Facebook, TikTok, Telegram, WhatsApp, Instagram*, lielākajās podkāstu platformās – *Spotify* un *Apple Music*.  Sabiedrības daudzveidība visplašākajā veidā tiks prezentēta ziņu raidījumos un informatīvi dokumentālajos raidījumos. Dažādu sabiedrības grupu iekļaušana tiek ņemta vērā arī kultūras, bērnu, jauniešu, sporta un izklaides saturā.  Sadarbībā ar neatkarīgajiem producentiem plānots veidot īpašu šovu senioriem, kas mazinās aizspriedumus par vecumu un cilvēka spēju pilnvērtīgi piedalīties sabiedrības dzīvē. Senioru un paaudžu sadarbības reprezentācija būs arī neatkarīgo producentu veidotā sarunu raidījumā “81+”.  Reliģisko grupu reprezentācija notiek, piedāvājot ik svētdienas, Ziemassvētku, Lieldienu un ekumēnisko dievkalpojumu valsts svētkos translācijas, pārraides no Vatikāna, reliģisko svētku Aglonā translācijas, reliģijas un garīgo prakšu dažādība raidījumā “Lielās patiesības”.  Sabiedrības grupu dažādība iekļauta “LSM.lv” un “LSM+” platformās.  Televīzijā tiks demonstrētas gan Latvijas, gan ārzemju aktuālās dokumentālās filmas, kas apskata sabiedrības daudzveidību. |

**1.4. Nodrošināt saturu par cilvēkiem ar invaliditāti un satura pieejamību cilvēkiem ar invaliditāti, tajā skaitā iesaistot arī satura veidošanā.**

|  |
| --- |
| **Radio programmas, digitālais saturs** |
| ZD ik dienu turpinās pārraidīt Ziņas vieglajā valodā, kas tiek atkārtotas arī LR4 programmā. No 2024. gada decembra līdz 2026. gada beigām ZD ir iesaistīts starptautiskā Eiropas Savienības projektā “ENACT”, kura mērķis ir veicināt vieglās valodas ziņu pasniegšanu medijos, apkopojot labākās prakses piemērus un mudinot arī citus medijus pievērsties šāda satura ražošanai.  LR1 dažādu formātu raidījumos (“Kā labāk dzīvot”, “Ģimenes studija”,  “Monopols”  u.c.) arī turpmāk nodrošinās saturu par cilvēkiem ar invaliditāti.  LR2 tradicionāli sadarbosies ar fondu “Nāc līdzās”, informatīvi atbalstot un pārraidot koncertu ar fonda dalībnieku piedalīšanos.  LR4 nodrošinās saturu par cilvēkiem ar invaliditāti, iesaistot viņus satura veidošanā (“Doma laukums”, “Izklāstā”, “Aleksandra studija”, “Mūsdienu odisejas” u.c.), kā arī atspoguļojot konkrētās mērķa grupas tematiskās aktualitātes kanāla informatīvajos un analītiskajos raidījumos.  LR5 savā saturā dažādos raidījumos turpinās runāt par vides pieejamību cilvēkiem ir invaliditāti.  MSD turpinās nodrošināt īsformāta video un selektīvu garā formāta video titrēšanu satura pieejamības veicināšanai, kā arī turpinās publicēt saturu trešo pušu platformās, kurās pieejama automātiskā titrēšana. Tāpat radio lietotnēs tiek nodrošinātas piekļūstamības prasības. |
| **Televīzijas programmas, digitālais saturs** |
| Aktualitātes un problēmas, kas svarīgas cilvēkiem ar invaliditāti tiek atspoguļotas ziņu raidījumos. Personu ar invaliditāti atspoguļošana, vides un pakalpojumu pieejamības tēma tiek iekļauta raidījumā “4. studija”. Turpinās televīzijas un “LSM.lv” ikgadēja sadarbība, pārraidot un vēstot par pasākumu “Nāc līdzās Ziemassvētkos” ar talantīgu bērnu un jauniešu ar īpašām vajadzībām līdzdalību .  “LSM.lv” meklēs iespējas iesaistīt jaunus autorus, kas var ar regularitāti rakstīt par notikumiem, kur autoriem ir personīga pieredze vides pieejamībā.  Tiks strādāts pie NEPLP satura piekļūstamības vadlīniju ieviešanas. |

**1.5. Nodrošināt līdzsvarotu Latvijas reģionos dzīvojošo iedzīvotāju un notikumu reprezentāciju.**

|  |
| --- |
| **Radio programmas, digitālais saturs** |
| Radio ir studija Latgalē un pa vienam reģionālajam korespondentam Kurzemē un Vidzemē (pusslodzes). Šādos apstākļos veidot pilnvērtīgu un līdzsvarotu reģionu atspoguļojumu ir sarežģīti. 2025. gadā pēc SEPLP norādījumiem ir plānots atvērt sabiedrisko mediju studiju Daugavpilī, kur iecerēts nodarbināt vienu žurnālistu analītiskā satura veidošanai.  ZD katru rītu raidījumā “Labrīt” turpinās sazvanīties ar reģionālo preses izdevumu žurnālistiem un redaktoriem, kuri stāstīs par savu novadu aktualitātēm.  LR1 raidījumā „Reģioni Krustpunktā” analizēs notikumus un procesus Latvijas reģionos, savukārt raidījumā “Stiprie stāsti” piedāvās stāstus par iedvesmojošiem cilvēkiem laukos un mazpilsētās.  LR2 katru darba dienu piedāvās raidījumu “Latvijas novados” ar koncentrēti svarīgāko informāciju no Latvijas reģioniem. Vasaras sezonā tiks turpināta sadarbība ar LMMS, veidojot raidījumu “Breivdīnuos iz Latgolu”.  LR3 regulāri atspoguļos reģionālās mūzikas dzīvi ierakstos un tiešraidēs atbilstoši pasākumu kalendārajam plānam, īpašu uzmanību veltot reģionālajām koncertzālēm, jo tās uz laiku ir Latvijas Nacionālā simfoniskā orķestra koncertu vietas.  Reģionu kultūras aktivitātes un personības būs iekļautas gan muzikāli informatīvajos, gan analītiskajos, gan izklaides raidījumos.  LR4 turpinās operatīvi informēt par notikumiem reģionos kanāla informatīvajos raidījumos “Doma laukums” un “Izklāstā”, diskutēt par reģionu aktualitātēm raidījumā “Atklātā saruna”, veidot lauku iedzīvotāju portretus raidījumā “Provinces stāsti”.  LR5 aktīvi uzrunā reģionu iedzīvotājus ne tikai atsevišķās rubrikās (“Ņigu ņegu novados” vai “Vislatvijas sasaukšanās”), bet arī ikdienas ēterā, gan runājot par kultūras un sporta notikumiem, gan skarot politiskas un sabiedriskas tēmas.  LMMS Latgales reģiona iedzīvotāju reprezentāciju, dažādu notikumu un procesu atspoguļojumu turpina iekļaut LR1 raidījumos “Latgolys stuņde” un “Kolnasāta”, LR4 raidījumā “Latgales studija”, LR2 raidījumā “Breivdīnuos iz Latgolu”, kā arī citos raidījumos un ziņu materiālos no reģiona. |
| **Televīzijas programmas, digitālais saturs** |
| Latvijas reģioniem 2025. gadā tiks pievērsta īpaša uzmanība, arī ņemot vērā pašvaldību vēlēšanas, kas tiks vispusīgi atspoguļotas ziņu, informatīvi analītisko un pētniecisko raidījumu saturā. Ziņu raidījumos (“Dienas ziņas”, “Panorāma”, “Rīta Panorāma”) un diskusiju raidījumā “Šodienas jautājums” analizēs un vērtēs nesen īstenotās Administratīvi teritoriālās reformas ietekmi uz Latvijas reģioniem un vai tā nesusi solītos ieguvumus novadu iedzīvotājiem, kā arī reģionu problēmas un pozitīvās izmaiņas. Tāpat Latvijas reģionos dzīvojošo iedzīvotāju un notikumu reprezentācija tiks atspoguļota, veidojot novadu sižetus dažādos ziņu raidījumos, ko paredz līgumi ar reģionālajiem medijiem. Papildus reģionālo pārklājumu nodrošinās Ziņu dienesta korespondentu Latgalē un Vidzemē veidotais saturs. Pašvaldības vēlēšanas un attiecīgi reģionu norises tiks analizētas raidījumā “Kas notiek Latvijā?”.  Reģionu norises un pašvaldību vēlēšanas atspoguļos ziņu portāli “LSM.lv” un “LSM+”, arī piesaistot reģionu korespondentus. “LSM+” turklāt adaptē arī Ziņu dienesta veidoto reģionālo saturu.  Reģioni un novadu cilvēki tiks pārstāvēti raidījumos “Aculiecinieks”, “Province”, “Zemes stāsti”, “Īstās latvju saimnieces”, “Tas notika šeit”, “Tava darīšana” u.c. Kultūras raidījumos regulāri tiek atspoguļoti kultūras notikumi reģionālajās izstāžu zālēs, koncertzālēs un teātros.  2025. gadā īpaša nozīme reģioniem un to iedzīvotājiem būs kontekstā ar XIII Skolu jaunatnes dziesmu un deju svētkiem.  Raidījums “Gudrs, vēl gudrāks” regulāri iepazīstina ar lauku reģionu pilsētu, mazpilsētu skolēniem, viņiem pieejamajām aktivitātēm. |

**1.6. Nodrošināt saturu par diasporu un satura pieejamību diasporai, tajā skaitā arī iesaistot diasporas pārstāvjus satura veidošanā.**

|  |
| --- |
| **Radio programmas, digitālais saturs** |
| ZD turpinās sadarbību ar portālu “Latviesi.com”, ziņojot par diasporai aktuāliem jautājumiem. Vienlaikus ziņu programmās regulāri tiks turpināta saziņa ar dažādos pasaules reģionos dzīvojošiem tautiešiem, kas kā aculiecinieki var ziņot par tur notiekošo vai piedzīvoto.  LR1 raidījums „Globālais latvietis. 21. gadsimts” turpinās stāstīt par notikumiem un procesiem diasporā Latvijas iedzīvotājiem, veidojot sadarbību ar Eiropas Latviešu apvienību un Pasaules brīvo latviešu apvienību. Arī citu formātu raidījumi (“Divas puslodes”, “Krustpunktā”, “Zināmais nezināmajā”, “Kultūras rondo”, “Monopols” u.c.) nodrošinās un attīstīs sadarbību ar ārvalstīs dzīvojošajiem Latvijas iedzīvotājiem, lai viņu zināšanas un pieredzi iekļautu satura veidošanā.  Diasporai aktuāls saturs LR2 tiek piedāvāts iknedēļas raidījumā “Latviešiem pasaulē”. Tiks turpināta arī sadarbība ar portālu latviesi.com. LR2 plāno klātienē piedalīties vismaz vienā diasporai nozīmīgā kultūras notikumā, veidojot reportāžas un saturu no notikuma vietas.  LR3 kultūras ziņu sižetos un intervijās tiks iekļautas latviešu diasporas kultūras aktualitātes, un īpaša uzmanība tiks veltīta latviešu mākslinieku starptautiskajai darbībai un panākumiem.  Veidojot saturu par notikumiem ārpus Latvijas, LR4 turpinās izmantot un iekļaut saturā šobrīd ārzemēs dzīvojošo Latvijas iedzīvotāju pieredzi, zināšanas un viedokļus. |
| **Televīzijas programmas, digitālais saturs** |
| Saturs par diasporu būs klātesošs ziņu raidījumos, gan no televīzijas korespondentiem Briselē un Lielbritānijā, gan turpināsies sadarbība ar platformu “Latviesi.com” par materiālu veidošanu ziņām (“Dienas ziņas”, “Panorāma”, “Rīta Panorāma”). LTV un “LSM.lv” sadarbības līgums ar “Latviesi.com” paredz tiešu diasporas pārstāvju iesaisti satura veidošanā, attīstot brīvprātīgo reportieru tīklu visā pasaulē, tādējādi radot iespēju gan saņemt videomateriālus par diasporai būtiskiem notikumiem no vietām, kur paši finansiālo resursu trūkuma dēļ nespējam būt klāt. Tāpat diasporas pārstāvji ir iesaistīti un atklājas XII Skolu jaunatnes dziesmu un deju svētkos. Diasporas tematika un personības atbilstoši saturiskajam plānojumam parādās arī kultūras un citos konkrēta satura redakciju raidījumos.  Diasporas atspoguļos arī digitālās platformas “LSM.lv” un “LSM+”. |

**1.7. Nodrošināt profesionālā un amatieru (tautas) sporta notikumu atainošanu, īpaši ar Latvijas sportistu līdzdalību, tajā skaitā nodrošināt sporta un sporta politikas analīzi.**

|  |
| --- |
| **Radio programmas, digitālais saturs** |
| ZD sporta žurnālisti ik dienas četros ziņu izlaidumos, kā arī programmās “Labrīt”, “Pusdiena” un “Pēcpusdiena” ziņos par aktualitātēm sporta pasaulē gan Latvijā, gan ārpus tās robežām. 2025. gadā paredzēts klātienē sekot pasaules hokeja čempionātam (Zviedrijā un Dānijā), Eiropas čempionātam basketbolā, kas norisināsies Rīgā, kā arī citiem profesionālā un amatieru sporta notikumiem. ZD korespondenti turpina arī dziļāk pētīt dažādus notikumus Latvijas sporta dzīvē.  LR1 turpinās nodrošināt profesionālā un amatieru sporta tematikas atspoguļojumu raidījumā „Piespēle”, piedāvājot arī sporta politikas analīzi. Arī citi formāti (“Starpbrīdis”, “Monopols” u.c.) nodrošinās Latvijas sportistu līdzdalību raidījumu saturā.  LR2 sporta tematiku atspoguļos raidījumā “LR2 Sports” divos ziņu izlaidumos katru darba dienu, kā arī Gunāra Jākobsona nedēļas komentārā “Sarauj!” pirmdienās.  LR4 nodrošinās informāciju par profesionālā un tautas sporta notikumiem raidījumos “Doma laukums” un “Piektais celiņš”. Sporta politika tiks analizēta raidījumos “Atklātā saruna” un “Piektais celiņš”.  MSD sadarbībā ar ZD sociālo mediju profilos veidos paplašinātu saturu par Pasaules hokeja čempionātu un Eiropas basketbola čempionātu, tai skaitā nodrošinot papildu tematisko saturu LR1 raidījuma “Piespēle” podkāsta versijā. Radio dzīvesstila tematiskā virziena “Kā labāk” profilos tiks atspoguļots tautas sportam veltīts saturs. |
| **Televīzijas programmas, digitālais saturs** |
| Ar televīzijas žurnālistu brigādes klātbūtni, veidojot papildus saturu ne tikai tiešraidēs, bet arī ziņās, “Sporta studijā” un sociālo mediju saturā šādās sacensībās, tiks atspoguļots:  Eiropas čempionāts daiļslidošanā janvārī Igaunijā, Pasaules čempionāts biatlonā februārī Šveicē, Pasaules čempionāts hokejā maijā Zviedrijā, Latvijas futbola izlases spēlēs Pasaules kausa atlases turnīrā martā – novembrī Andorā, Serbijā, Anglijā un Albānijā, Latvijas izlases spēles basketbolā Pasaules čempionāta atlases turnīrā novembrī, Latvijas volejbola izlases izšķirošā spēle par iekļūšanu Eiropas čempionātā augustā Slovākijā. Svarīgākais gada sporta notikums Latvijā – Eiropas čempionāts basketbolā Rīgā – tiks atspoguļots ziņu, studijas un sociālo mediju formātā, jo televīzijai nav licences pārraidīt šīs spēles.  Uzmanības lokā, reaģējot uz Latvijas sportistu startiem, ir šādi notikumi:  Pasaules kausa izcīņas sacensības bobslejā, skeletonā, kamaniņu sportā un biatlonā, Latvijas komandu spēles Eiropas kausu izcīņā un Eiropas čempionātu atlases turnīros. Starptautiskās sacensības, kas notiek Latvijā. Nacionālā čempionāta sacensības populārākajos sporta veidos Latvijā.  Analītiskā satura galvenie temati būs veltīti bērnu sporta tematikai, valsts attieksmei pret sporta finansēšanu, sporta sabiedrības centieniem godīgas sporta pārvaldības veicināšanā, kā arī operatīvu sporta politikas notikumu atspoguļošanā.  Tautas sporta jomā galvenā uzmanība tiks veltīta ikdienā populārajām sporta nodarbēm. Pastiprinātā formā tiks pārraidīti Rīgas maratona notikumi. Uzmanības centrā būs arī citas tradicionālās tautas sporta sacensības – Vienības velobrauciens, Rīgas velomaratons, mauntinbaiku maratona velosportā seriāls un vēl virkne citu notikumu. |

**2. Demokrātija**

**2.1. Nodrošināt daudzpusīgu, redakcionāli neatkarīgu, kvalitatīvu un neitrālu ziņu saturu dažādās platformās, plašāk un mērķēti sasniedzot dažādu mērķauditoriju grupas.**

|  |
| --- |
| **Radio programmas, digitālais saturs** |
| ZD turpina veidot daudzpusīgu un redakcionāli neatkarīgu ziņu saturu. Ziņu izlaidumi skan visās radio programmās, LR1 – 24 stundas diennaktī. Papildu īso ziņu izlaidumiem ZD ik dienu nodrošina LR1 rīta ziņu raidījumu “Labrīt!” un dienas ziņu apskatus, darbdienās – arī ziņu raidījumus “Pusdiena” un “Pēcpusdiena”. LR4 ēterā papildu īso ziņu izlaidumiem divreiz dienā (darbdienās) skan ZD veidoti ziņu apskati.  LR2 plāno 2025.gadā nostiprināt reģionu ziņas raidījumā “Latvijas novados”.  LR3 muzikāli informatīvajos raidījumos “Rīta regtaims”, “Pārmijas”, “Pa ceļam ar Klasiku”, izmantojot vietējos un ārzemju ziņu avotus, sniegs daudzveidīgu kultūras ziņu saturu.  LR5, balstoties uz ZD sagatavotu saturu, veido jauniešu auditorijai piemērotas ziņas 1 minūtes formātā. Ikdienas ziņas aktīvi tiek iztirzātas arī raidījumos “Citi rīti” un “Piektais ātrums”.  Attīstot Latvijas Radio lietotni, MSD turpmāk nodrošinās iespēju lietotnes sākumskatā lietotājam ērtā veidā pārslēgties starp trim ziņu blokiem: “Jaunākās ziņas”, “Ziņas vieglajā valodā” un “Ziņu apskats”. |
| **Televīzijas programmas, digitālais saturs** |
| Daudzpusīgu, redakcionāli neatkarīgu, kvalitatīvu un neitrālu ziņu saturu nodrošinās gan raidījumos “Panorāma”, “Rīta Panorāma”, “Dienas ziņas”, “Nakts ziņas”, “Kultūras ziņas”, “Sporta ziņas”, gan arī portāla “LSM.lv” un “LSM+” saturā, kā arī visos populārākajos sociālajos medijos (kur īpaši analizējam auditoriju, lai vairāk mērķētu piedāvātu interesējošu saturu).  Ziņās tiks atspoguļoti operatīvie jaunumi par būtiskākajiem notikumiem, kā arī īpašie notikumi – Latvijā tās noteikti būs pašvaldību vēlēšanas, kur tiks veidots plašs saturs, bet joprojām liela uzmanība tiks pievērsta Krievijas iebrukumam Ukrainā un no tā izrietošajai ietekmei Latvijā – valsts ārējai un iekšējai drošībai. Būtiski arī sekot varas maiņai ASV un nākamā prezidenta ietekmei uz starptautiskajiem notikumiem. 2024. gada beigās vērojamas arī norises citās valstīs ar potenciāli ilgtermiņa ietekmi, kam tiks rūpīgi sekots līdzi.  Televīzija veido arī kultūras, sporta un laika ziņu izlaidumus ik dienas, kas visaptveroši un daudzpusīgi informē, ziņo un vērtē procesus un notikumus.  Aktualitātēm plānots pievērsties arī jauniešu platformās.  Kvalitatīvs ziņu atspoguļojums ir viens no būtiskākajiem “LSM.lv” darbības virzieniem, kas tiks turpināts un pilnveidots.  “LSM+” ikdienā digitālajās platformās veidos informatīvus raidījumus “Jauna diena”, vakara ziņu raidījumu “Šodien vakarā”. “LSM+” platformā tiešajā ēterā turpinās translēt divus LR4 raidījumus. |

**2.2. Nodrošināt daudzpusīgu un kvalitatīvu informatīvi analītisko, diskusiju un debašu saturu – politisko, ekonomisko, sociālo, kultūras, vides ilgtspējas, reģionālās attīstības, izglītības, zinātnes, uzņēmējdarbības, valsts drošības un sporta jomas procesu izpēti un analīzi.**

|  |
| --- |
| **Radio programmas, digitālais saturs** |
| ZD turpinās skaidrot dienas notikumus savos ziņu raidījumos “Labrīt”, “Pusdiena”, “Pēcpusdiena”, kuros pastāvīgi tiek strādāts, lai stiprinātu analītisko saturu.  LR1 analītiskais raidījums „Krustpunktā” arī turpmāk būs fokusēts uz  sabiedrībai aktuālu un svarīgu jautājumu diskusiju forumu, atšķirīgu uzskatu un pretrunīgu viedokļu argumentāciju politikas, ekonomikas, sociālo, kultūras, vides ilgtspējas, reģionālās attīstības, izglītības, zinātnes, uzņēmējdarbības, valsts drošības politikas un sporta jomās, nodrošinot viedokļu daudzveidību. Kvalitatīvu saturu nodrošinās arī diskusiju formāti raidījumā “Globālais latvietis. 21.gadsimts”, “Divas puslodes”, “Kā labāk dzīvot”, “Zināmais nezināmajā”, “Kultūras rondo” un “Piespēle”.  LR3 turpinās reizi mēnesī veidot raidījumu “Meistars Knehts”, kas pētīs aktuālo kultūras problemātiku un divreiz mēnesī veidos jaunu informatīvi analītisku raidījumu ciklu “Kontrapunkts”, kas veicinās sabiedrības izpratni par kultūras procesiem, akcentēs mijiedarbību ar citām nozarēm, rosinās pilsonisko aktivitāti caur līdzdarbošanos.  LR4 piedāvās analīzi un diskusijas raidījumos “Doma laukums”, “Izklāstā”, “Aklātā saruna”, “Skaņas. Domas. Tikšanās” u.c.  LR5 veidos “Neērto jautājumu pastkastīti”, kur jauniešu auditorijai saprotamā un uztveramā veidā diskutēs par dažādiem sociāli nozīmīgiem jautājumiem.  LMMS un LR1 turpinās reģionu aktualitātes analizēt raidījumā “Reģioni Krustpunktā”. LMMS Latgales reģionam būtiskas diskusijas turpinās LR1 raidījumā “Latgolys stuņde” un LR4 raidījumā “Latgales studija”.  MSD nodrošina radio programmu veidoto analītisko raidījumu multimedialitāti dažādos līmeņos: video tiešraidēs (LR1 “Krustpunktā”), video ierakstos vai sižetos (LR1 “Brīvības bulvāris”, LR1 “Atvērtie faili”, LR1 “Laikmeta krustpunktā”, LR4 “Izklāstā”, LR5 “Neērto jautājumu pastkastīte”, LR5 “Jauni un bagāti”), video fragmentos (LR1 “Labrīt, LR1 “Pusdiena”, LR1 “Pēcpusdiena, LR1 “Piespēle”, LR1 “Zināmais nezināmajā”, LR1 “Kultūras rondo”, LR1 “Kā labāk dzīvot”, LR1 “Globālais latvietis. 21. Gadsimts”, LR4 “Atklātā saruna”, “Doma laukums”), kā arī uzturot tematiskus sociālās tīklošanās platformu kontus (LR1 “Ģimenes studija”) un veidojot multimediālu saturu par dezinformāciju (kopā ar radio dezinformācijas pētnieci). |
| **Televīzijas programmas, digitālais saturs** |
| Daudzpusīgu un kvalitatīvu diskusiju un debašu saturu nodrošina raidījumi “Šodienas jautājums”, “Viens pret vienu” un diskusiju raidījums “Kas notiek Latvijā?”. Informatīvi analītisku un pētniecisku saturu piedāvā raidījums “De facto”.  Realizējoties jaunas multimediju studijas projektam, aktuālu diskusiju satura piedāvājums paplašināsies.  Sagaidot pašvaldību vēlēšanas, Ziņu dienests veidos priekšvēlēšanu debašu ciklu, aptverot visas Latvijas pašvaldības un analizējot valsts reģionālo attīstību visdažādākajos aspektos. Plānots veidot arī īpašas analītisko sižetu sērijas par Latvijas sabiedrībai būtiskiem tematiem.  Ārpolitikas aktualitāšu analītiku nodrošina raidījums “Pasaules panorāma”. Ārpolitikas notikumu analīze un to ietekmes uz Latviju vērtējumsieņems būtisku vietu arī ziņu analītisko un diskusiju raidījumu saturā. Tas saistīts gan ar karu Ukrainā un starptautiskā atbalsta nepieciešamību, kā arī ar Latvijas ārējās un iekšējās drošības jautājumiem, kam jāpievērš uzmanību visa veida saturā. Tāpat arī gaidāma virkne būtisku notikumu – piemēram, ārkārtas Vācijas Bundestāga vēlēšanas, Polijas prezidenta vēlēšanas, arī federālās vēlēšanas Kanādā (kas mums saistošas, ņemot vērā Kanādas bruņoto spēku klātbūtni un lomu NATO daudznacionālajos spēkos Latvijā). Arī tādi notikumi kā Polijas un pēc tam Dānijas kļūšana par ES prezidējošo valsti būs būtiski vērtējami un analizējami arī no Latvijas konteksta.  Kultūras saturā turpināsies “100g kultūras diskusijas” digitālajās platformās, kas īpaši pievērsīsies dažādiem kultūrpolitikas jautājumiem, kultūrvides dažādībai, valodai.  “LSM+” analītiskais saturs būs pieejams iknedēļas raidījumā “Keis”, kas tiek translēts gan multimediju platformas portālā, gan *Youtube* kanālā, tāpat ziņu portālā tiek publicēta raidījuma teksta versija. “LSM+” piedāvās intervijas ar ekspertiem, politiķiem vai publiskām personām no Latvijas, Ukrainas, kā arī ar Krievijas opozicionāriem.  Televīzija turpinās veidot arī dokumentālās filmas par sabiedriski un politiski aktuāliem tematiem. |

**2.3. Nodrošināt daudzpusīgu un kvalitatīvu pētniecisko saturu – politisko, ekonomisko, sociālo, kultūras, vides ilgtspējas, reģionālās attīstības, izglītības, zinātnes, uzņēmējdarbības, valsts drošības un sporta jomas procesu izpēti un analīzi.**

|  |
| --- |
| **Radio programmas, digitālais saturs** |
| Pētnieciskās žurnālistikas daļa turpinās veidot iknedēļas raidījumu “Atvērtie faili”, kas pievēršas plašam tematu lokam, sākot ar politiku un biznesu un beidzot ar sportu. Raidījums “Atvērtie faili” skan LR1 ēterā un raidierakstu platformās, kā arī video formātā tiek piedāvāts sociālās tīklošanās platformās, bet adaptētā veidā – LR4.  Radio turpinās veidot raidierakstu “Dokumentārijs”, kura atsevišķas stāstu sērijas ir žurnālistu pētījumi.  ZD un LR4 turpinās sadarbību ar pētnieciskās žurnālistikas centru “Re:Baltica”, veidojot faktu pārbaudes rubriku.  ZD arī attīstīs dezinformācijas pētniecību, atklājot, cik daudzveidīgos veidos mūsdienās tiek izplatīta dezinformācija. |
| **Televīzijas programmas, digitālais saturs** |
| Daudzpusīgu un kvalitatīvu pētniecisko saturu nodrošina raidījumi “De facto” un “Aizliegtais paņēmiens”, “Kultūršoks”, tas prezentēts arī “LSM.lv” platformā.  Pētnieciskais saturs parādās arī kultūras diskusijās digitālajās platformās “100g kultūras diskusija”. Pētnieciskam saturam pievēršas arī Sporta redakcija, piemēram, sērijā “Kas jāmaina Latvijas sportā?”.  Tiks demonstrētas aktuālas dokumentālās filmas par šī brīža ģeopolitiskajiem jautājumiem, kas sniedz padziļinātu kontekstu un veicina tēmas pētniecības nozīmi. |

**2.4. Nodrošināt medijpratības kā auditorijas izpratnes veicināšanu par mediju, tajā skaitā sabiedrisko mediju, darbības mērķiem, uzdevumiem un nozīmi demokrātiskā sabiedrībā.**

|  |
| --- |
| **Radio programmas, digitālais saturs** |
| ZD veicina medijpratību, veidojot faktu pārbaudes rubriku un atklājot dezinformācijas vēstījumus un metodes.  LR1 turpinās attīstīt raidījuma “Mediju anatomija” formātu, veicinot auditorijas izglītošanu un izpratni par notiekošo žurnālistikā, tajā skaitā sabiedriskā medija darbības mērķiem, uzdevumiem un nozīmi demokrātiskā sabiedrībā. Diskusiju formātu nodrošinās raidījums “Krustpunktā”.  LR4 veicinās medijpratību informatīvajos raidījumos “Doma laukums” un “Izklāstā”, kā arī diskusija raidījumā “Atklātā saruna”.  LR5 regulāri integrē ikdienas saturā (ar viesu pieaicināšanu raidījumā “Citi rīti” u.tml.) saturu par medijpratību, viltus ziņām utt.  MSD nodrošinās multimediālu saturu par dezinformāciju sadarbībā ar radio dezinformācijas pētnieci. |
| **Televīzijas programmas, digitālais saturs** |
| Televīzija plāno izstrādāt arī medijpratības formātu, kura mērķis ir veicināt caurspīdīgāku medija darbu, uzsvērt personības, skaidrot ieguvumus, ko sniedz dažādi žanri medijā un dažādas pieejas auditorijas uzrunāšanai. Kā arī veicināt izpratni par sabiedrisko mediju.  Kultūras raidījumu redakcijas projekts “Kultūršoks” turpinās pievērsties medijpratības un mediju vides jautājumiem. Tāpat medijpratības jautājumi tiks integrēti raidījumos “Gudrs vēl gudrāks”, “Veiksme. Intuīcija. Prāts”, kā arī jauniešu platformu projektos.  Paplašinot kapacitāti, “LSM.lv” plāno atjaunot mediju kritikas žanru portālā, sākot ar sabiedrisko mediju satura novērtēšanu un izpratnes veicināšanu par sabiedriskā medija uzdevumiem un nozīmi.  “LSM+” plāno raidījuma “Jauna diena” ietvaros sagatavot atbildes uz populārākiem jautājumiem par sabiedrisko mediju. Tāpat “LSM+” plāno sekot un atspēkot dezinformāciju, kas parādīsies publiskajā telpā. |

**2.5. Nodrošināt līdzsvarotu un politisko viedokļu daudzveidību aptverošu 2025. gada pašvaldību vēlēšanu atspoguļošanu, kā arī priekšvēlēšanu debašu rīkošanu valsts valodā kā Latvijas sabiedrības kopējās saziņas un demokrātiskās līdzdalības valodā. Nodrošināt Priekšvēlēšanu aģitācijas likuma prasību ievērošanu.**

|  |
| --- |
| **Radio programmas, digitālais saturs** |
| Pašvaldību vēlēšanu atspoguļojums radio saturā aprakstīts “Uzdevumu” 1.1.punktā.  Līdz 8. februārim tiks izpildīts SEPLP Nolikumā paredzētais pienākums pirms Saeimas, Eiropas Parlamenta un pašvaldību vēlēšanām līdz Priekšvēlēšanu aģitācijas likumā noteiktajam priekšvēlēšanu aģitācijas perioda sākumam noteikt un publiskot priekšvēlēšanu raidījumu norises kārtību, ietverot deputātu kandidātu līdzdalības kritērijus. |
| **Televīzijas programmas, digitālais saturs** |
| Pirms pašvaldību vēlēšanām Ziņu dienests veidos priekšvēlēšanu debašu ciklu valsts valodā, aptverot visas Latvijas pašvaldības un nodrošinot iespēju tajās piedalīties pārstāvim no katra saraksta, tādējādi nodrošinot līdzsvarotu politisko viedokļu daudzveidību.  Pašvaldību vēlēšanu kontekstā aktuāliem jautājumiem pievērsīsies arī raidījums “Kas notiek Latvijā?”.  Plānots saturs jauniešu platformās 16+ un “Plusaudzis” – tiks sniegta informācija un skaidrots par līdzdalības nozīmi un aktualizēts politiskās iesaistes jautājums.  Arī “LSM.lv” plāno radīt vietni un produktus, kas palīdzēs auditorijai pieņemt pārdomātas izvēles vēlēšanās. Pašvaldību vēlēšanu aktualitātes atspoguļos “LSM+”.  Līdz 8. februārim tiks izpildīts SEPLP Nolikumā paredzētais pienākums pirms Saeimas, Eiropas Parlamenta un pašvaldību vēlēšanām līdz Priekšvēlēšanu aģitācijas likumā noteiktajam priekšvēlēšanu aģitācijas perioda sākumam noteikt un publiskot priekšvēlēšanu raidījumu norises kārtību, ietverot deputātu kandidātu līdzdalības kritērijus. |

**2.6. Reaģējot uz notikumiem Ukrainā, stiprināt informatīvi analītiskā satura kapacitāti, nodrošināt kvalitatīvas informācijas pieejamību mazākumtautībām un kara bēgļiem no Ukrainas.**

|  |
| --- |
| **Radio programmas, digitālais saturs** |
| ZD ziņu izlaidumos un raidījumos turpinās ik dienu informēt par aktualitātēm Ukrainā. Darbu turpinās pastāvīgā radio korespondente Ukrainā, kā arī ārštatā strādājošā ukraiņu žurnāliste.  LR1 Ukrainas notikumus analizēs informatīvi analītiskajos formātos (“Krustpunktā”, “Divas puslodes”, “Brīvības bulvāris”, jauna formāta raidījumā „(ne)Diplomātiskās Pusdienas”). Radio turpinās veidot tieši karam Ukrainā veltīto raidierakstu “Drošinātājs”, kas analizē notikumus Ukrainā un starptautiskajā politikā, kā arī piedāvā personiskus kara stāstus. “Drošinātāja” saturs tiek adaptēts gan LR1 ēteram, gan radīta krievu valodas versija raidierakstu platformām.  LR4 turpinās sekot un analizēt notikumus Ukrainā dažādos formātos informatīvi analītiskajos un diskusiju raidījumos – “Doma laukums”, “Izklāstā”, “Atklātā saruna”; kā arī turpinās veidot raidījumu bēgļiem no Ukrainas ukraiņu valodā “Mēs no Ukrainas”. |
| **Televīzijas programmas, digitālais saturs** |
| Analītiskais saturs par notikumu attīstību Ukrainā turpinās ieņemt būtisku vietu ziņu raidījumos, arī raidījumā “Pasaules panorāma”. Ziņu dienesta žurnālisti turpinās doties komandējumos uz Ukrainu, lai nepastarpināti ziņotu par notikumiem kara zonā. Pieejamā finansējuma ietvaros tiks veidotas dokumentālās filmas par notikumiem Ukrainā.  “LSM.lv” un “LSM+” piedāvās plašu saturu gan par notikumiem Latvijā, gan Ukrainā, tajā skaitā būs pieejams arī saturs “LSM+” portāla sadaļā ukraiņu valodā (<https://ukr.lsm.lv/>). Būs pieejami ne tikai raksti, bet arī video intervijas ukraiņu valodā. “LSM+” plāno sadarboties ar televīzijas Ziņu dienestu, adaptējot kolēģu saturu.  Tiks demonstrētas arī citu valstu veidotas aktuālas dokumentālās filmas par Ukrainu, kas padziļināti uzrāda notiekošo un aktuālo. |

**3. Kultūra**

**3.1. Nodrošināt daudzpusīgu un kvalitatīvu saturu par nacionālās kultūras daudzveidību un tradīcijām, pilnvērtīgi izmantojot dažādus žanrus un formātus, tajā skaitā attīstot analīzi un kritiku.**

|  |
| --- |
| **Radio programmas, digitālais saturs** |
| ZD raidījumā “Labrīt” paredzēts ik rītu ziņot par aktualitātēm kultūras, mākslas, teātra, kino un mūzikas jomās, piesaistot gan nozares profesionāļus, gan kritiķus.  LR1 arī turpmāk piedāvās augsta līmeņa kultūras saturu dažādu formātu raidījumos (“Kultūras rondo”, “Radio mazā lasītava”, “Starpbrīdis”, jaunā formāta raidījumos “Kur kritiķiem nav vietas” un latviešu tradicionālās kultūras raidījumu ciklā “Gaduraksti”), aptverot visas kultūras jomas: kino, teātri, literatūru, vizuālo mākslu, mūziku, arhitektūru un dizainu, tautas mākslu u.c. Kultūras raidījumi turpinās dokumentēt norises kultūras telpā, papildinot radio arhīvu ar šī gadsimta radošiem un mākslinieciskiem sasniegumiem un nozīmīgākajiem pasākumiem. Jaunā formāta raidījums “Kur kritiķiem nav vietas” nodrošinās analītisku, formā atjautīgu un regulāru kino kritiku.  LR2 kultūras tematika tiek nodrošināta ikdienas intervijās ar kultūras nozares pārstāvjiem, kā arī ikdienas rubrikā “Ceļojums kultūrā”. Analītisks saturs par kultūras dzīvi tiek piedāvāts raidījumos “Nošu atslēga” un “NeFormāts”. Vasaras saulgriežos LR2 īstenos projektu „Gadsimta garākā Līgodziesma”, kas popularizē un turpina latviešu unikālo dziedāšanas tradīciju.  LR3 visplašākajā spektrā atspoguļos klasiskās un džeza mūzikas procesus un norises, kā arī turpinās mākslas un kultūras analīzei un kritikai veltītus raidījumus: „Post factum” (aktuālās koncertdzīves apskats), „Orfeja auss” (sarunas par interpretāciju), „Etnovēstis” (folkloras procesi), “Sidraba birzs” (amatiermākslas kustība), „Džeza impresijas” (aktuālais par džezu), raidījums “Klasika+”, kas rotācijas kārtībā reizi nedēļā paplašinātā apjomā vērtēs kādu no mākslas jomām („Kāpēc dizains?” – dizaina procesu un arhitektūras jautājumi, „Mākslas vingrošana” – vizuālās mākslas analīze, „Šņorbēniņi” – teātra procesu analīze, „Piejūras klimats” – filmu mākslas aktualitātes, „Grāmatu stāsti” – jaunākais par literatūru). LR3 veidos jaunu raidījumu “Iztikas minimums”, kas padziļināti iepazīstinās ar hrestomātiskiem opusiem, kā arī astoņu personisku koncertu sēriju “Sotto voce”. Īpašos raidījumos tiks atzīmētas latviešu un ārzemju mākslinieku jubilejas.  LR4 turpinās veidot daudzpusīgu un kvalitatīvu kultūras saturu, tajā skaitā, attīstot analīzi un kritiku raidījumā “Skaņas. Domas. Tikšanās”, kā arī paplašinot kultūras satura apjomu un dažādību informatīvajos raidījumos “Doma laukums” un “Izklāstā”.  LR5 izceļ un parāda visdažādāko žanru jauno Latvijas mūziku un dažādos ētera raidījumos aktīvi runā par jauniešu auditorijai saistošām mākslas izstādēm, modes skatēm, teātri un citiem kultūras notikumiem.  LMMS saturu par nacionālās kultūras daudzveidību un tradīcijām turpinās iekļaut LR4 raidījumā “Latgales studija”, LR1 raidījumā “Kolnasāta”, tajā skaitā LR1 raidījumā “Kultūras rondo” no reģiona gatavotos materiālos.  MSD nodrošinās multimediālo saturu LR1 raidījumiem “Kultūras rondo” un “Kur kritiķiem nav vietas”, kā arī LR3 raidījumam “Piccolo” un LR5 kultūrai veltītajām rubrikām. Tāpat tiks nodrošināts multimediāls saturs LR3 1. studijas koncertprogrammās iekļauto mākslinieku atspoguļojumam. MSD turpinās veidot multimediālo saturu ilggadējam LR2 projektam “Gadsimta garākā Līgodziesma”. |
| **Televīzijas programmas, digitālais saturs** |
| Regulārs kultūras procesu atspoguļojums tiek nodrošināts “Kultūras ziņās” katru darba dienu, kā arī izvērsts kultūras notikumu apskats, kultūras procesu izvērtējums tiek nodrošināts iknedēļas kultūras žurnālā “Kultūrdeva”. Raidījumā tiek sabalansēti dažādas kultūras jomas, mākslu žanri, pārstāvētas dažādas kultūras iestādes, pievēršot uzmanību gan centrāliem, valsti visaptverošiem kultūras projektiem, gan arī mazāk zināmiem, dažkārt arī margināliem kultūrnotikumiem, lai atspoguļotu visplašāko kultūras notikumu spektru un procesus. Turpināsies “100g kultūras diskusijas”.  Būs saturs no XIII Latvijas Skolu jaunatnes dziesmu un deju svētkiem.  Plānotas dokumentālās filmas par personībām, procesiem un vērtībām.  Sadarbībā ar neatkarīgiem producentiem plānots turpināt raidījumu “Teātra garša”, kā arī vienu no nozīmīgākajiem raidījumiem par rakstniekiem un literatūru šodien un agrāk “Literatūre”. |

**3.2. Veicināt kultūras pieejamību un radīt klātesamības sajūtu, nodrošinot tiešraides.**

|  |
| --- |
| **Radio programmas, digitālais saturs** |
| LR1 piedāvās tiešraides no XIII Latvijas Skolu jaunatnes un dziesmu svētku pasākumiem, Latgales dziesmu svētkiem, folkloras festivāla “Baltica 2025”, Pasaules diktāta latviešu valodā, gada balvas teātra mākslā “Spēlmaņu nakts” noslēguma ceremonijas un sabiedrisko mediju balvas "Kilograms kultūras 2024" pasniegšanas ceremonijas.  LR2 regulārā prakse ir veikt dažādu populārās mūzikas pasākumu ierakstus vai iegūt to raidīšanas tiesības, atskaņojot koncertus ēterā un piedāvājot klausīties arī digitālajās platformās. Tiek veidotas arī koncertu tiešraides.  LR3 tiešraidīs ap 40-50 kultūras notikumu gadā: koncertus (tai skaitā radio 1. studijā), balvu pasniegšanas, muzikālas izrādes gan Rīgā, gan reģionos. Tādā pašā apjomā (ap 50) tiks nodrošinātas atliktās tiešraides un ieraksti, kā arī tiešraides no pasaules koncertzālēm un operteātriem.  LR5 iespēju robežās veic auditorijai saistošu un nozīmīgu kultūras notikumu ierakstus. LR5 piedāvā saturu no lielākajiem festivāliem un nozīmīgākajiem kultūras notikumiem, tajā skaitā interviju veidā.  MSD nodrošinās video tiešraides prioritārajiem LR3 1. studijas koncertiem. |
| **Televīzijas programmas, digitālais saturs** |
| Tiešraides no valstiski nozīmīgiem pasākumiem: Barikāžu atceres diena, Ukrainas atbalsta notikumi, dievkalpojumi Lieldienās un Ziemassvētkos, Valsts svētku dienas 4. maijā un 18. novembrī, 11. novembra pasākumu tiešraides.  XIII Latvijas Skolu jaunatnes dziesmu un deju svētku tiešraides.  Plānots ierakstīt un izrādīt nozīmīgākās apbalvojuma ceremonijas: “Lielas Kristaps”, “Kilograms kultūras”, “Boņuks”, “Lielā Mūzikas balva”, “LaLiGaBa”, “Spēlmaņu nakts”. 2025. gadā televīzija paplašina tiešraidē demonstrējamo tiešraižu skaitu, pievienojot apbalvojumu ceremonijām ēterā arī “Kormūzikas balvu” un “Dejas balvu”.  Atbilstoši plānojumam un iespējām papildus tiks izvērtēti projekti, piemēram, koncerti, kuri varētu tikt plānoti dažādos citos nozīmīgos datumos. |

**3.3. Nodrošināt saturu par Latvijas kultūrtelpu savdabīgumu un daudzveidību, pasaules un Eiropas kultūru.**

|  |
| --- |
| **Radio programmas, digitālais saturs** |
| LR1 raidījumi “Kultūras rondo”, “Radio mazā lasītava”, “Globālais latvietis. 21.gadsimts” un jaunā formāta raidījums “Kur kritiķiem nav vietas” turpinās nodrošināt saturu par Latvijas kultūrtelpu savdabīgumu un daudzveidību, Eiropas un pasaules kultūru.  LR2 šī tematika ir iekļauta raidījumā “Latviešiem pasaulē”.  LR3 atspoguļos pasaules koncertdzīvi, raidot ap 400 Eiroradio tiešraižu vai ierakstu gadā un piedāvājot starptautiskajai apritei latviešu mūziķu un latviešu mūzikas ieskaņojumus. LR3 piedalīsies kompozīciju konkursā “Rostrum” ar latviešu autora darbu un LR3 delegātu un iesaistīsies Eiropas raidorganizāciju apvienības (EBU) speciālajos projektos – Eiroradio Džeza diena, Ziemassvētku folkmūzikas izlase u.c. Ik nedēļu raidījumā “Odiseja” tiks atspoguļota pasaules tautu mūzika, bet raidījumā “Etnovēstis” latviešu tautas un Latvijā dzīvojošo cittautu folklora.  LR4 nodrošinās saturu par Latvijas kultūrtelpu savdabību, pasaules un Eiropas kultūru raidījumos “Doma laukums” un “Skaņas. Domas. Tikšanās”.  LR5 piedāvā saviem klausītājiem mūziku arī latgaliešu, lībiešu un citās valodās. LR5 raidījumā “Piektais ātrums” ir iknedēļas rubrika, kurā tiek atskaņotas igauņu un lietuviešu svarīgākās jaunās dziesmas.  LMMS šīs tēmas reģiona kontekstā iekļaus LR1 raidījumā “Kolnasāta” un LR4 raidījumā “Latgales studija”.  MSD nodrošinās multimediālo saturu LR1 raidījumu “Kultūras rondo”, “Globālais latvietis. 21. gadsimts” un “Kur kritiķiem nav vietas”, kā arī LR3 raidījuma “Piccolo” un LR5 kultūrai veltīto rubriku ietvaros. Tāpat tiks nodrošināts multimediāls saturs ar LR3 1. studijas koncertprogrammās iekļauto mākslinieku atspoguļojumu. |
| **Televīzijas programmas, digitālais saturs** |
| Latvijas Televīzija lepojas un turpina strādāt ar daudzpusīgu un plašu pieeju kultūras notikumu, jautājumu un vērtību atspoguļojumu dažādos raidījumos un projektos: “Kultūras ziņas”, “Kultūršoks”, “Kultūrdeva”, “100g kultūras diskusija”. Īpaša nozīme un vieta Latvijas kultūrtelpas spēcināšanā un atspoguļošanā ir balvas “Kilograms kultūras” ceremonijai un žūrijas darbam, auditorijas iesaistei gada garumā. Atspoguļoti vienreizējie notikumi, sabiedrības iesaistes balsojumi un balvu pasniegšanas, kā “Kormūzikas balva”, “Lielā Mūzikas balva”, “Boņuks”, “Lielais Kristaps”, “Dejas balva”, “Latvijas Literatūras Gada balva”, “Spēlmaņu nakts”.  Turpinās raidījums, kas sevi jau piesaka vairākas desmitgades, – “Ielas garumā”, atspoguļojot arhitektūru, dizainu, pilsētplānošanu un kultūras mantojumu šodien un arhīvos.  Plānots turpināt darbu pie dokumentālo televīzijas filmu radīšanas Kultūras redakcijā. Turpinās filmēšana dokumentālajam stāstam “Ērģeles naktī” par starptautisku mūzikas zvaigzni, ērģelnieci Ivetu Apkalnu, ko plānots pabeigt 2025. gada sākumā, piedāvājot filmu arī starptautiskajā apritē.  Turpinās darbs pie filmas par repa mūzikas zvaigzni A.Buteli “Gustavo atkal”, kā arī inovatīvā formātā rūpīgs vides un vēstures dokumentāls vērojums par Rundāles pili “Rundāle. Četri gadalaiki”.  Turpinās darbs pie filmas “Zaķusalas bābele”, kas restaurē notikumus 1991. gadā Latvijas Televīzijā. Top filma “Staburags” par šī Latvijas simbola vēsturi.  2025. gadā plānots turpināt strādāt ar jauniem dokumentālo filmu projektiem.  2025. gadā plānota sadarbība ar kanālu “ARTE”, veidojot un daloties ar augsti kvalitatīvu dokumentālu un kultūras saturu.  Jaunas sezonas būs raidījumiem “Tas notika šeit” un “Literatūre”. Plānots jauns raidījums, kas tradicionālo tautas daiļamata sniegumu savienos ar šodienas radošo industriju veikumiem.  “LSM.lv” turpinās piedāvāt Rīgas starptautiskā filmu festivāla (RIFF), kā arī citu pasaules un Eiropas kultūras satura recenzijas.  “LSM+” plāno turpināt piedāvāt skatītājiem un lasītājiem informāciju par jaunām teātra izrādēm, izstādēm, kinofilmām. Tāpat “LSM+” piedāvās intervijas ar dažādiem kultūras jomas pārstāvjiem. |

**3.4. Veicināt latviešu valodas, tajā skaitā tās paveidu un dialektu, lietošanu un attīstību.**

|  |
| --- |
| **Radio programmas, digitālais saturs** |
| LR1 turpinās veicināt latviešu valodas, tajā skaitā tās paveidu un dialektu lietošanu un attīstību dažādos satura formātos. LR1 veicinās līdzdalību un iesaisti, nodrošinot tiešraidi no Pasaules diktāta latviešu valodā. Raidījumā „Kultūras rondo” plānoti cikli par dažādu kultūrtelpu līdzāspastāvēšanu un mijiedarbību, savukārt raidījumā “Kā labāk dzīvot” būs cikla „Latviešu valodas lietojums mūsdienās un mūsdienīgums latviešu valodā” turpinājums.  LR3 savos raidījumos rāda piemēru labas latviešu valodas lietojumam. Tajā ietilpst arī dialekti, kuros runā raidījumu dalībnieki.  LR4 turpinās stiprināt savā auditorijā pārliecību par latviešu valodu kā priekšnosacījumu veiksmīgai iekļaušanai Latvijas sabiedrībā; turpinās sekot valodas reformai mazākumtautību skolās; kā arī turpinās iekļaut latviešu valodu kā organisku satura sastāvdaļu kanāla informatīvajos, diskusiju un tematiskajos raidījumos.  LR5 uztur interneta tiešsaistes kanālu “Pieci latgalieši” un iespēju robežās sazinās ar LMMS par tās veidoto saturu latgaliešu valodā.  MSD sadarbībā ar Radioteātri nodrošinās pasaku latgaliešu un lībiešu valodā iestudēšanu un publicēšanu Latvijas Radio pasaku lietotnē. |
| **Televīzijas programmas, digitālais saturs** |
| Televīazija plāno tiešraidē izrādīt apbalvojuma ceremoniju “Boņuks”. Atbilstoši saturam un plānojumam dialekti un paveidi atklājas arī raidījumos “Kultūras ziņas” un “Kultūrdeva”.  Plānots attīstīt “100g kultūras diskusiju”, kas būtu veltīta latviešu valodai un izaicinājumiem, ar kādiem sastopamies mūsdienās, kā arī pievērst uzmanību tendencēm runas veidā un stilā, kas īpaši strauji vērojams izmaiņās jaunāko paaudžu valodas lietojuma paradumos.  Televīzija, “LSM.lv” katru gadu piedāvā Pasaules diktāta latviešu valodā pārraidi. Latviešu valodu reprezentē raidījuma “Literatūre”.  “LSM+” plāno pilnveidot un papildināt izveidoto rubriku “Mācāmies latviešu valodu”, veidojot jaunu saturu un meklējot jaunas formas, kā uzrunāt mērķauditoriju. |

**3.5. Nodrošināt saturu par Latgales un latgaliešu kultūru, valodu, vēsturi un lomu latviešu nācijas un Latvijas identitātes veidošanā, nodrošināt latgaliešu valodas lietojumu, it īpaši Latgales iedzīvotājiem paredzētā vai Latgales aktualitātes atainojošā saturā.**

|  |
| --- |
| **Radio programmas, digitālais saturs** |
| ZD turpinās sadarbību ar LMMS Latgalei aktuāla satura veidošanā.  LR1 skan LMMS latgaliešu valodā veidotie raidījumi “Kolnasāta” un “Latgolys stuņde”.  LR2 šī tematika tiek atspoguļota raidījumā “Breivdīnuos iz Latgolu”, kā arī muzikālajās programmās bieži tiek iekļautas latgaliešu dziesmas.  LR3 latgaliešu kultūra tiks atspoguļota gan autordarbu veidā, gan sižetos un raidījumos par Latgales kultūru un cilvēkiem (“Vai zini”, “Neatliekama saruna”, “Mana mūzika” u.c.).  LR4 ēterā turpinās skanēt LMMS veidots raidījums “Latgales studija”.  LR5 uztur interneta tiešsaistes kanālu “Pieci latgalieši”.  MSD sadarbībā ar Radioteātri un LMMS nodrošinās pasaku latgaliešu valodā iestudēšanu un publicēšanu Latvijas Radio pasaku lietotnē. |
| **Televīzijas programmas, digitālais saturs** |
| Vairākus gadus tiek tiešraidīta latgaliešu gada balvas “Boņuks” ceremonija no Latgales vēstniecības “Gors”, kurā tiek izcelti un daudzināti latgaliešu kultūras pārstāvji un reģionā nozīmīgas personības. Ceremonijā skan latgaliešu valoda, tiek atskaņota dažādu žanru vokālā mūzika latgaliski, kā arī plaši izklāstīti pēdējā gada kultūras sasniegumu Latgalē.  “LSM.lv” plāno iespēju atjaunot ciešāku sadarbību ar “Lakuga.lv”, lai piedāvātu arī savai auditorijai publikācijas latgaliešu valodā.  Raidījumā “Province” nereti atspoguļotas Latgales reģiona personības, to dzīvesstāsti, kā arī īpašas tradicionālās nodarbes, kas ļauj iepazīt reģiona kultūru un dzīvesziņu.  “Kultūras ziņas” regulāri informē par kultūras notikumiem Latgales reģionā dažādos kultūras žanros, aptverot gan teātri, gan mūziku, gan vizuālo mākslu. Kultūras žurnāls “Kultūrdeva” pievēršas spilgtām personībām un nozīmīgiem kultūras notikumiem Latgalē.  Būs jauns raidījums “Neatklātā Latgale”, kas rādīs Latgales cilvēkus un vietas. Raidījuma “Īstās latvju saimnieces” jauna sezona, kur allaž piedalās arī saimnieces no Latgales un reprezentē Latgales tradīcijas un kultūru.  Latgale tiek rādīta arī virknē raidījumu, kas atspoguļo gan aktualitātes un norises, gan veido cilvēkstāstus. Latgale ļoti plaši tiek atspoguļota ziņu saturā. |

**3.6. Nodrošināt saturu par Latvijas pirmiedzīvotājiem – lībiešiem –, to valodu, kultūru, vēsturi, aktuālajām norisēm un nozīmi latviešu nācijas un Latvijas identitātes veidošanā, veicināt lībiešu valodas lietojumu.**

|  |
| --- |
| **Radio programmas, digitālais saturs** |
| ZD raidījumos un LR1 kultūras raidījumos tiek iekļauta informācija par lībiešu aktuālajām norisēm, kā arī lībiešu kultūru, vēsturi un valodu.  LR3 lībiešu valoda skanēs Latvijas mūziķu un radio veiktajos ierakstos, kas ir dzīva liecība par valodas savdabību un lietojamību.  MSD sadarbībā ar Radioteātri nodrošinās pasaku lībiešu valodā iestudēšanu un publicēšanu Latvijas Radio pasaku lietotnē. |
| **Televīzijas programmas, digitālais saturs** |
| Lībiešu tematika tiek integrēta virknē televīzijas raidījumu un “LSM.lv” platformas saturā. Televīzija tradicionāli atspoguļo lībiešu kopienai svarīgus notikumus un svētkus. |

**3.7. Nodrošināt kultūras notikumu ierakstu veikšanu, īstenojot kultūras mantojuma dokumentētāja un arhivētāja funkciju, un audiovizuālu un audiālu jaundarbu radīšanu, audiovizuālā un audiālā mantojuma pieejamību sabiedrībai. Nodrošināt nacionālā audiovizuālā mantojuma pieejamību sabiedrībai, iepērkot nacionālās filmas, demonstrējot tās savu programmu un pakalpojumu ietvaros. Atbalstīt dokumentālo īsfilmu formāta attīstīšanu Latvijā un svarīgu Latvijas vizuālo liecību saglabāšanu.**

|  |
| --- |
| **Radio programmas, digitālais saturs** |
| LR2 veido populārās mūzikas koncertu ierakstu arhīvu, pievienojot koncerta ierakstus fonotēkai, kā arī digitalizē gan kanāla formātam atbilstošus aktuālos latviešu populārās mūzikas ierakstus, gan dažādus vēsturiskus ierakstus.  LR3 fiksēs ierakstos un tiešraidīs 80 līdz 100 kultūras notikumu gadā – latviešu simfoniskās mūzikas gada koncertu, “Kilograms kultūras” balvas pasniegšanas ceremoniju, Lielās Mūzikas balvas pasniegšanas ceremoniju, LNO pirmizrādes un koncertus, Latvijas Nacionālā simfoniskā orķestra, Liepājas simfoniskā orķestra, “Sinfonietta Rīga”, “Kremerata Baltica”, orķestra “Rīga”, Latvijas Radio kora, Valsts akadēmiskā kora „Latvija” un citu māksliniecisko kolektīvu, kameransambļu vai solistu koncertus, kā arī svarīgākos festivālus. Plānoti 10 koncerti radio 1. studijā, kā arī Eiroradio Palmu svētdienas koncerta tiešraide 13. aprīlī un Eiroradio Ziemassvētku dienas koncerta tiešraide 14. decembrī. Tiks veikti fondu ieraksti 1. studijā (apmēram 2 h). Ceļā uz programmas LR3 trīsdesmito jubileju iecerēts izvēlēties rezidences mākslinieku/us, kuram/iem tiks veidota koncerta un ierakstu programma radio studijā.  LR5 budžeta iespēju robežās veic audio ierakstus no auditorijai atbilstošiem nozīmīgiem kultūras notikumiem.  Radioteātris plāno deviņus jaunus dažādu žanru iestudējumus pieaugušo auditorijai, dramatizējot gan latviešu mūsdienu autoru darbus, gan izmantojot klasiķu mantojumu.  Radio simtgadei par godu tiks radīts mūsdienīgs audioseriāls binaurālā skaņas tehnoloģijā. |
| **Televīzijas programmas, digitālais saturs** |
| Televīzija 2025. gadā plāno veikt virkni ierakstu, kas dokumentē nozīmīgus notikumus, kultūras mantojuma procesus, jaundarbus, audiovizuālā mantojuma procesus. Šie ieraksti saglabājas arhīvā/videotēkā, tā nodrošinot laikmeta un kultūras mantojuma saglabāšanu nākamajām paaudzēm, vairojot arhīva apjomu un vērtību.  Starp plānotajiem ierakstiem ir vairāk nekā 10 koncerti un notikumi XIII Latvijas Skolu jaunatnes dziesmu un deju svētkos.  “Teātris.ZIP” ieraksti, kas dokumentē dažādu Latvijas teātru nozīmīgākās izrādes. Plānoti vismaz 14 izrāžu ieraksti augtā kvalitātē ar mērķi saglabāt teātra mākslas notikumus, procesus, aktualitātes un sajūtu nākamajām paaudzēm, kā arī demonstrācijai televīzijas ēterā un digitālajās platformās.  Turpinās ikgadējā koncertu un notikumu ierakstu veikšana. Plānots ierakstīt vai iegādāties tiesības izrādīt koncertus un notikumus, kas ir būtiski gada griezumā kā kultūras mantojuma sastāvdaļa un kuru pieejamība ir būtiska auditorijai. To vidū ir koncerts ar kori “Latvija” “Emīlam Dārziņam 150”, Barikāžu dienas atceres koncerts, aktiera Andra Keiša jubilejas koncerts, mūziķa Armanda Birkena 70 gadu jubilejas koncerts, igauņu komponistam Arvo Pertam veltīts koncerts, Latvijas Nacionālās operas un baleta gada noslēguma koncerts un citi.  Televīzija turpina savā paspārnē veidot augstvērtīgus dokumentālos, kultūras un izklaides projektus, piemēram, šovu “Pārdziedi mani”, kas aizraujošā un iesaistošā veidā atklāt dažādus mūzikas žanrus un Latvijas spēcīgāko dziedātāju un mūzikas izpildītāju spējas, kā arī mūzikas skaņdarbus jaunās kvalitātēs.  Kā spēcīgs un nozīmīgs formāts, kurā tiek veicināta televīzijas arhīva pieejamība, turpinās raidījums “Daudz laimes, jubilār!”, kur līdzās spēcīgām personībām un aizrautīgām sarunām tiek atlasīti un izrādīti LTV arhīva materiāli, kas atspoguļo notikumus, sniedz ieskatu televīzijas iespējās un radošajā kapacitātē dažādos laikos, kā arī atklāj personības un notikumus.  Turpināts dokumentālo īsfilmu cikla “Latvijas kods. Latvija šodien” projekts, dokumentējot šodienas Latvijas liecības un izceļot tādas tēmas kā Latvijas valstiskums, Latvijas kultūru daudzveidība, mediju daudzveidība, vide un infrastruktūra, izglītība un zinātne.  Plānots daudzveidīgs nacionālo filmu saturs – gan īsfilmas, gan mākslas filmas, gan dokumentālās un animācijas filmas.  Plānotās latviešu filmu pirmizrādes 2025. gadā – mākslas filmas “Zeme, kas dzied”, “Melnais samts”, “Gandrīz vecpuisis”, “Vecāku sapulce”, “Elpo zem ūdens”, “Kalendārs mani sauc” u.c. Dokumentālās filmas “Pieaugšana”, “Nord Express” u.c. |

**4. Zināšanas**

**4.1. Nodrošināt izglītojošu saturu, kas sekmē dzīves kvalitātes uzlabošanos un veicina tiesību pratību, finanšu pratību, izpratni par mūžizglītības lomu.**

|  |
| --- |
| **Radio programmas, digitālais saturs** |
| LR1 programmā izglītojošo raidījumu saturam ir atvēlēta būtiska vieta. Dažādie raidījumu formāti („Zināmais nezināmajā”, „Šīs dienas acīm” „Ģimenes studija”, „Kā labāk dzīvot”) arī turpmāk ļaus klausītājam paplašināt redzesloku un zināšanas. LR1 raidījumi “Kā labāk dzīvot”, “Pievienotā vērtība”  turpinās veicinās tiesību un finanšu pratību, izpratni par mūžizglītības lomu, atainos un veicinās uzņēmību, uzdrīkstēšanos un drosmi lēmumu pieņemšanā, veicinot dzīves kvalitāti.  LR2 piedāvās saturu, kas uzlabo dzīves kvalitāti, raidījumos “Radio  vilks  dabā” un “No pamatiem līdz jumtam”, kā arī ikdienas rubrikā “LR2 Padoms”.  LR3 jaunajā raidījumā “Kontrapunkts” tiks izgaismotas sabiedrības dzīves kvalitātes problēmas un inovatīvās iespējas.  LR4 veicinās tiesību pratību, finanšu pratību un izpratni par mūžizglītības lomu, veidojot izglītojošos raidījumus “Tāds esmu”, “Mūsdienu odiseja”, “Mežonīgā daba”, “Tiesību teritorija”, “Aleksandra studija” u.c.  LR5 veido finanšu pratības podkāstu “Jauni un bagāti” un raidījumā “Citi rīti” integrē sarunas par izglītību un uzņēmējdarbības attīstību.  MSD plāno attīstīt tematiskā virziena “Kā labāk” *TikTok* un *Instagram* kontus, lai izplatītu LR1 un LR2 programmās radīto izglītojošo un dzīvesstila saturu. “Kā labāk” saturs tiks publicēts arī LR1 *Facebook* kontā. MSD turpinās nodrošināt multimediju saturu LR5 podkāstam “Jauni un bagāti”. |
| **Televīzijas programmas, digitālais saturs** |
| Televīzijas ēterā turpinās raidījumi, kuru mērķis ir izklaidējošā un aizraujošā veidā stāstīt par vēsturi, medijiem, izglītot un papildināt zināšanas. Tie ir “Veiksme. Intuīcija. Prāts” un jaunākai auditorijai – “Gudrs, vēl gudrāks”. Jauniešu platformā “Plusaudzis” plānots jauns erudīcijas raidījums “Reāli?”.  Lai uzlabotu dzīves kvalitāti senioru vidū un veicinātu izpratni par pilnvērtīgu dzīvi jebkurā vecuma grupā, plānots realitātes šovs senioriem.  Dzīves kvalitātes uzlabošanos un dzīvi, kurā ir rūpes par citiem, veicina arī projekts “Ķepa uz sirds”, kas līdzās stāstiem par personībām un viņu mājdzīvniekiem, veicina izpratni par rūpēm, veselīgu attieksmi pret dzīvniekiem.  Saturu, kas sekmē dzīves kvalitātes uzlabošanos un veicina dažādas pratības veido raidījums “4. studija”, “Vides fakti”, šāda satura sižeti ir arī ziņu raidījumos (piemēram, “Rīta panorāmā”).  Būs jauns raidījums “Slazds”, kas izglītos par to, kā izvairīties no krāpniecības internetā, pa telefonu un stāstīt par aktuālām izkrāpšanas shēmām.  Plānots jauns raidījums par medijpratību un redakcionālajām izvēlēm.  Medijpratības jautājumus plānots apskatīt plašāk arī citos raidījumos atbilstoši aktualitātēm.  “LSM.lv”turpinās veidot ar mūžizglītību saistītu tematiku, lai auditorija nezaudētu aktualitāti darba tirgū. Tāpat arī regulāri veidos ar finanšu un zinātnes pratību saistītas publikācijas.  Dažādu pratību jautājumi parādās arī informatīvajos raidījumos. |

**4.2. Nodrošināt saturu par pasaules un Latvijas pieredzi, zinātni un tehnoloģijām sabiedrībai aktuālajās tematikās, pilnveidojot esošos un attīstot jaunus specializētus formātus šo tematiku atspoguļošanai.**

|  |
| --- |
| **Radio programmas, digitālais saturs** |
| ZD raidījumā “Labrīt” būs pastāvīga rubrika, kas stāsta par Latvijas sasniegumiem zinātnes jomā.  LR1 attīstīs populārzinātnisko raidījumu „Zināmais nezināmajā” un  tehnoloģijām veltīto raidījumu “Digitālās brokastis”, „Zināmais nezināmajā” turpinās runāt par aktuālākajiem zinātnes notikumiem astronomijā, medicīnā, fizikā, bioloģijā u.c., kā arī sāks jaunu ciklu par klimatu, tā pārmaiņām un ietekmi uz dažādām dzīves jomām. Jauni cikli būs arī raidījumā “Digitālās brokastis” – “Latvija var!” – sarunas ar Latvijas tehnoloģiju jaunuzņēmumiem, kas pielikuši savu roku lielo tehnoloģiju izstrādē; ”Kiberdrošs” – izpratnes veicināšana par kiberdrošību; “Mākslīgais intelekts praktiski” – ieteikumi noderīgākai mākslīgā intelekta lietošanai.  LR3 nodrošinās saturu par pasaules pieredzi, zinātni un tehnoloģijām raidījumos “Klasika+” un “Kāpēc dizains?”.  LR4 šo tematiku atspoguļos raidījumos “Doma laukums” un “Aleksandra studija”.  MSD turpinās nodrošināt multimediālu saturu LR1 raidījumam “Digitālās brokastis”, kā arī sāks veidot multimediālas rubrikas par vides un klimata pārmaiņām LR1 raidījuma “Zināmais nezināmajā” ietvaros. “Pieci.lv” jauniešu multimediālās platformas ietvaros MSD plāno veidot saturu jauniešiem par video spēlēm un e-sportu, lai sniegtu ieskatu šo nozaru attīstībā Latvijā un ārzemēs. |
| **Televīzijas programmas, digitālais saturs** |
| Ziņu raidījumos (“Dienas ziņas”, Panorāma”, “Rīta Panorāma”) stāstīs par Latvijas zinātnieku sasniegumiem dažādās jomās, kā arī par svarīgākajiem atklājumiem pasaulē.  Zinātnes tematikai pievēršas “LSM.lv” un “LSM+”.  Zinātnes tematikai pievēršas “LSM.lv” un “LSM+”. “LSM.lv” plāno pilnveidot šo informāciju, atkarībā no pieejamā finansējuma veidojot šīs jomas redaktora amatu, kas konsekventi un pastāvīgi attīstīs šīs tēmas. “LSM.lv” turpinās sadarboties ar zinātnes institūcijām, lai skaidrotu, informētu un interpretētu pētījumus. Turpināsies sadarbība ar LR raidījumu “Digitālās brokastis”. “LSM+” sekos līdzi aktualitātēm, papildinot saturu portālā rubrikās "Zinātne" un "Tehnoloģijas". Saturu papildinās “LSM+” sižeti ziņu izlaidumos un raidījuma "Jauna diena" ietvaros.  Televīzijā tiks arī demonstrētas dokumentālās filmas par jaunākajiem zinātnes un tehnoloģiju atklājumiem pasaulē. |

**4.3. Nodrošināt saturu par sabiedrības fizisko un mentālo veselību, attiecību veidošanu ģimenē un ar bērniem.**

|  |
| --- |
| **Radio programmas, digitālais saturs** |
| LR1 dažādu formātu raidījumi (“Ģimenes studija”, „Vai tas ir normāli?”, “Kā labāk dzīvot”) turpinās veidot saturu par sabiedrības fizisko un mentālo veselību, padziļinot izpratni par mentālās veselības nozīmi, skaidrojot dažādas aktuālas tēmas, balstoties uz zinātnisku, pārbaudāmu un drošu informāciju.  LR2 šī tematika tiks atspoguļota rubrikā “LR2 Padoms”.  LR4 saturu par sabiedrības veselību un attiecību veidošanu ģimenē un ar bērniem nodrošinās raidījumos “Izpausmes forma” un “Doma laukums”.  MSD “Ģimenes studijas” sociālās tīklošanās platformu kontu portfolio pievienojusi arī *TikTok* kontu, kuru plānots attīstīt arī turpmāk. Tāpat tematiskā virziena “Kā labāk” kontos tiks atspoguļots saturs, kas vērsts uz sabiedrības iespējām iesaistīties dažādos tautas sporta veidos un veselības veicināšanas aktivitātēs. |
| **Televīzijas programmas, digitālais saturs** |
| Par sabiedrības veselību ir daudz ziņu satura gan lineārajās, gan digitālajās platformās.  Plānots jauns šovs senioriem, kas veicinās izpratni par sabiedrības dažādām grupām un to iespējām.  Jauniešu platformā “16+” plānots saturs, kur sarunās par mentālo veselību, dzīves izvēlēm un emocionālo noturību dalīsies jaunieši.  Bērniem paredzētā saturā plānots veidot raidījumu “Kaiju Aija”, kur netieši, bet brīvā un nepiespiestā saturā atklājas sabiedrības daudzveidība, personību īpatnības.  Notiks ikgadējais labdarības maratons “Dod Pieci!”.  “LSM.lv” pievēršas ģimeņu kvalitātes veicināšanai, “Bērnistaba” gādā par kvalitatīvu un izglītojošu vecāku un bērnu kopā būšanas laiku. |

**5. Radošums**

**5.1. Nodrošināt Latvijas radošo industriju, jaunrades un inovāciju tematikas integrēšanu saturā.**

|  |
| --- |
| **Radio programmas, digitālais saturs** |
| ZD savos raidījumos stāstīs par radošo industriju jaunumiem un inovācijām.  LR1 dažādu formātu raidījumi (“Kultūras rondo”, “Kā labāk dzīvot”, “Digitālās brokastis”, “Zināmais nezināmajā”) integrēs saturu par radošajām industrijām, jaunradi un inovācijām.  LR4 šī tematika tiks integrēta raidījumu “Doma laukums”, “Tāds esmu”, “Aleksandra studija” saturā.  LR5 veido jaunrades raidījumu “Cilpu cīņas”. Ikdienā raidījumos tiek integrēts saturs par izglītības un jaunrades attīstīšanas iespējām. |
| **Televīzijas programmas, digitālais saturs** |
| Jauns raidījums, kas tradicionālas tautas daiļamata lietas savienos ar šodienas radošo industriju veikumiem. Projekts “Misija latvietis”, kas demonstrēs latviešu sasniegumus pasaulē.  Ziņu raidījumos (“Dienas ziņas”, Panorāma”, “Rīta Panorāma”) stāstīs par uzņēmumiem, kuri radījuši inovatīvus risinājumus un produktus ar augstu pievienoto vērtību, arī par jaunuzņēmumiem, kuri spējuši piesaistīt investīcijas un nokļūt starptautiskajā apritē.  Radošās industrijas un jaunrade plaši tiek pārstāvētas kultūras un izklaides saturā, gan stāstot par šīm industrijām, gan demonstrējot to sasniegumus, piedāvājumus un radošos meklējumus. Šī tematika tiks skarta arī bērnu un jauniešu saturā. |

**5.2. Nodrošināt saturu par uzņēmējdarbības pieredzi Latvijā un padziļinātu uzņēmējdarbības vides problēmu izpēti, pilnveidojot esošos un attīstot jaunus specializētus formātus šo tematiku atspoguļošanai.**

|  |
| --- |
| **Radio programmas, digitālais saturs** |
| ZD raidījumā “Labrīt” plāno jaunu rubriku par uzņēmējdarbības pieredzi.  Biznesa pieredze, finanšu un ekonomikas procesu analīze gan Latvijas, gan starptautiskajā līmenī tiks atspoguļota LR1 raidījumā “Pievienotā vērtība”. Raidījumi “Kā  labāk dzīvot”, “Monopols”, “Stiprie stāsti” atainos un veicinās uzņēmību, uzdrīkstēšanos un drosmi lēmumu pieņemšanā.  LR4 veidos raidījumu “Tāds esmu” ar mērķi veicināt uzdrīkstēšanos sākt uzņēmējdarbību un attīstīt spēju adaptēties atbilstoši mainīgajām darba tirgus prasībām un mūsdienu pasaules izaicinājumiem. |
| **Televīzijas programmas, digitālais saturs** |
| Plānota raidījuma “Tava darīšana” jaunā sezona. Uzņēmējdarbības vide tiek prezentēta arī ziņu saturā un informatīvi analītiskajos raidījumos, kā “De facto”, “Kas notiek Latvijā?”, “Šodienas jautājums”. Arī pētnieciskajos raidījumos tiks analizēta uzņēmējdarbības vide, piemēram, raidījumā “Aizliegtais paņēmiens”.  Uzņēmējdarbība tiek atspoguļot platformā “LSM.lv”. |

**5.3. Veicināt Latvijas iedzīvotāju radošo pašizpausmi, talantu atklāšanu un izaugsmi. Attīstīt jaunus formātus sadarbībā ar audiālās un audiovizuālās nozares profesionāļiem, tai skaitā ārpus sabiedriskajiem medijiem.**

|  |
| --- |
| **Radio programmas, digitālais saturs** |
| LR3 šo uzdevumu izpildīs dažādos raidījumos – “Piccolo”, “Sidraba birzs”, “Etnovēstis”, koncertos radio 1. studijā, fondu ierakstos, “Iztikas minimums”, kur plānots izmantot arī mākslīgo intelektu.  LR5 veidos jauno mūzikas producentu sacensības raidījumā “Cilpu cīņas”. LR5 organizē “DJ skolu” jauno mediju talantu atklāšanai.  MSD plāno turpināt politiskās satīras oriģinālpodkāstu “Noliktava”, piesaistot profesionāļus ārpus sabiedrisko mediju vides, kā arī attīstīs eksperimentālos podkāstus, to veidošanai izsludinot konkursu.  Tāpat “Pieci.lv” multimediālās platformas attīstībai tiks rīkoti trīs dažādi ideju konkursi gada laikā ar mērķi piesaistīt jaunus ārštata producentus, satura veidotājus un dalībniekus. Sadarbībā ar televīziijas Mediju akadēmiju un aizgūstot labo praksi no LR5 “DJ skolas”, potenciāli plānots īstenot jaunu iniciatīvu “Pieci.lv” ietvaros – multimediālo talantu akadēmiju, sniedzot iespēju jauniešiem (primāri augstskolu un koledžu studentiem) gan teorētiski, gan praktiski attīstīt savas zināšanas un prasmes, veidojot saturu saviem vienaudžiem. |
| **Televīzijas programmas, digitālais saturs** |
| Kā jauni formāti plānoti projekti sadarbībā ar neatkarīgajiem producentiem – senioru šovs, “Kaiju Aija”.  “LSM.lv” jauns lasītprasmes projekts – bērnu recenzijas par literatūru. Jauni projekti un radoši meklējumi plānoti platformās “16+” un “Plusaudzis”.  Turpināsies projekti, kas veicina radošumu – “Supernova”, “Pārdziedi mani!”, Mediju akadēmija u.c. |

**6. Sadarbība**

**6.1. Satura radīšanā nodrošināt sadarbību, tajā skaitā kopproducēšanu, ar neatkarīgajiem producentiem, ārštata autoriem, nevalstiskā un privātā sektora organizācijām.**

|  |
| --- |
| **Radio programmas, digitālais saturs** |
| ZD plāno turpināt sadarbību ar pētnieciskās žurnālistikas centru “Re:Baltica”, kā arī ārštata žurnālistiem (tajā skiatā no Ukrainas).  LR1 turpinās sadarbību dažādos raidījumos ar ārštata autoriem (“Brīvības bulvāris”, “Laikmeta Krustpunktā”, “Digitālās brokastis”, “Vai tas ir normāli?”, “Zināmais nezināmajā”, “Kā labāk dzīvot”, “Lasām un pļāpājam. Tiem un ar tiem, kas vēl neiet uz darbu”, “Pievienotā vērtība”, “Kur kritiķiem nav vietas”  u.c.). Tiks turpināta satura veidošana dažādu formātu raidījumos sadarbībā ar nevalstiskajām un privātā sektora organizācijām, piemēram, Borisa un Ināras Teterevu fondu (”Radio mazā lasītava”) u.c.  LR2 sadarbosies ar neatkarīgo producentu, veidojot raidījumu “Ķepa uz sirds”, kā arī ārštata autoriem, kuri veido vairākus LR2 raidījumus.  LR3 raidījuma “Klasika+”, “Post factum”, “Kontrapunkts” u.c. veidošanā būs iesaistīti ārštata autori – savas jomas eksperti. Vairāki kopprojekti taps sadarbībā ar Eiroradio.  LR4 turpinās sadarbību ar ārštata autoriem, veidojot gan tematiskās rubrikas informatīvajos raidījumos, gan tematiskos raidījumus (“Piektais celiņš”, “Izpausmes forma”, “Ciemos pie pasakas”, “Ārpusstundu lasīšana”, “Valsts biogrāfija”, “Provinces stāsti”, Nacionālo kultūras biedrību raidījumus u.c.). Tāpat tiks turpināta sadarbība ar neatkarīgajiem producentiem – “BBG”, kas pārstāv “Radio Free Europe/Radio Liberty”, Polijas “Wnet Radio”, Lietuvas un Igaunijas sabiedriskajiem medijiem, “Radio Prague International Czech Radio”, BBC, “Deutsche Welle” un citiem.  Pētnieciskās žurnālistikas daļa turpinās sadarbību ar ārštata autoriem, tajā skaitā pētnieciskās žurnālistikas centru “Re:Baltica” un ārvalstu pētnieciskās žurnālistikas medijiem.  LMMS sadarbībā ar vietējo NVO turpinās diktāta latgaliešu rakstu valodā aktualizēšanu, jaunu radioiestudējumu un/vai radiolasījumu ierakstu veikšanu.  MSD, attīstot digitālo saturu 15-25 gadus veciem jauniešiem, “Pieci.lv” multimediālās platformas ietvaros plāno organizēt ideju konkursus ar mērķi piesaistīt ārštata producentus un satura veidotājus.  Radio simtgades audio seriāls top sadarbībā ar filmu studiju “fon Films”. |
| **Televīzijas programmas, digitālais saturs** |
| Sadarbība plānota ar neatkarīgajiem producentiem “Ausma media”, “Buzz division”, “Summer studio”, “Mūzikas nams Daile”, “Latvijas koncerti”, “Latvijas teātra darbinieku savienība”, “Fon Films”, “Media shams studio”, VFS, “Hansamedia”, “Paēdis LV”, “Skuba films”, “Video Factory”.rks”, “Ziemeļu puse”, “Satura darbnīca Tapt”, “Mistrus Media”, “Brīvdienas”, “Finger films”.  Īstenots konkurss par nacionālā seriāla/seriālu ražošanu, veidojot kopprodukcijas modeli starp vairākiem līdzproducentiem, tajā skaitā neatkarīgajiem producentiem.  “LSM.lv” autoru loka paplašināšana, īpaši mediju kritikas jomā. |

**6.2. Nodrošināt sadarbību ar citiem masu informācijas līdzekļiem, tajā skaitā Latvijas reģionālajiem medijiem un diasporas medijiem.**

|  |
| --- |
| **Radio programmas, digitālais saturs** |
| ZD plāno turpināt sadarbību ar reģionālo un diasporas mediju pārstāvjiem, kuri programmā “Labrīt” stāsta par notikumiem reģionos un diasporā ārvalstīs.  LR1 raidījums “Globālais latvietis. 21. gadsimts” sadarbosies ar diasporas medijiem.  LR2 ikdienā izmanto informāciju, ko piedāvā dažādi reģionālie mediji (raidījumā “Latvijas novados”) un diasporas mediji (raidījumā “Latviešiem pasaulē”). Sadarbojoties ar televīzijas kolēģiem, tiek veidota popmūzikas un rokmūzikas dziesmu aptaujas “Muzikālā banka” noslēguma ceremonija, kā arī raidījums “Latvijas sirdsdziesma”.  LR3 turpinās darbu Sabiedrisko mediju balvas „Kilograms kultūras” procesu nodrošināšanā (piecu LR pārstāvju dalība žūrijā, ekspertu ieteikumu veidošana, starpvērtējumu un fināla balsojumu atspoguļošana LR3, LR1, LR4, balvu pasniegšanas ceremonijas tiešraide LR3 un LR1).  LR4 turpinās sadarbību ar Latvijas reģionālajiem medijiem, veidojot saturu par notikumiem ārpus Rīgas kanāla informatīvo, analītisko un tematisko raidījumu ietvaros (“Doma laukums”, “Izklāstā”, “Atklātā saruna”, “Skaņas. Domas. Tikšanās” u.c.).  LR5 sadarbojas ar LTV un visām radio programmām labdarības maratona “Dod Pieci” veidošanā.  Veidojot oriģinālpodkāstu “Dokumentārijs”, MSD veido sadarbību ar citu mediju pārstāvjiem.  Izglītojošu raidierakstu bērniem radio veidos sadarbībā ar Francijas Radio (sabiedrisko raidorganizāciju). |
| **Televīzijas programmas, digitālais saturs** |
| Televīzija turpinās sadarbību ar reģionālajiem medijiem un diasporas medijiem ziņu satura nodrošināšanā gan ziņu raidījumos, gan “LSM.lv” portālā.  “LSM.lv” izvērtēs iespēju veidot sadarbību ar mazajiem specializētajiem kultūras portāliem Latvijā. |

**2.3. Sasniedzamie sabiedriskā labuma rezultatīvie rādītāji**

Pamatojoties SEPLPL 11. panta otrajā daļā, kas nosaka, ka sabiedriskā pasūtījuma gada plāns ietver SEPLP izvirzītos uzdevumus, kas veicami noteiktā apmērā un kvalitātē, sabiedriskā pasūtījuma gada plāna uzdevumu izpilde tiek vērtēta pēc rezultatīvajiem rādītājiem, kas izriet no ikgadējas iedzīvotāju aptaujas, kas kopš 2021. gada tiek veikta saskaņā ar Metodoloģiju.

Ņemot vērā iedzīvotāju aptaujas rezultātā noteiktās sabiedriskā labuma indikatoru vērtības, Latvijas Sabiedriskajam medijam 2025. gadam noteiktas sekojošas sasniedzamās sabiedriskā labuma mērķu vērtības, kuru izpilde tiks ņemta vērā, vērtējot 2025. gadā noteikto uzdevumu izpildi:

**Sabiedrība**

|  |  |  |  |  |
| --- | --- | --- | --- | --- |
| Gads | Kopā | LTV | LR | LSM |
| bāzes vērtība | 57 % | 56 % | 58 % | 58 % |
| 2025 (mērķis) | 60 % | 59 % | 61 % | 61 % |

**Demokrātija**

|  |  |  |  |  |
| --- | --- | --- | --- | --- |
| Gads | Kopā | LTV | LR | LSM |
| bāzes vērtība | 51 % | 50 % | 53 % | 52 % |
| 2025 (mērķis) | 55 % | 55 % | 56 % | 55 % |

**Kultūra**

|  |  |  |  |  |
| --- | --- | --- | --- | --- |
| Gads | Kopā | LTV | LR | LSM |
| bāzes vērtība | 43 % | 46 % | 44 % | 38 % |
| 2025 (mērķis) | 47 % | 49 % | 47 % | 43 % |

**Zināšanas**

|  |  |  |  |  |
| --- | --- | --- | --- | --- |
| Gads | Kopā | LTV | LR | LSM |
| bāzes vērtība | 40 % | 39 % | 42 % | 35 % |
| 2025 (mērķis) | 45 % | 45% | 45 % | 40% |

**Radošums**

|  |  |  |  |  |
| --- | --- | --- | --- | --- |
| Gads | Kopā | LTV | LR | LSM |
| bāzes vērtība | 45 % | 46 % | 45 % | 41% |
| 2025 (mērķis) | 49 % | 49 % | 49 % | 46 % |

**Sasniedzamība**

|  |  |  |  |  |  |
| --- | --- | --- | --- | --- | --- |
| Sasniedzamība (lieto vismaz reizi nedēļā) | | | | | |
| Gads | Mērķgrupa | Kopā | LTV | LR | LSM |
| bāzes vērtība | Kopā | 76% | 63 % | 42 % | 43 % |
|  | Jaunieši (15-24) | 73% | 58 % | 43 % | 47 % |
|  | Mazākumtautības | 64% | 41 % | 31 % | 45 % |
| 2025 (mērķis) | Kopā | 79 % | 63 % | 42 % | 52 % |
|  | Jaunieši (15-24) | 74% | 58 % | 45 % | 52 % |
|  | Mazākumtautības | 64 % | 40 % | 36 % | 50 % |

**Kvalitāte**

|  |  |  |  |  |
| --- | --- | --- | --- | --- |
| Gads | Kopā | LTV | LR | LSM |
| bāzes vērtība | 44 % | 44 % | 41 % | 46 % |
| 2025 (mērķis) | 55% | 58 % | 53% | 54 % |

**Ietekme**

|  |  |  |  |  |
| --- | --- | --- | --- | --- |
| Gads | Kopā | LTV | LR | LSM |
| bāzes vērtība | 44 % | 45 % | 47 % | 39 % |
| 2025 (mērķis) | 50 % | 50 % | 50 % | 46 % |

|  |  |  |  |  |
| --- | --- | --- | --- | --- |
| **[Satura veidotājs] piedāvā kvalitatīvu saturu** | | | | |
| Gads | Kopā | LTV | LR | LSM |
| bāzes vērtība | 45 % | 40 % | 48 % | 48 % |
| 2025 (mērķis) | 50 % | 48 % | 52 % | 52 % |

|  |  |  |  |  |  |
| --- | --- | --- | --- | --- | --- |
| **Cik lielā mērā jūs uzticaties [satura veidotājam]?** | | | | | |
| Gads | Mērķgrupa | Kopā | LTV | LR | LSM |
| bāzes vērtība | Kopā | 46 % | 44 % | 50 % | 43 % |
|  | Jaunieši (15-24) | 56 % | 56 % | 53 % | 59 % |
|  | Mazākumtautības | 26 % | 22 % | 24 % | 32 % |
| 2025 (mērķis) | Kopā | 52 % | 49 % | 53 % | 49 % |
|  | Jaunieši (15-24) | 60 % | 58 % | 56 % | 59 % |
|  | Mazākumtautības | 32 % | 28 % | 30 % | 36 % |

|  |  |  |  |  |
| --- | --- | --- | --- | --- |
| **[Satura veidotājam] ir svarīga loma Latvijas valsts attīstībā** | | | | |
| Gads | Kopā | LTV | LR | LSM |
| bāzes vērtība | 49 % | 53 % | 52 % | 40 % |
| 2025 (mērķis) | 53 % | 54 % | 56 % | 45 % |

|  |  |  |  |  |
| --- | --- | --- | --- | --- |
| **[Satura veidotājs] ziņu un aktuālās informācijas raidījumos pārstāv visas sabiedrības intereses** | | | | |
| Gads | Kopā | LTV | LR | LSM |
| bāzes vērtība | 47 % | 44 % | 51 % | 49 % |
| 2025 (mērķis) | 51 % | 48 % | 51 % | 51 % |

|  |  |  |  |  |
| --- | --- | --- | --- | --- |
| **[Satura veidotājs] ziņu un aktuālās informācijas raidījumos ataino dažādus viedokļus, arī tos, kuri atšķiras no mana** | | | | |
| Gads | Kopā | LTV | LR | LSM |
| bāzes vērtība | 60 % | 59 % | 61 % | 59 % |
| 2025 (mērķis) | 63 % | 63 % | 63 % | 63 % |

|  |  |  |  |  |
| --- | --- | --- | --- | --- |
| **[Satura veidotājs] stiprina manu piederības sajūtu Latvijai** | | | | |
| Gads | Kopā | LTV | LR | LSM |
| bāzes vērtība | 57 % | 57 % | 61 % | 50 % |
| 2025 (mērķis) | 60 % | 60 % | 61 % | 54 % |

|  |  |  |  |  |
| --- | --- | --- | --- | --- |
| **[Satura veidotājs] piedāvā man vērtīgu un saistošu saturu par kultūru** | | | | |
| Gads | Kopā | LTV | LR | LSM |
| bāzes vērtība | 46 % | 47 % | 42 % | 49 % |
| 2025 | 50 % | 51 % | 48 % | 52 % |

|  |  |  |  |  |
| --- | --- | --- | --- | --- |
| **[Satura veidotājs] atspoguļo jaunumus objektīvi un neitrāli, nepaužot personisko attieksmi** | | | | |
| Gads | Kopā | LTV | LR | LSM |
| bāzes vērtība | 45 % | 43 % | 46 % | 49 % |
| 2025 (mērķis) | 50 % | 48 % | 50 % | 52 % |

|  |  |  |  |  |
| --- | --- | --- | --- | --- |
| **[Satura veidotājs] motivē kritiski domāt un spriest par man apkārt notiekošo** | | | | |
| Gads | Kopā | LTV | LR | LSM |
| bāzes vērtība | 54 % | 50 % | 59 % | 54 % |
| 2025 (mērķis) | 58 % | 54 % | 59 % | 57 % |

|  |  |  |  |  |
| --- | --- | --- | --- | --- |
| **[Satura veidotājs] iedvesmo mani uzdrīkstēties darīt, būt uzņēmīgam** | | | | |
| Gads | Kopā | LTV | LR | LSM |
| bāzes vērtība | 30 % | 29 % | 32 % | 29 % |
| 2025 (mērķis) | 36 % | 35 % | 36 % | 34 % |

|  |  |  |  |  |
| --- | --- | --- | --- | --- |
| **[Satura veidotājs] sniedz jaunas un noderīgas zināšanas par uzņēmējdarbību** | | | | |
| Gads | Kopā | LTV | LR | LSM |
| bāzes vērtība | 47 % | 46 % | 48 % | 48 % |
| 2025 (mērķis) | 50 % | 50 % | 51 % | 51 % |

**2.4. Sabiedriskā pasūtījuma plāna apjoms**

Pamatojoties SEPLPL 11. panta otrajā daļā, kas nosaka, ka sabiedriskā pasūtījuma gada plāns ietver SEPLP izvirzītos uzdevumus, kas veicami noteiktā apmērā un kvalitātē, sabiedriskā pasūtījuma uzdevumu izpildes apjoms tiek vērtēts regulāri reizi ceturksnī saskaņā ar Nolikumu un veidlapu “Sabiedriskā pasūtījuma plāna apjoms un izpilde 2025. gadā”, kas pievienota pielikumā šim dokumentam.

**2.5. Iekšējās kvalitātes vadības sistēmas darbības plāns**

Pamatojoties SEPLPL 11. panta otrajā daļā, kas nosaka, ka sabiedriskā pasūtījuma gada plāns ietver SEPLP izvirzītos uzdevumus, kas veicami noteiktā apmērā un kvalitātē, un 10. panta pirmās daļas ceturtajā punktā, kas paredz, ka SEPLP, vadot sabiedriskā pasūtījuma izstrādi, sabiedriskajam medijam izstrādā kvalitātes vadības sistēmu un nosaka tās mērķi un rezultatīvos rādītājus, sabiedriskā pasūtījuma uzdevumu izpildes kvalitāte tiek vērtēta reizi gadā pēc iekšējās kvalitātes vadības sistēmas darbības plāna izpildes, plāna saturu un apjomu nosakot veidlapā “Iekšējās kvalitātes vadības sistēmas darbības plāns un izpilde 2025. gadā”, kas pievienota pielikumā šim dokumentam.

**III INFORMĀCIJA PAR BUDŽETU**

Pamatojoties uz SEPLPL 17. panta pirmās daļas trešo punktu, kas, nosaka, ka SEPLP, konsultējoties ar sabiedriskajiem elektroniskajiem plašsaziņas līdzekļiem, izstrādā un apstiprina tiem sabiedrisko pasūtījumu, tostarp sabiedriskā elektroniskā plašsaziņas līdzekļa vidējā termiņa darbības stratēģiju un sabiedriskā pasūtījuma gada plānu, un 17. panta pirmās daļas ceturto punktu, kas paredz, ka SEPLP, konsultējoties ar sabiedriskajiem elektroniskajiem plašsaziņas līdzekļiem, sagatavo priekšlikumus gadskārtējā valsts budžeta likuma projektam attiecībā uz sabiedrisko elektronisko plašsaziņas līdzekļu sabiedrisko pasūtījumu izpildei nepieciešamajiem finanšu līdzekļiem, kā arī pēc gadskārtējā valsts budžeta likuma un tā grozījumu pieņemšanas lemj par piešķirto līdzekļu sadalījumu atbilstoši apstiprinātajiem sabiedrisko elektronisko plašsaziņas līdzekļu sabiedriskajiem pasūtījumiem, SEPLP apstiprinājusi Latvijas Sabiedriskā medija budžetu sabiedriskā pasūtījuma gada plāna izpildei 2025. gadā , kas pievienots šim dokumentam kā pielikumi “Bilances plāns un izpilde 2025. gadā”, “Peļņas vai zaudējumu aprēķina plāns un izpilde 2025. gadā”, “Naudas plūsmas plāns un izpilde 2025. gadā”. Budžeta un piešķirto mērķfinansējumu izpilde regulāri tiek vērtēta saskaņā ar Nolikumu.

Kapitālsabiedrības darbības un budžeta plānošanas un izpildes uzraudzības ietvaros SEPLP apstiprinājusi arī šim dokumentam pievienotos pielikumus ”Ieguldījumu investīcijās plāns un izpilde 2025. gadā”, “Attīstībai plānotais finansējums 2025.-2028. gadam”.

2025. gadu Latvijas Sabiedriskais medijs sāks ar 865 darbiniekiem un kopējo apstiprināto budžetu 51 359 239 *euro*  apmērā. Gada laikā papildus vēl plānots pārdalīt valsts budžetā rezervētos līdzekļus 18 961 390,13 *euro* apmērā. Tie irbudžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” plānotais finansējums 10 439 846,13 *euro* “VSIA “Latvijas Televīzija” pārvietojamās televīzijas stacijas (PTS) 8 kameru iegāde” un “VSIA “Latvijas Televīzija” pārvietojamās televīzijas stacijas (PTS) 14 kameru iegāde” un resora “74. Gadskārtējā valsts budžeta izpildes procesā pārdalāmais finansējums” budžeta programmā 09.00.00 “Valsts nozīmes reformas īstenošanai” plānotais finansējums 8 521 544,00 *euro* reformai, lai izveidotu apvienotu mediju.

Saskaņā ar pielikumu “Attīstībai plānotais finansējums 2025.-2028. gadam” Latvijas Sabiedriskā medija attīstībai četru gadu periodam nepieciešams sekojošs finansējuma apmērs:

|  |  |  |  |  |
| --- | --- | --- | --- | --- |
| **Attīstības virziens** | **2025.g.** | **2026.g.** | **2027.g.** | **2028.g.** |
| Kapacitātes stiprināšana | 15 935 281 | 17 630 783 | 19 810 471 | 21 555 098 |
| Satura attīstība | 23 459 231 | 26 437 673 | 30 360 392 | 32 002 114 |
| Tehnoloģiskā attīstība | 17 737 094 | 6 802 999 | 6 133 801 | 4 788 851 |
| Infrastruktūras attīstības | 3 620 746 | 2 856 630 | 3 859 227 | 5 280 227 |
| Citi | 7 735 635 | 7 677 657 | 8 509 650 | 8 562 650 |
| Kopā | 68 487 987 | 61 405 741 | 68 673 541 | 72 188 941 |

**IV RĪCĪBAS PLĀNS VALDEI MĒRĶU UN UZDEVUMU IZPILDEI**

SEPLP kā VSIA “Latvijas Sabiedriskais medijs” kapitāla daļu turētāja saskaņā ar SEPLPL 4. panta ceturto daļu un saskaņā ar PPKDKSPL 79. panta septīto daļu, un ņemot vērā Pārresoru koordinācijas centra 2020. gada 17. augustā apstiprinātās “Vadlīnijas valdes un padomes locekļu darbības rezultātu izvērtēšanai”, vērtē valdes locekļu individuālo sniegumu, kā vienu no kritērijiem izmantojot valdes locekļiem izvirzītos mērķus un uzdevumus, kas izpildāmi kalendārā gada ietvaros.

SEPLP 2024. gada 20. decembrī ar lēmumu Nr. 66/1-1 apstiprināja Rīcības plānu Valsts SIA “Latvijas Sabiedriskais medijs” valdes mērķu un uzdevumu izpildei 2025. gadā (ar 2025. gada 28. marta lēmumu Nr. 16/1-1 veikti grozījumi tajā), kura izpilde saskaņā ar Nolikumu tiks regulāri vērtēta reizi ceturksnī. Stratēģiskajā ietvarā un sabiedriskā pasūtījuma gada plāna dokumentā tiek ietverts minētā plāna kopsavilkums, kas pievienots šī dokumenta pielikumā “Rīcības plāna valdei mērķu un uzdevumu izpildei 2025. gadā kopsavilkums”.

1. Līdz 08.2024 dati atspoguļo RUS.LSM un ENG.LSM sadaļu ziņu summāro auditoriju; no 08.2024 –

   LSM+ ziņas krievu, ukraiņu, poļu, baltkrievu un angļu valodās [↑](#footnote-ref-1)
2. Ziņu saturs LTV.LSM sadaļā 2024. gadā netiek publicēts. [↑](#footnote-ref-2)
3. Dati atspoguļo auditoriju, kas “LSM.lv” saturu patērējuši krievu, ukraiņu, baltkrievu, poļu un angļu valodās. Par periodu līdz 2024. gada augustam dati parāda summāro “RUS.LSM” un “ENG.LSM” auditoriju, izslēdzot iespējamo lietotāju pārklāšanos starp abām minētajām “LSM.lv” sadaļām. [↑](#footnote-ref-3)
4. Auditorijas apjoma kalkulācija, balstoties uz Centrālās statistikas pārvaldes datiem par iedzīvotāju skaitu Latvijā 2024. gada sākumā. [↑](#footnote-ref-4)
5. Iedzīvotāju aptauja par video pēc pieprasījuma kategorijas lietošanas paradumiem. Aptaujas norises laiks: 10/2024. [↑](#footnote-ref-5)